ISIS Ge Leader Veyndhenivi Haalatheh Medhuverive Bali Endhugai - Vaguthu\nކޮވިޑް-19: ލިބޭ ލުއިތަކާއެކު، ބަލީގެ ނުރައްކާ ކުޑަކުރުން އެންމެންގެ އަތްމައްޗަށް -4ގަޑިއިރު ކުރިން\nއައިސިސްގެ ލީޑަރު ވޭންދެނިވި ހާލަތެއް މެދުވެރިވެ ބަލި އެނދުގައި\n8 މަސް ކުރިން ( ސެޕްޓެމްބަރު 6, 2019 )\nއައިސިސްގެ ލީޑަރު، ލީޑަރު އަބޫބަކުރު އަލް ބަޣްދާދީ\nއިރާގާއި ސީރިޔާގައި ހަރަކާތްތެރިވާ ހައްދުފަހަނައަޅާފައިވާ ނިރުބަވެރި ޖަމާޢަތް، އިސްލާމިކް ސްޓޭޓްސް (އައިސިސް)ގެ ލީޑަރު އަބޫބަކުރު އަލް ބަޣްދާދީއަށް ވޭންދެނިވި ހާލަތެއް މެދުވެރިވެ ބަލި އެނދުގައި އޮންނަތާ ދުވަސްތަކެއް ވެފައިވާ ކަމަށް، އޭނާގެ ގާތް މީހަކު އިރާގުގެ ޖުޑީޝަލް ކައުންސިލަށް ދީފައިވާ މައުލޫމާތުން ހާމަވެއްޖެއެވެ.\nއިރާގުގެ ޖުޑީޝަލް ކައުންސިލްގެ ބަޔާނަކާއި ހަވާލާދީ އެޤައުމުގެ ނޫސް އިދާރާއަކުން ބުނެފައި ވަނީ، އެ މަޢުލޫމާތު ކައުންސިލާއި ޙިއްސާކޮށްފައި ވަނީ، އިރާގުގައި ހައްޔަރުކޮށްފައިވާ ބަޣްދާދީގެ އާއިލީ މީހެއް ކަމަށެވެ. ރަބާހް އަލީ އިބްރާހީމް އަލް ބަދްރީ ނަމަކަށްކިޔާ އެމީހާ އަކީ، އިސްލާމިކް ސްޓޭޓްސް އުފެދުމުގެ ކުރިން މީގެ އަހަރުތަކެއް ކުރިން އިރާގުގައި ބަޣްދާދީއާއެކު ކިޔަވަން އުޅުނު މީހެކެވެ.\nއޭނާ ދީފައިވާ ބަޔާނާއި ހަވާލާދީ އިރާގުގެ ނޫސް އިދާރާ އިން ބުނެފައިވަނީ، ބަޣްދާދީ އާއި އޭނާ އާއި އެންމެ ފަހުން ދިމާވެފައި ވަނީ ސީރިޔާގެ އަލް ޝަފަކަﷲ ނަމަކަށްކިޔާ އަވަށަކުންނެވެ. އެ އަވަށަކި ބަޣްދާދީ ދިރިއުޅޭ އަވަށް ކަމަށާއި، އޭނާ ދިރިއުޅެމުން ދަނީ އެ އަވަށުގައި ހުންނަ އާދައިގެ ގެއެއްގައި ކަމަށް ބަދްރީ ބުނެފައި ވެއެވެ. އެދުވަހު ދިމާވެގެން، ސީރިޔާގައި ހިނގަމުންދާ ހަމަނުޖެހުން ތަކާއި ބެހޭ ވާހަކަތައް އޭނާއާއި ދެކެވުނު ކަމަށް ބަރްދީ ބުނެފައި ވެއެވެ. ނަމަވެސް އެ ވާހަކަތަކާއި ގުޅިގެން، ވަކި ހަލީފަތެއް އުފައްދާފައި ނުވާނެ ކަމަށް ބުނެ، އައިސިސް ހިން ހިންގަމުންދާ ކަންކަމަކީ އޭނާ ހިންގާ ކަންކަމެއް ނޫން ކަމަށް ދޭހަވާފަދަ ގޮތަކަށް ބަޣްދާދީ ވާހަކަ ދައްކާފައި ވާކަމަށް ބަދްރީ ވަނީ ބުނެފައެވެ.\nބަދްރީ ބުނެފައިވާގޮތުގައި، ބަޣްދާދީ އާއި ދިމާވިއިރު އޭނާ އުޅެނީ ބަލި ހާލަތެއް ދިމާވެގެންކަން އެނގިފައިވާ ކަމަށެވެ. އެގޮތުން އޭނާގެ މޫނުމަތިންވެސް އެކަން ފާހަގަކުރެވުނު ކަމަށާއި، ސީރިޔާގެ އަލް-ބުކަމާލްގައި ދާދިފަހުން ކުރި އޮޕަރޭޝަނަކަށްފަހު އެނާއަށް ވޭންދެނިވި ހާލަތެއް މެދުވެރިވެފައިވާ ކަމަށް ބަދްރީ ބުނެފައި ވެއެވެ. ބަދްރީ ބުނެފައިވާގޮތުގައި، އޮޕަރޭޝަން ކޮށްފައިވަނީ، ބަޣްދާދީގެ ވާއަތު ކަންފަތެވެ. ދިމާވި ސިއްޙީ ހާލަތެއްގެ ސަބަބުން ކުރި މި އޮޕަރޭޝަނަށްފަހުވެސް އޭނާގެ ހާލު ރަނގަޅު ނުވާކަމަށް ބަދްރީ ބުނެފައި ވެއެވެ.\nރިޕޯޓްތައް ބުނާގޮތުގައި ބަޣްދާދީއަށް މި ހާލަތު މެދުވެރިވީ، އޭނާ ދިރިއުޅުނު ސަރަޙައްދަކަށް މީގެ ކުރިން ދިން ހަމަލާއެއްގައި އޭނާއަށް ލިބުނު އަނިޔާތަކެއްގެ ސަބަބުންނެވެ. އެ ހަމަލާގައި އޭނަ މަރުވެފައިވާ ކަމަށްވެސް ކުރިން ކަބަރު ފެތުރުނުއިރު، އޭގެ ފަސް އަހަރު ފަހުން އޭނާ ވަނީ ސަލާމަތުން ހުރިކަން ހާމަކުރުމަށް ވީޑިއޯއެއް ނެރެފައެވެ. އެ ވީޑިއޯ ނެރެފައި ވަނީ މިއަހަރުގެ ކުރީކޮޅެވެ. އެ ވީޑިއޯ އަކީ 2014 ވަނަ އަހަރަށްފަހު އޭނާ ވީޑިއޯއަކުން ފެނުނު ފުރަތަމަ ފަހަރުވެސް މެއެވެ.\nބަޣްދާދީ އަކީ ކުރިން އަލްޤައިދާ ޖަމާޢަތުގައި ހަރަކާތްތެރިވި އިސް މީހެކެވެ. އައިސިސް އުފެދިގެން އައީ އޭނާ އެޖަމާޢަތުން ވަކިވެ ވަކި ޖަމާޢަތެއް އުފަން ކުރަން ބޭނުންވުމުންނެވެ. އައިސިސްގެ ނަމުން ނަންދީ، ޝަހާދަތުގެ ދެކަލިމަ ލިޔެފައިވާ ކަޅު ދިދައެއްގެ ދަށުން، މި ޖަމާޢަތް އުފެދުނުއިރުން ފަށައިގެން ދަނީ ދުނިޔޭގެ އެކި ކަންކޮޅުތަކުގައި އިންސާނިއްޔަތާއި ޚިލާފު އެތައް ޖަރީމާއެއް ހިންގައި، ހުއްޓުމެއް ނެތި ލޭ އޮހޮރުވަމުންނެވެ. މިހާތަނަށް މި ނިރުބަވެރި ޖަމާޢަތުން ކުރަމުން އައި ހަމަ އެކަނި މަސައްކަތަކީވެސް އެއީއެވެ.\nހައްދުފަހަނައަޅާފައިވާ އިސް ނިރުބަވެރިޔާ، ބަޣްދާދީ ހިންގާ މި ޖަމާޢަތުން ދީނުގެ ނަމުގައި ޖިހާދު ކުރުމަށް ކަމަށް ބުނެ އެތައް ބަޔަކަށް އަމިއްލައަށް މަރުވުމަށް ހިއްވަރުދީ، އަމިއްލަ ޖާނު ގޮއްވާލާ ހަމަލާތައް ދެމުން ގެންގޮސްފައިވާއިރު، މި ހަމަލާތަކުގައި ކުށެއްނެތް އެތައް ސަތޭކަ އާންމުން، ކުޑަކުދިން ހިމެނޭހެން މަރާލާފައި ވެއެވެ. މި ޖަމާއަތުން ދަނީ، ޖަމާއަތުން ހިފާފައިވާ ބިންތައް ފިޔަވައި ދެން ދުނިޔޭގައި ތިބީ ޝިރުކުގެ ބިން ކަމަށް ބުނެ ހަނގުރާމައަށް މީހުން ގެންދިއުމުގެ މަސައްކަތް ކުރަމުންނެވެ.\nސީރިޔާގައި ހަނގުރާމައަށް ދާ ގިނަ އަދަދެއްގެ މީހުން، ހަނގުރާމައިގެ މައިދާނަށް އެމީހުންގެ ދަރިން ޔަތީމު ހާލުގައި ދޫކޮށް ދާއިރު، އެފަދަ ގިނަ އަދަދެއްގެ ކުދިން ހާލުގައި ޖެހި އެ ބިރުވެރި މާހައުލުގައި އަނިޔާތަކާއި ކުރިމަތިލާން ޖެހިފައި ވެއެވެ. އަދި އެ ގައުމަށް ޖިހާދުގެ ނަމުގައިދާ އަންހެނުން ޖާރިޔާއިންގެ ގޮތުގައި ގަނެވިއްކައި، ރަހުމެއް ނެތި ގެންގުޅެމުންދާ ކަމަށްވެސް، އެކަން ތަޖުރިބާ ކުރަން ޖެހުނު މީހުން ބުނެފައި ވެއެވެ.\nއޮޅުވާލައިގެން އިސްލާމިކް ސްޓޭޓްސް އާއި ގުޅުމަށް ޤައުމުތަކުން ސީރިޔާއަށް ގެންދާ މީހުން، އެ ޖަމާއަތުން ބާރު ފޯރުވާ ސަރަޙައްދުތަކަށް ވަދެވުމާއި އެކު ޕާސްޕޯޓާއި އެނޫންވެސް މުޙިންމު ލިޔެކިޔުންތައް އަތުލައި ނައްތާލާ ކަމަށް ވެއެވެ. އަދި އިންޒާރުދީ، ދެން އިތުރަށް އެބިމުން ފައިބައިގެން ދެވުނަ ނުދިނުމަށް ބިރުދައްކައި އަދަބު ދޭކަމަށް ވެއެވެ. މި ސަބަބަށްޓަކައި ގިނަ މީހުން ތިބީ، ޖެހިލުމެއް ނެތި މީހުން މަރަމުންދާ ހައްދުފަހަނައަޅާފައިވާ ނިރުބަވެރިންގެ އަތްދަށުން ސަލާމަތްވެ އެނބުރި ޤައުމަށް އަންނާނޭ މަގު ބަންދުވެފައެވެ.\nބަޣްދާދީ ހިންގާ އައިސިސްގެ އަނިޔާވެރިކަން ދުވަހެއް ދުވަހަކަށް ބޮޑުވަމުންދާއިރު، ސީރިޔާގައި އުފެދުނު އެ ޖަމާޢަތުގެ ނުރައްކާ ދުނިޔޭގެ އެތައް ޤައުމަކަށް ދަނީ ފޯރަމުންނެވެ. މުސްލިމުންގެ ހައްޤުގައި ޖިހާދުކުރާ ކަމަށް ބުނެ ބަޣްދާދީއަށް ތަބާވާ މީހުން ޤައުމުތަކުގައި ހުއްޓުމެއް ނެތި އެތައް ލޭއޮހޮރުވުމެއް ހިންގަމުންދާއިރު، ފަލަސްތީނު ފަދަ ޤައުމުތަކުގައި އެތައް މުސްލިމުންނެއް ޔަހޫދީންގެ ވަކިތަކުގެ ދަށުވެ ކޮންމެ ދުވަހަކު ޝަހީދު ވަމުންދާތާ ވަނީ އެތައް ޒަމާނެއް ވެފައެވެ. ނަމަވެސް މިކަމާއި ބެހޭގޮތުން އެޖަމާޢަތުން މިހާތަނަށް ބަހެއް ނުބުނެވުނުއިރު، ފިޔަވަޅެއްވެސް އެޅިފައެއް ނުވެއެވެ.\nބަޣްދާދީއަށްފަހު އައިސިސްގެ ލީޑަރުކަމަށް އައްޔަންކުރަން ހަމަޖެހުނު ނިރުބަވެރިޔާ އަތުލައިގެންފި\nއައިސިސްގެ "ވަސް ފޮހެލަން" އިރާގުން ކުރާ ފަހުގެ ހަނގުރާމަ އިއުލާނުކޮށްފި\nއައިސިސް އިން ރަހީނުކޮށް މަރާލާފައިވާ މީހުންގެ ހަށިތައް އުކަން ބޭނުންކުރި ހޮހޮޅައެއް ހޯދައިފި\nސެޕްޓެމްބަރު 6, 2019 21:17\nސެޕްޓެމްބަރު 6, 2019 21:41\nމިކަހަލަ ނުބާއި މީހުންގެ ނިމުން ވަރަށް ހިތި ވާނެ\nއޮޅުވާލައިގެން އިސްލާމިކް ސްޓޭޓްސް އާއި ގުޅުމަށް ޤައުމުތަކުން ސީރިޔާއަށް ގެންދާ މީހުން، އެ ޖަމާއަތުން ބާރު ފޯރުވާ ސަރަޙައްދުތަކަށް ވަދެވުމާއި އެކު ޕާސްޕޯޓާއި އެނޫންވެސް މުޙިންމު ލިޔެކިޔުންތައް އަތުލައި ނައްތާލާ ކަމަށް ވެއެވެ. އަދި އިންޒާރުދީ، ދެން އިތުރަށް އެބިމުން ފައިބައިގެން ދެވުނަ ނުދިނުމަށް ބިރުދައްކައި އަދަބު ދޭކަމަށް ވެއެވެ. މި ސަބަބަށްޓަކައި ގިނަ މީހުން ތިބީ، ޖެހިލުމެއް ނެތި މީހުން މަރަމުންދާ ހައްދުފަހަނައަޅާފައިވާ ނިރުބަވެރިންގެ އަތްދަށުން ސަލާމަތްވެ އެނބުރި ޤައުމަށް އަންނާނޭ މަގު ބަންދުވެފައެ\nމީ ކަޑަ އެޅިގެން ދޮގު ހަބަރެއް. ޕާސްޕޯޓް އަތެއް ނުލާ ބޭނުން ބަޔަކު އެމީހުންގެ ގައުމަށް އަބުރާ ދާން ވެސް ދެވޭ. ކާފަރު މީޑިޔާ ތަކުން ގެނެސްދޭ ދޮގު ހަބަރު ތިއަކީ. ކިތަންމެ ބަޔަކު އަބުރާ ގައުމަށް ގޮސްފި އެމީހުންނަކަށް އަދަބެއް ނުދޭ. ލައްކަ ވާހަކަ މީ\nސެޕްޓެމްބަރު 6, 2019 23:05\nދީނޭކިޔައިގެން އުޅޭ ދައްޖާލު ގުރޫޕެއްމީ\nސެޕްޓެމްބަރު 6, 2019 23:39\nތިއަކީ ހަމަ ތެދު ވާހަކަ އެއް. އެކަން ތަޖުރިބާ ކުރި މީހުންގެ ވާހަކަ ތަކުން އިގެނީ ތި ދައްކާ ވާހަކަ އާ އައިއެސް މީހުން އަމަލު ކުރާ ގޮތް އުޑާ ބިމާ ހާ ތަފާތު ކަން. ތިކަން ތަޖުރިބާ ކުރި މީހުންގެ ވާހަކަ އަޑު އަހާފަ މިހެން މިބުނީ\nދޮގު ..ހަދަނީ ..ތިބޭފުޅާ\nސެޕްޓެމްބަރު 12, 2019 07:25\nއައިސިސް..ގެ ނުބައި..ނުލަފާ ..ބައިގަނޑު އެމީހުންނާ ގުޅޭ މީހުންގެ ..ޕާސްޕޯރޓް.. ފަދަ..މުހިންމު .ލިއުންތައް.. ނައްތާލާ.. ވާހަކަ ...އެއީ.. ތެދު ...ޙަޤީޤަތެއް ކަން.... އެންމެންނަށް ..އެނގެއެވެ. އެމީހުންގެ އަތްދަށުވެ ސަލާމަތް ވެފައި ތިބި ދިވެހިންވެސް ވަނީ އެކަން ތަޖުރިބާކޮށް ޕޮލިހަށާއި، ނޫސްތަކަށް ކިޔައިދީފަ އެވެ. ކުޑަކުދިން ރޭޕްކުރެ އެވެ. ދިރިހުއްޓާ މީހުން އަންދާލާތަން ނުދެކެން ހެއްޔެވެ؟ ކަނު ބަނދެ، ދެއަތް އައްސާފައި އުސް ޢިމާރާތްތަކުން ވައްޓާލާ މީހުން މަރާތަން ނުދެކެން ހެއްޔެވެ؟ އެއީ އިސްލާމްދީނުގައި އޮންނަ ގޮތް ހެއްޔެވެ؟ އައިސިސް އަކީ ޓެރަރިސްޓު ޖަމާޢަތެކެވެ. ނުބައިނުލަފާ އަނިޔާވެރި ޖާހިލުންތަކެކެވެ.\nސެޕްޓެމްބަރު 12, 2019 19:43\nކަލެއަށް މާ ބޮޑަށް ތި އިގެނީ. ޕާސްޕޯޓް އަތެއް ނުލާ. ކުޑަ ކުދިން ރޭޕް އެއް ނުކުރެ. ދިރިހުއްޓާ އަންދާލަނީ މުސްލިމުންގެ ބޮލަށް ބޮން އަޅާ މުސްލިމުން އަންދާލާ މީހުން. މަތިން ވައްޓާލަނީ އެއްޖިންސުން ގުޅުން ހިންގާ މީހުން\nސެޕްޓެމްބަރު 6, 2019 21:43\nސުއޫދު ތަ ބުނީ ބަގުދާދީ ބަލި އެނދުގައި އޮތް ވާހަކަ\nސެޕްޓެމްބަރު 6, 2019 22:06\nތި މުޑުދާރު ބަޢްދާދީ އަކީ ޔަހޫދީ އޭޖެންޓެއް.\nސެޕްޓެމްބަރު 6, 2019 22:48\nކަލެއަށް މާ ބޮޑަށް އިގެނީ\nސެޕްޓެމްބަރު 6, 2019 22:32\nއަޙްމަދު، ހާދައިގެޔޭ ކަލޭއަށް..\nސެޕްޓެމްބަރު 6, 2019 23:26\nލައިކް ޑިސްލައިކް ތަކަށް ބަލާލީމަ އެބައެނގޭ އައިސިސްއަށް ތާއިދު ކުރާ ބައިގަނޑު މިރާއްޖޭގަ ވަރަށް ގިނަވެއްޖެކަން. ބިރުވެރި ކަމެއް.\nސެޕްޓެމްބަރު 6, 2019 23:43\nކަލެއަށް މާ ބޮޑަށް ތި އިގެނީ. ތެދަށް ވާހަކަ ދެއްކުމަކީ އަދި އައިއެސް އަށް ބައިއަތު ހިފުމެއް ނޫން. މަށަށް އަޑު އިވިފައިވާ ގޮތުގައި ސީރިޔާ އަށް ދާ މީހުން ތުރުކީ ގައި ޕާސްޕޯޓް ބާއްވާފައި ބޯޑަރު ހުރަސް ކުރަން ދަނީ. ބޯޑަރު ކައިރިން ހިފެހެއްޓީމަ ވެސް ކޮން ގައުމެއްގެ ބައެއްކަން ނާންގަން ވެގެނޯ އެހެން ހަދަނީ\nސެޕްޓެމްބަރު 7, 2019 00:57\nކޮން ނޯނޯއެއް. މާއެންގިފަތހހުރީ\nސެޕްޓެމްބަރު 7, 2019 00:06\nބަލިނުވާ މީހަކީ ކާކުތަ ؟ހެހެ...ކުރިންވެސް ބަގުދާދީ މަޜާލި...ހެހެ\nސެޕްޓެމްބަރު 7, 2019 00:20\nވަރުގަދަ ބަޣްދާދީއެއްނު މީ!!!???\nސެޕްޓެމްބަރު 7, 2019 00:39\nނޫނޭ .. މީ .. ފަހު ޒަމާނުގައި .. . .. ދިވެހިންގަނޑު .. ތެޅިފޮޅިގަތީ .. މީނަ .. ކައިރިއަށްދާން .. އެމެރިކާގެ .. ސެޓެލައިޓްތަކުން .. އިރާގު .. ސިފައިން .. ތިބި .. ސަރަޙައްދު .. ތަކާ .. އެމީހުންގެ .. އަތުގައި .. ހުރި ހަތިޔާރާ .. ހުރިހާ ..އެއްޗެއް .. ކިޔައިދީފައި . އެމެރިކާއިން .. އެހީވެދީގެން .. ޢިރާޤުގެ .. ބޮޑުބައެއް .. މިމީހުންނަށް .. ހިފުނީމަ\nސެޕްޓެމްބަރު 7, 2019 09:26\nއައިސިސްގެ ވެރިޔާ އަކީ އިޒްރޭލުގެ އޭޖަންޓެއް.\nސެޕްޓެމްބަރު 12, 2019 16:35\nތިޔަ ބަޣުދާދީގ3 ބައިގަނޑަށް ކުރަން އެނގޭ ކަމަކީ މަސްމާރުކޭޓުގައި މަސްކަނޑާހެން މުސްލިމުން ކެނޑުމާއި މުސްލިމުންގެ ތެރެ ފިތުނަކޮށް ބައިބައިކޮށް މުސްލިމުންގެ ތެރޭގައި ބޮން ގޮއްވަން... ކާފަރުންނާއި... ބައްޝާރާއި ނުސައިރީން ދޫކޮށްލާފަ ތަޅަނީ މުސްލިމުންނާ... ދެން އެނގެނީ ތަންތަނުން ލާރިނަގަން


ދޮންކެޔޮ އެންޓަޕްރައިސަސް އަށް ނޭނގި ސަލްޓަންސްގެ ފައިސާ...\nދޮންކެޔޮ އެންޓަޕްރައިސަސް އަށް ނޭނގި ސަލްޓަންސްގެ ފައިސާ ޚަރަދުނުކުރަން އަންގައިފި\nދައުލަތުގެ މައްޗަށް އަމުރެއް ނުނެރޭ\n22 ޖެނުއަރީ 2017 | އާދީއްތަ 22:01\nދޮންކެޔޮ އެންޓަޕްރައިސަސް އަށް ނޭނގި ސަލްޓަންސް އޮފް ދަ ސީސްގެ ފައިސާ ޚަރަދުނުކުރުމަށް ސިވިލް ކޯޓުން އެކުންފުންޏަށް އަންގައިފި އެވެ.\nސިވިލް ކޯޓުން އެގޮތަށް އަންގާ އަމުރު ކުރީ، ސަލްޓަންސް ކުންފުނީގައި އޮތް ދޮންކެޔޮ އެންޓަޕްރައިސަސްގެ 50 އިންސައްތަ ހިއްސާ އިކޮނޮމިކް މިނިސްޓްރީ އިން ބާތިލްކުރި މައްސަލައިގައި އެކުންފުނިން ދައުވާކުރި މައްސަލައިގަ އެވެ. އެ މައްސަލައިގައި އަމުރު ނެރުނީ މިމަހުގެ 11 ވަނަ ދުވަހު އެވެ.\nމައްސަލަ ބެއްލެވި ގާޒީ އަބްދުއްނާސިރު ޝަފީގު ކުރެއްވި އަމުރުގައި ވަނީ ދޮންކެޔޮ އެންޓަޕްރައިސަސް އިން ހުށަހެޅި މައްސަލަ ނިމެންދެން، އެކުންފުންޏަށް ނޭނގި ސަލްޓަންސް އިން ފައިސާ ޚަރުދުނުކުރުމަށާއި ބޯޑް ރިޒޮލިއުޝަންތައް ފާސްނުކުރުމަށެވެ.\nދޮންކެޔޮ އެންޓަޕްރައިސަސް އިން އިތުރު މައްސަލައެއް ވެސް ސިވިލް ކޯޓަށް ހުށަހެޅި އެވެ. އެ މައްސަލައިގައި އެދިފައިވަނީ އެކުންފުންޏަށް ނޭނގި ސަލްޓަންސް އިން ފައިސާ ޚަރަދުކުރުމާއި، ބޯޑް ރިޒޮލިއުޝަންތައް ފާސްކުރުން ހުއްޓުވައިދިނުމަށް ދައުލަތުގެ މައްޗަށް އަމުރުކޮށްދިނުމަށެވެ. ނަމަވެސް އެ މައްސަލައިގައި މިމަހުގެ 12 ވަނަ ދުވަހު ކޯޓުން ހުކުމް ކުރީ ދައުލަތުގެ މައްޗަށް އެފަދަ އަމުރެއް ނެރެދެވެން ނެތް ކަމަށެވެ.\nސަލްޓަންސް ކުންފުންޏަކީ ޑީއާރްޕީގެ ކުރީގެ ލީޑަރު އަހުމަދު ތަސްމީން އަލީގެ އާއިލީ މަސްލަހަތު އޮންނަ ކުންފުންޏެކެވެ. އެކުންފުނީގެ މައްޗަށް އެތައް މިލިއަން ރުފިޔާއެއްގެ ދަރަނި ސާބިތުވެފައިވާއިރު، އެކުންފުނީގެ މައްސަލަތައް ޝަރުއީ އެކި މަރުހަލާތަކުގައި ހިނގަމުން އެބަދެ އެވެ.


އަތޮޅުގެ ތާރީޚު - Hdh. Atoll Council\nރާއްޖޭގެ އެންމެ އުތުރުގައިވާ އަތޮޅު، ތިލަދުންމަތީގެ ނަން ނެގިފައިވަނީ ތިލަދޫ ކިޔުނު ރަށުންނެވެ. ތިލަދުއަކީ ތިލަދުންމަތީގައި އިހުއޮތް ރަށެކެވެ. ނަމަވެސް މިހާރު މިރަށްވީ ދިއްދޫއާ އެކުވެ، ދިއްދޫގެ ބައެއްގެ ގޮތުގައެވެ. ތިލަދުންމަތީގެ ބައެއްގެ ގޮތުގައި އިހަވަންދިއްޕޮޅުވެސް ހިމެނިފައިވެއެވެ.\nތިލަދުންމަތި ހިމެނޭ ސަރަޙައްދުގެ ބޮޑުކަމުން ރައްޔިތުންނަށް ދިމާވާ ދަތިތަކަށް ޙައްލެއް ގެނައުމުގެ ގޮތުން ސަރުކާރުން ތިލަދުންމަތި ދެބަޔަކަށް ބައިކުރުމަށް ނިންމެވިއެވެ. ތިލަދުންމަތި ދެބަޔަކަށް ބައިކުރެވުނީ 21 މެއި 1958 ވީ ބުދަދުވަހުގައެވެ. އެއްބަޔަށް ކިޔަނީ ތިލަދުންމަތީ އުތުރުބުރި (ހއ. އަތޮޅު) އެވެ. އަނެއްބަޔަށް ކިޔަނީ ތިލަދުންމަތީ ދެކުނުބުރި (ހދ. އަތޮޅު) އެވެ. ހއ. އަތޮޅުގައި ވެރިކަން ކުރަނީ ދިއްދޫގައެވެ. ހދ. އަތޮޅުގައި އޭރު ވެރިކަން ކުރަނީ ނޮޅިވަރަންފަރުގައެވެ. ތިލަދުންމަތި ދެބައިކުރުމަށްފަހު ތިލަދުންމަތީ އުތުރުބުރީގެ އަތޮޅުވެރިކަމަށް އަލްމުޙްތަރަމް މުޙައްމަދު ޙަސަން އަދި ތިލަދުންމަތީ ދެކުނުބުރީގެ އަތޮޅުވެރިކަމަށް އަލްމުޙްތަރަމް ޢަލީކަލޭފާނު ކުޑަތުއްތު ހަމަޖެއްސެވިއެވެ.\nތިލަދުންމަތީ ދެކުނުބުރި ނުވަތަ ހދ. އަތޮޅުގެ ވެރިކަންކުރާ ރަށަކީ ހދ. ކުޅުދުއްފުށި ކަމަށް ސަރުކާރުން ހަމަޖެއްސުމާ ގުޅިގެން6މެއި 1992 ބުދަދުވަހު ހދ. އަތޮޅުގެ ވެރިކަންކުރާ ރަށް ހދ. ނޮޅިވަރަންފަރުން ހދ. ކުޅުދުއްފުށްޓަށް ބަދަލުކުރެވުނެވެ. އަތޮޅުއޮފީސް ކުޅުދުއްފުށީގައި ހުޅުވުނީ7މެއި 1992 ވީ ބުރާސްފަތި ދުވަހުގައެވެ. ހދ. އަތޮޅުގެ ވެރިކަންކުރާ ރަށަކީ ހދ. ކުޅުދުއްފުށި ކަމަށް ސަރުކާރުން ހަމަޖެއްސެވިއިރު ހދ. އަތޮޅުވެރިޔަކީ އަލްފާޟިލް އަޙުމަދު ސަމީރު، މ.އަސަރީއާގެ އެވެ.\nއޭރު، ހދ. އަތޮޅުގައި އޮންނަނީ މުޅިއެކު 30 ރަށެވެ. މީގެ ތެރެއިން މީހުން އުޅެނީ 16 ރަށުގައެވެ. ހއ. އަތޮޅަށާއި ހދ. އަތޮޅަށް ތިލަދުންމަތި ބައިކުރެވިފައިވަނީ ބާރަށު ކަނޑުއޮޅިން ރުއްފުށީ ކަނޑުއޮޅިއަށެވެ.\nޕޭޖް ބެލި ޢަދަދު: ޖުމްލަ 2,473 , މިއަދު 2


ހިތަދޫ ގައި ވެސް މީހަކަށް ތޫނު އެއްޗަކުން ހަމަލާދީ ޒަހަމް ކޮށްލައިފި – Dhen.mv\nހިތަދޫ ގައި ވެސް މީހަކަށް ތޫނު އެއްޗަކުން ހަމަލާދީ ޒަހަމް ކޮށްލައިފި\nމަރްޔަމް ވަޙީދާ October 19, 2020 - 1:49 am\nއައްޑޫސިޓީ ހިތަދޫގައި ވެސް މީހަކަށް ތޫނު އެއްޗަކުން ހަމަލާދީ ޒަހަމް ކޮށްލައިފިއެވެ.\nފުލުހުންގެ މީޑިއާ އޮފިޝަލަކު ވިދާޅުވީ އައްޑޫ ސިޓީ ހިތަދޫގައި ދެ ގްރޫޕެއް ދެމެދުގައި ހިނގި މާރާމާރީ އެއްގައި ތޫނު އެއްޗަކުން ހަަމަލާދީ މީހަކު ޒަހަމް ކޮށްލާފައިވާ މައްސަލައެއް 00:28 ހާއިރު ފުލުހުންނަށް ރިޕޯޓު ކޮށްފައިވާ ކަމަށެވެ.\nމިމާރާމާރީގައި އަނިޔާ ލިބުނު މީހާއަށް އައްޑޫ އީކުއިޓޯރިއަލް ހޮސްޕިޓަލުގައި ދަނީ ފަރުވާ ދެމުން ކަމަށް ވެސް ފުލުހުން ވިދާޅުވިއެވެ.\nއަނިޔާ ލިބުނު މީހާއަށް ވަނީ ސީރިއަސް އަނިޔާތަކެއް ލިބިފައެވެ.\nމިމައްސަލަ ފުލުހުން ދަނީ ތަހުގީގު ކުރަމުންނެވެ.\nއޮންލައިން ނޫސް "ވަގުތު" އިން ބުނެފައިވާ ގޮތުގައި، ތޫނު އެއްޗަކުން ހަމަލާދީ އެ ޒުވާނާގެ އަތުގެ ދެ އިނގިލި ވަނީ ބުރިކޮށްލާފައި ކަމަށް މަންޒަރު ދުށް މީހަކު ވަނީ އެނޫހަށް މައުލޫމާތު ދީފައެވެ. އަދި އެމީހާގެ އުނަގަނޑާއި ފަޔަށާއި ބުރަކައްޓަށް ވެސް ހަމަލާ ދީފައިވާއިރު އޭނާގެ ފައި ވެސް އޮތީ ވަރަށް ބޮޑަށް ޒަހަމްވެފައި ކަމަށް ބުނެފައިވެއެވެ.\nއައްޑޫ ސިޓީގައި ވެސް މީހަކަށް ތޫނު އެއްޗަކުން ހަމަލާ ދީފައިވާއިރު، އިއްޔެ ށ. ފޯކައިދޫ ގައި ބިދޭސީއަކު އެހެން ބިދޭސީއަކަށް ވެސް ވަނީ ތޫނު އެއްޗަކުން ހަަމަލާ ދީފައެވެ. އަދި ގްރޭޓަރ މާލެ އިންޑަސްޓްރިއަލް ޒޯންގެ ކުރީގެ އެމްޑީ އިބްރާހިމް ރަޝީދު (މާމިގިލީ އިބޫ) އަށް ވެސް ރޭގައި މީހަކު ވަނީ ތޫނު އެއްޗަކުން ހަަމަލާ ދީފައެވެ.\nއައްޑޫ ސިޓީގެ ތިން އަވަށެއްގެ ބޮޑުމަގުގައި އަލުން ތާރުއެޅުމުގެ މަސައްކަތް ފަށައިފި\nކޮވިޑް-19: ކަރަންޓީން އުސޫލާ ހިލާފުވި މީހަކު އައްޑޫން ފައްސިވެއްޖެ\nއައްޑޫ ސިޓީ ހިތަދޫގެ އަތިރިމަތީގައި ކުނިތަކެއް އަންދަމުން ދިޔަ ވިޔަފާރިވެރިއެއް ޖޫރިމަނާ ކޮށްފި!\n"ކޮވިޑް ތެރޭގައި ތިބަލަނީ ހޮސްޕިޓަލް ވިއްކާލަން ، 2022 އަށް މައިމީހާގެ ފައްޓަރުބައި ވެސް ތައްޔާރަށް ބާއްވާތި!"\nދައުލަތަށް ފައިސާ ހޯދުމަށް ދަރުމަވަންތަ ހޮސްޕިޓަލް "މޯގޭޖްކޮށް" ލޯން ނަގަނީ!\nޝިފާ އާއި ފަޒީންގެ ކޯޅުން: އުފަން ދުވަހުގެ ސެޓްފިކެޓެއް ހަދަން އުޅުނު ވާހަކަތަކެއް ވެސް ފެންމަތިވެއްޖެ!\nއަނިޔާއެއް ނުކުރަން، ދަރިފުޅު ރުޅި އައިސްގެން ހަޅޭއްލެވީ: ތިނަދޫގައި އަނިޔާކުރި ކަމަށް ބުނި ކުއްޖާގެ މަންމަ\nޤާސިމްގެ އަނބިކަނބަލުން ނޫންނަމަ ނަހުލާ އަދިވެސް ހުންނާނީ ވެއިޓަރަކަށް ނޫނީ ނަށަން: މުޙައްމަދު އިސްމާއިލް


އޮފީސްތެރެއިން ބައިވެރިޔަކު އިހުތިޔާރު ކުރާނަމަ، ދެމީހުންގެ ލޯބީގެ ގުޅުން ދަމަހައްޓާނެ ގޮތް – dhirun\nއޮފީހަށް އަލަށް ރީތި އަންހެންކުއްޖަކު ނުވަތަ ހިތްއެދޭ ކަހަލަ ފިރިހެންކުއްޖަކު ވަންނަ އިރަށް އެތަނެއްގައި އުޅޭ ވެރިން ނުވަތަ މުވައްޒަފުން، އެކުއްޖަކާ ރައްޓެހިވެވޭތޯ މަސައްކަތްކުރެއެވެ. އެކުއްޖެއްގެ ހިތް ފަތަހަކޮށް އެކުއްޖަކީ ތިމާގެ ހަޔާތުގެ ވަގުތީ ނުވަތަ ދާއިމީ ބައިވެރިޔަކަށް ހެދޭތޯ ބަލައެވެ. ބައެއް ކުދިން އޮފީސް މާހައުލުން ލޯބިވެރިޔާ އިހުތިޔާރު ކުރަނީ އުޅެން ފަސޭހަޔަކަށެވެ. އަނެއް ބައިކުދިންނަށް ބޭ އިހުތިޔާރުގައިވެސް ތިމާ ގަޔާވާ ހިތްކިޔާ، ކުއްޖަކު ވެއްޖިއްޔާ ލޯބިވެވޭގޮތް ވެގެން ދެއެވެ. މި ގޮތަށް އަލަށް އޮފީހާއި ގުޅޭ ކުދިން އޮފީސް ތެރެއިން ބައިވެރިޔަކު އިހުތިޔާރު ކުރާނަމަ، އެކަން ކުރުމުގެ ކުރިން ވިސްނަށް ޖެހޭ ބައެއް ކަންތައް ހުރެއެވެ.\nތިރީގައި މިވަނީ ސަމާލުކަން ދޭންޖެހޭ ބައެއް ކަންތައްތަކެވެ.\nއުޅޭ އޮފީހެއްގައި ހެދިފައި ހުރި އުސޫލުތަކާއި ގަވާއިދު ތަކަށް ވިސްނުން؛ ތިމާ އުޅޭ އޮފީސް ތެރެއިން ލޯބީގެ ގޮތުން އެހެން މުވައްޒަފުންނާއި ގުޅިގެން އުޅުމުގެ ހުއްދަ އޮތްތޯ ބެލުމަކީ ވަރަށް މުހިންމު ކަމެކެވެ. ފުރަތަމަ ބައިވެރިޔަކު އިހުތިޔާރު ކުރުމުގެ ކުރިން މިކަންތަކާއި ވިސްނުމަކީ ވަރަށް މުހިންމުކަމެކެވެ. ބައެއް އަމިއްލަ އޮފިސް ނުވަތަ ކުންފުނިތަކުގައި ތަނުގެ ތެރެއިން ހަޔާތުގެ ބައިވެރިޔަކު އިހުތިޔާރު ކޮށްގެން ޒަވާޖީ ހަޔާތެއް ފެއްޓުމަކީ މަނާކޮށްފައި އޮންނަ ކަމެކެވެ. މިގޮތަށް އުޅޭ އޮފީހަކުން ނުވަތަ ކުންފުނިން މިކަން ކުރުމަށް ތަންނުދޭ ނަމަ އެކަންތައް ކުރުމުން ދުރުހެލިވާށެވެ. އެހެން ނޫނީ ވަޒީފާ ދޫކޮށްލަން ޖެހިދާނެ ނުވަތަ ތިމާއި ދޭތެރޭގައި ޑިސިޕްލިނަރީ ފިޔަވަޅެއް އަޅާފާނެއެވެ.\nއޮފީސް މާހައުލުގައި ރައްޓެހިވެގެން އުޅޭއިރު ވަރަށް ޕްރޮފެޝަނަލް ކަމާއި އެކު އުޅުން؛ އޮފީސް ތެރެއިން ކުއްޖަކާ ރައްޓެހިވުމުން އެންމެ ރަނގަޅު ކަމަކީ ގިނަ ވަގުތު އެކުއްޖަކާ އެކު ވަގުތު ހޭދަކުރަން ލިބުމެވެ. މިކަމުގައި އެންމެ ނުރަނގަޅު ގޮތަކީ އަބަދު ކުރިމަތިން ފެނުމުން، މަސައްކަތަށް ބުރޫ އަރާގޮތްވުމެވެ. އޮފީސް ތެރެއިން ކުރާ މަސައްކަތަކާއި ގުޅިގެން ކަމެއް ހައްލުކުރުމަށް ދެބަސް ވުމަކަށް ދާންޖެހުނަސް، ޕްރޮފެޝަނަލް ކަމާއި އެކު މިކަން ކުރިއަށް ގެންދިއުމަކީ މުހިންމު ކަމެކެވެ. ރުޅި އައިސްގެން ދެމީހުން އޮފީސްތެރޭގައި ޒުވާބު ނުކުރާށެވެ.\nއާންމުންގެ ތެރޭގައި ދެމީހުން ގައިގޯޅިވެގެން ނޫޅުން؛ އެއް އޮފީހެއްގައި މަސައްކަތް ކުރާ ދެމީހުން ލޯބީގެ ގޮތުން ގުޅިގެން އުޅުނަސް، މީހުން ތިބޭ ތަންތަނުގައި ބައްދާ، ކިސްކޮށް ނުހަދާށެވެ. މިކަން ކުރާނަމަ، ކުރުމަށް އެންމެ ރަނގަޅީ ދެމީހުން އެކަހެރިކޮން ތިބޭ ވަގުތު އެހެން މީހުންނަށް ނުފެންނަ ތަންތަނުގަ ނުފެންނަ ގޮތަށެވެ.\nދެމީހުންވެސް އަހުލާގާ ސުލޫކު ހިފެހެއްޓުން؛ ކުންފުނި ނުވަތަ އޮފީހުގެ ފަރާތުން ބާއްވާ ޕާޓީ ތަކަށް ދެމީހުން ކައިވެނިކޮށްގެން ނޫޅޭނަމަ، އެކުގައި ނުދާށެވެ. ތިމާ ވަށައިގެން އެތައް ބަޔަކު ތިމާ އުޅޭގޮތް ބެލުމަށް ހުންނާނެއެވެ. މިކަމުގެ ސަބަބުން މީހުންގެ ކުރިމަތީގައި ތިމާ އަގުވެއްޓޭ ގޮތް ވެގެން ދާނެއެވެ.\nމިކަމުގެ ސަބަބުން ވާނެ ގެއްލުމާއި މެދު ވިސްނުން؛ މިކަމުން ވާ ފައިދާ އާއި މެދު ވިސްނާހެން ފަހުން މިކަމުން ތިމާއަށް ވާނެ ގެއްލުމާއި މެދުވެސް ވިސްނާށެވެ. ހަޔާތުގެ ބައިވެރިޔާއަށް ވުރެ، ތިމާ އަދާކުރާ ވަޒީފާ އަކީ އެހާ މުހިންމު ކަމެއްގެ ގޮތުގައި ނުދެކެވޭ ގޮތް ވާތަންވެސް އަތުވެދާނެއެވެ. މިހެން ވެއްޖެނަމަ މަސައްކަތަށް ފަރުވާ ކުޑަވެގެން ވަޒީފާއިން ވަކިކުރާ ތަން އަތުވެދާނެއެވެ. ބައެއް ފަހަރު އޮފީސް ތެރެއިން ބައިވެރިޔަކު އިހުތިޔާރު ކުރުމުން އިތުރަށް ކުރިއަށް ދިއުމަށް މަގުފަހިވެގެން ހިގައި ދާނެއެވެ. ވީމާ، މިކަމާއި މެދު އިތުރަށް ވިސްނުމަކީ ވަރަށް މުހިންމު ކަމެކެވެ.\nTags: love relationshipoffice lovetrust\nކުރިއަށް އަންހެނުން ފިރިހެނުން މަތިން ފޫހިވެ ދުރަށްދާން ބޭނުންވަނީ ކީއްވެ؟\nފަހަތަށް އަމިއްލަ ނަފްސަށް ކުރާ އިތުބާރު ރަނގަޅު ކުރާނެގޮތް


ދިމާވި އާދަޔާ ޚިލާފް ޒުވާނާ (ފަސްދޮޅަސް އަށްވަނަ ބައި) – Esfiya\nދިމާވި އާދަޔާ ޚިލާފް ޒުވާނާ (ފަސްދޮޅަސް އަށްވަނަ ބައި)\nއެންމެނަށް ގުޑްލަކް ކިޔާލުމަށްފަހު، ފިހާރައިން ނިކުންނަން ނައިޝާ ދޮރުގެ އަތްގަނޑުގައި ހިފާލި ވަގުތު ފާއިޒް އެތަނަށް ވަނެވެ. “ހުސް އަންހެން ކުދިންދޯ ތިބީ” މުޅިތަނަށް ނަޒަރު ހިންގާލުމަށްފަހު ފާއިޒް ނައިޝާއަށް ބުނެލިއެވެ. ފާއިޒަށް އާނއެކޭ ބުނުމުގެ ގޮތުން ނައިޝާ ބޯޖަހާލިއެވެ\n“އާ ޝިޕްމެންޓު އައީމަ ފިރިހެންކުދިން އަންނާނެ މުދާތައް ހިފައިގެން…ހަރުތަކުގަ މުދާތައް ޖަހާ ކަަންތައް ކުރަން…. އަންހެންކުދިންނަށް އެކަންކަމެއް ނުކުރެވޭނެއެއްނު” ފާއިޒް ބުނެލިއެވެ. “އާނ…..އެކަމް ހަރުތަކު ކައިރި ތިބި ކުދިންނަށް ނައި ކިޔާދީފަ އިންނާނީ ކަސްޓަމަރުން ދިޔާމަ ހަރުތަކުގެ ތަރުތީބު ގެއްލިފަ ވަންޏާ ރަނގަޅުކޮަށްލައްޗޭ..ބައެއްފަހަރު ކަސްޓަމަރުން އައިސް އެއްޗެހި ހާވާ ހަދާއިރު ތަރުތީބު ގެއްލޭނެދޯ” ނައިޝާގެ އެބަހަށް ފާއިޒް ތާއީދުކުރިއެވެ.\n”އިތުރަށް ކަމެއްނެތިއްޔާ އަޅުގަނޑު ގޮސްލިއަސް އެންމެ ރަނގަޅުތަ؟” ދިއުމަށް ފާއިޒްގެ ކިބައިން ނަައިޝާ އިޒްނަ ހޯދާލިއެވެ.ފާއިޒްގެ އިޒްނަ ލިބުމުން ބަނދަރުމަތީގައި އިން އެފިހާރައިން ނިކުމެ،މަޑު ހިނގުމެއްގައި ހިނގާލައިފައި ނައިޝާ ދިޔައެވެ.ދިޔަ މަގުމަތީގައި ހަނީފާއްތަ ފެނޭތޯ ދެފަރާތަށް އޭނާ ބަލައިލައެވެ. ބަނދަރުން ރަށުތެރެއަށް ވަދެވެން އިންނަ ގޯޅިއާ އަރާ ހަމަވުމަށްފަހު ނައިޝާ އޭނާގެ ހިނގުން ހުއްޓާލިއެވެ. އަދި ވަރަށް ރަނގަޅަށް އެމަގަށް އޭނާ ބަލަން ހުއްޓެވެ.\nހައަހަރު ފަހުން ވަރަށް ބޮޑު ބަދަލުތަކެއް ރަށަށް އައިސްފައި ހުރުމުގެ ސަބަބުން އޭނާއަށް ހަނީފާއްތަގެ ގެއަށްދާން އިނގޭނެ ބާވައޭ ހިތަށްއަރަމުންދިޔައެވެ. މީހުން ކައިރި އަހައިގެންވިޔަސް މިއަދު ނައިޝާ ހަނީފާއްތަ އާއި ބައްދަލުކުރަން ނުހަނު ބޭނުންވެއެވެ. ވަރަށް ގިނަ ދުވަހު އޭނައަށް ފިލައިގެން ރަށުތެރެއަށް އަރަން ނުކެރިގެން އުޅެވިއްޖެޔޭ އޭނާގެ ހިތަށް އަރަމުންދިޔައެވެ.\nފުން ނޭވާއެއް ދޫކޮށްލުމަށްފަހު ގޯޅިތެރެއަށް ނައިޝާ ވަނެވެ.އެވަގުތު އެމަގުގައި އުޅެނީ ދެތިން އަންހެނެކެވެ.މަޑު ހިނގުމެއްގައި ހިނގަމުންދިޔަ ނައިޝާ މުޅިތަނަށް ނަޒަރު ހިންގާލިއެވެ. ގެތަށްވެސް ވަނީ ޒަމާނީ ފެންވަރަށް ބޮޑެތިކޮށް ހަދާލާފައެވެ. ތިރި ފާރުބުރި ލާފައި ހުރި ގެތައް މިހާރު ނެތެކޭ ބުންޏަސް ދޮގަކަށް ނުވާނެއެވެ. ނައިޝާ ފެނުމުން އެވަގުތު މަގުގައި ހުރި އަންހެނުންތައް އޭނާއަށް ހިނިތުންވެލިއެވެ.\nރަށުތެރެއަށް ވަތް ވަރަކަށް ނައިޝާގެ ހިތް ދިޔައީ އަވަސް ވަމުންނެވެ.ކިތަންމެ ބޮޑު ބަދަލެއް ރަށަށް އައިސްފައި ވިޔަސް އޭނާއަށް ހަނީފާއްތަގެ ގެއަށްދާން އެނގުނެވެ. ފުރަތަމަ ގޯޅިން ގޮސް ދެވަނަ ގޯޅިއަށް ނައިޝާ ވަނެވެ. އެވަގުތު ދުރުން ހިނގާފައި އަންނަ ދެފިރިހެނުން ނައިޝާއަށް ފެނުނެވެ. އެމީހުންނަށް ނައިޝާ ފެނުމުން ކަޅިޖަހާނުލާ ބަލަންފެށިއެވެ. ނައިޝާވެސް އެމީހުންނަށް ބަލައިލިއެވެ. އެއީ ސައިފްގެ ފިރިހެން ދެ ރަހުމަތްތެރިންނެވެ.\n“މީ އެއްކަލަ ފިހާރަ ހުޅުވަން އައިސް އުޅޭ ރީތި މަންޖެދޯ” އެތަނުން އެކަކު، އަނެކަކަށް ބުނެލި އަޑު ނައިޝާއަށް އިވުނެވެ. އެމީހުން ނައިޝާއާ ކައިރިވަމުން ދިޔަނަަމަވެސް އެމީހުން ފެންނަ ކަމަކަށް ނައިޝާ ނުހަދައެވެ.”މަންޖޭ ތަނެއް ހޯދަނީތަ؟” ނައިޝާ އާއި އަރާހަމަވުމުން އެކަކު ހިނިތުންވެ ހުރެ ބުނެލިއެވެ. އެވަގުތު މީގެ ހައަހަރު ކުރިން އެދެމީހުން ނައިޝާއަށް ކުރި މަލާމާތް އޭނާގެ ހަނދާނަށް އައެވެ. އެއީ ސައިފާ އިނދެގެން ނައިޝާ މިރަށަށް އައިތާ ދެވަނަ ދުވަހެވެ. މަގުމަތިން އެދެމީހުނަށް ނައިޝާ ފެނިގެން ‘ދައްތާ ގެއަށްދާން އިނގޭހޭ” ބުނެ ހެމުން ކުރި މަލާމާތް ނައިޝާގެ ލޯމައްޗަށް ސިފަވެގެންދިޔައެވެ.\nއެމީހުންނަށް ރައްދު ދިނުމެއްނެތި ނައިޝާ އޭނާގެ ހިނގުން ކުރިއަށް ގެންދިޔައެވެ. އެވަގުތު އެދެމީހުން ހުއްޓިލުމަށްފަހު ނައިޝާ ދާތަން ބަލަން ހުއްޓެވެ. މަޑު ހިނގުމެއްގައި ހިނގާފައި ދިޔަ ނައިޝާގެ ހިނގުން ހުއްޓާލީ ސައިފްގެ ގޭ މަގަށް އެޅުމުންނެވެ. ވަރަށް ރަނގަޅަށް ނައިޝާ އެގެއާ ދިމާލަށް ބަލައިލިއެވެ. އެގެ ހުރީ މީގެ ހައަހަރުވެސް ހަމަ ހުރިގޮތަށް އެއްވެސް ބަދަލެއް ނެތިއެވެ. އާންމުކޮށް ގޭދޮރުމަތީގައި އިންނަ، ނައިޝާ ސައިފަށް ގަނެދިން ޖީއެން ސައިކަލް ފެންނަން ނެތުމުން ސައިފް ގޭގައި ނޫޅެނީކަމަށް ނައިޝާ ނިންމިއެވެ.\nނައިޝާއަށް ހަނީފާއްތަގެ ގެއަށްދާން އިނގެނީ އެމަގުން އެކަނި ކަމަށްވާތީ ފުން ނޭވާއެއް ދޫކޮށްލުމަށްފަހު، ކުރިއަށް ފިޔަވަޅު ނެގީ ސައިފަށް ނައިޝާ ފެނުނަސް އޭނާއަށް ނައިޝާ ނޭނގޭނެކަމަށް ނިންމައިގެންނެވެ. މަޑުމަޑުން އެގޭ ދޮރުމަތިން ނައިޝާ ހުރަސްކޮށްލިއެވެ. އޭރު އޭނާގެ ހިތްގަދައަށް ތެޅިތެޅި އޮތެވެ. އެގެ ހުރަސްކޮށް ދިޔަ ނައިޝާ ވަރަށް ރަނގަޅަށް ގޯތިތެރެއަށް ބަލައިލިއެވެ. ކުޑަ އަންހެން ކުއްޖަކާއި ކުޑަ ފިރިހެން ކުއްޖެއް ފިޔަވައި ގޯތިތެރޭގައި އެވަގުތު އެއްވެސް މީހެއް ފެންނާކަށް ނެތެވެ. އެކުދިންގެ އުމުރުން ހީވަނީ ބަލާބެލުމަށް ހަތަރެއް އެހެންނޫނީ ތިން އަހަރުގެ ކުދިންތަކެއް ހެނެވެ.\n“ކާކުގެ ކުދިންނެއްބާ؟…އަނެއްކާ ސައިފްގެ ބޭބީސްތަކެއްބާ؟” ދިޔަ މަގުމަތީގައި ނައިޝާގެ ހިތަށް އެރިއެވެ. ހިނގަމުންދިޔަ ނައިޝާ ގޮސް ހަނީފާއްތަގެ ގޭދޮރުމައްޗަށް ހުއްޓިލުމަށްފަހު ހިތްހަމަޖެހުމުގެ ނޭވާއެއް ދޫކޮށްލިއެވެ. ވަރަށް ރަނގަޅަށް ނައިޝާ އެގޭ ބޭރަށާއި ފިހާާރައަށް ނަޒަރު ހިންގާލިއެވެ. ހައަހަރު ފަހުން ފެނުނަސް އެގެއާ ފިހާރައަކަށްވެސް މާބޮޑު ބަދަލުތަކެއް އައިސްފައެއް ނުވެއެވެ.\nމުޅި ތަނަށް ބަލަމުންދިޔަ ނައިޝާއަށް، ފިހާރައިގެ ކައުންޓަރުގައި ހަނީފާއްތަ އިންތަން ފެނުމުން އޭނާއަށް ހިނިތުންވެވުނެވެ. ނަންބަރު އައިނެއް އަޅާލައިގެން ފޯނުން ކޮންމެެވެސް އެއްޗެއް ކިޔަމުން ހަނީފާއްތަ ދިޔައެވެ. މަޑުހިނގުމެއްގައި ހިނގާލައިފައި ނައިޝާގޮސް އެފިހާރައަށް ވަނެވެ. ނައިޝާ ވަނުމުން ފޯނާއި އައިނު މޭޒުމަތީގައި ހަނީފާއްތަ ބާއްވާލިއެވެ.\n” މިރަށަށް ފިހާރަ ހުޅުވަން އައިސްގެން އުޅޭ މަންޖެދޯ ތީ؟” ހިނިތުންވެލަމުން އޯގާތެރިކަމާއެކު ނައިޝާ ފެނުމުން ހަނީފާއްތަ ބުނެލިއެވެ. އެވަގުތު ހިނިތުންވެލައިގެން ހުރި ނައިޝާ ހަނީފާއްތަގެ ކައިރިއަށް ޖެހިލިއެވެ. “ހަނީފާއްތާ މީ ނައިޝާއޭ” ނައިޝާ ބުނެލިއެވެ. އެވަގުތު ހިނިތުންވެލައިގެން އިން ހަނީފާއްތަގެ މޫނުމަތިން ހިނިތުންވުން ކެނޑި މީހާ ހައިރާންވިއެވެ “ކިީކޭ؟” ހަނީފާއްތައަށް އަހާލެވުނެވެ.\n” މީ ނައިޝާއޭ ސައިފްގެ ކުރީގެ އަންހެނުން” އިތުރަށް ނައިޝާ ބުނެލިއެވެ. އެވަގުތު ހަނީފާއްތަގެ މޫނުމައްޗަށް ހިނިތުންވުން ވެރިވިއެވެ. އަދި އިން ތަނުން ތެދުވެ ނައިޝާ ގަައިގައި އުފަލުން ބައްދާލިއެވެ. ނައިޝާވެސް ހިނިގަނޑެއް ޖަހާލަމުން ހަނީފާއްތަ ގައިގައި ބައްދާލިއެވެ.\n“ކަނބުލޯ ތަ ތީ ހަމަ އަސްލަށްވެސް….ހާދަ ތަފާތޭ…ދައްތައަކަށް ނުވެސް އެނގުނު…މާޝާﷲ ކަނބުލޮ ހާދަ ރީއްޗޭ މިހާރު” ނައިޝާގެ ކޮލުގައި ހިފާލަމުން އޯގާތެރިކަމާއެކު ހަނީފާއްތަ ބުނެލިއެވެ. “މިއަދަށް ފަސްދުވަސްވީ މިރަށަށް އައިތާ…އެކަމަކު ހައްތަހާވެސް ރަށުތެރެއަށް އަރަން ނުކެރިފަ ހުރީ” ނައިޝާ ހަނީފާއްތައަށް ކިޔައިދިނެވެ.\nހިތާމަ ލޯބި March 23, 2020\nމި ހިތުން މަޤާމޭ މި ދެނީ 13\nލޯބި December 7, 2020


Kaaboathaketheege Eheetheri Kamah Beynun Jehifaivaa 101 Meehakah Ehee Vejje\nކާބޯތަކެތީގެ އެހީތެރިކަމަށް ބޭނުން ޖެހިފައިވާ 101 މީހަކަށް އެހީވެއްޖެ\nމާލެ ލޮކްޑައުންއާ ގުޅިގެން ހާލުގައިޖެހި، ކާބޯތަކެތި ލިބުން ދަތިވެފައިވާ 101 މީހަކަށް އިއްޔެ ކާބޯތަކެތީގެ އެހީތެރިކަން ފޯރުކޮށްދީފައިވާ ޖެންޑާ މިނިސްޓްރީން ބުނެފިއެވެ.\nޖެންޑާ މިނިސްޓްރީން ކޮށްފައިވާ ޓްވީޓެއްގައި މިއަދު ބުނީ ވަގުތީ ހިޔާތަކުގައި ތިބި ފަރާތްތަކުގެ އިތުރުން، ކާބޯތަކެތީގެ އެހީތެރިކަމަށް ބޭނުން ޖެހިފައިވާ 101 ފަރާތަކަށް އިއްޔެ ވަނީ އެ އެހީތެރިކަން ފޯރުކޮށްދެވިފައިވާ ކަމަށެވެ.\nވަގުތީ ހިޔާތަކުގައި ތިބި ފަރާތްތަކުގެ އިތުރުން، ކާބޯތަކެތީގެ އެހީތެރިކަމަށް ބޭނުން ޖެހިފައިވާ 101 ފަރާތަކަށް އިއްޔެ ވަނީ އެ އެހީތެރިކަން ފޯރުކޮށްދެވިފައެވެ.\n— Ministry of Gender, Family and Social Services (@MoGFSSmv) April 24, 2020\nމާލެއިން ކޮވިޑް19 ޖެހިފައިިވާ މީހަކު ފެނި، މި މަހުގެ 15 ވަނަ ދުވަހު މާލެ ސިޓީ ލޮކްޑައުން ކުރުމާ ގުޅިގެން ގިނަ ބަޔަކަށް ބޮޑެތި ދަތިތަކެއް ވަނީ ކުރިމަތިވެފައެވެ. އޭގެ ތެރޭގައި ދިިވެހީންނާއި ބިދޭސީން ވެސް ހިމެނެއެވެ.\nކޮވިޑް19 ގެ މައުލޫމާތު ހިއްސާ ކުރުމަށް ސަރުކާރުން ކަނޑައަޅާފައިވާ ތަރުޖަމާން މަބްރޫކް އަޒީޒް މީގެކުރިން ވިދާޅުވީ މިފަދަ ފަރާތްތަކަށް އެހީވުމަށް ސޯޝަލް ކައުންސިލުން އިންތިޒާމްތައް ހަމަޖައްސައި ތައްޔާރަށް އޮތް ކަމަށެވެ. އެގޮތުން މޯލްޑިވްސް ރެޑް ކްރެސެންޓާ ގުޅިގެން، ކެއްކޭނެ އިންތިޒާމް ހަމަޖެހިފައި ހުރި ލޭބާ ކުއާޓާތަކަށް ކާޑުގެ ބާވަތްތައް ފޯރުކޮށްދީިފައިވާ ކަމަށެވެ.\nއަދި ރަމަޟާން މަހު ވެސް ކާބޯތަކެތީގެ ދަތިކަން ފޯރާނެ ފަރާތްތަކަށް ކާބޯތަކެތި ފޯރުކޮށްދިނުމަށް ތައްޔާރުވަމުން އަންނަ ކަމަށް މަބްރޫކް ވިދާޅުވިއެވެ.


Deepika makeup nukoh magazine ehge cover photo shoot koffi\nދިޕިކާ މޭކަޕް ނުކޮށް މެގަޒިންއެއްގެ ކަވަރ ފޮޓޯ ޝޫޓްކޮށްފި\nދިޕިކާ މޭކަޕް ނުކޮށް ޝޫޓް ކޮށްފައިވަނީ އޯގަސްމަހުގެ ވޯގް އިންޑިއާ މެގަޒިންގެ ކަވަރ ފޮޓޯ\nކ. މާލެ5އޯގަސްޓު 2019 | ހޯމަ 09:44 16,206\nދިޕިކާ ޕަދުކޯންގެ ވޯގް މެގަޒިންގެ ކަވަރ ފޮޓޯ - ހިންދުސްތާނީ ޓައިމްސް\nބޮލީވުޑްގެ ތަރި ދިޕިކާ ޕަދުކޯން މޭކަޕްނުކޮށް މެޒިންއެއްގެ ކަވަރ ފޮޓޯ ޝޫޓްކޮށްފިއެވެ.\nޕަދްމާވަތްގެ ތަރި ދިޕިކާ މޭކަޕް ނުކޮށް ޝޫޓް ކޮށްފައިވަނީ އޯގަސްމަހުގެ ވޯގް އިންޑިއާ މެގަޒިންގެ ކަވަރ ފޮޓޯއެވެ. ދިޕިކާގެ ފޮޓޯ ހިއްސާކޮށް މެގަޒިންގެ އޮފިޝަލް އިންސްޓަގްރާމް ހެންޑްލް އިން ވަނީ އެ މަޖައްލާގެ މިމަހުގެ ކަވަރ ގާލް އަކީ ދިޕިކާ ކަމަށް ބުނެފައެވެ. ދިޕިކާ ވެސް ވަނީ މެގަޒިންގެ ކަވަރ ފޮޓޯ ހިއްސާކޮށް ކެޕްޝަންގައި "ބެއަރފޭސްޑް އެންޑް އަންފިލްޓާރޑް" ލިޔެފައެވެ.\nފިލްމީ ދާއިރާގެ މަސައްކަތްތަކަށް ބަލާއިރު ދިޕިކާ މިހާރު ވަނީ އޭނާގެ އަންނަން އޮތް ފިލްމް "ޗަޕާކް" ގެ ޝޫޓިންތައް ނިންމާލާފައެވެ. މެގްނާ ގުލާޒާރުގެ މި ފިލްމަކީ އެސިޑް އެޓޭކުން ސަލާމަތްވި ލަކްޝްމީ އަގަރްވާލްގެ ހަޔާތުގެ މައްޗަށް ތައްޔާރު ކުރާ ފިލްމެކެވެ. މި ފިލްމް ރިލީޒް ކުރުމަށް ހަމަޖެހިފައިވަނީ އަންނަ އަހަރުގެ ޖެނުއަރީ މަހުއެވެ.\nފިލްމީ ދާރިއާއަށް 2006 ވަނަ އަހަރުގެ ތެރޭގައި ފިލްމް "އޯމް ޝާންތީ އޯމް" އިން ނިކުތް ދީފިކާއަކީ މިހާރު އިންޑިއާގައި ހުރި އެންމެ އަގުބޮޑު އެކްޓްރެސްއެވެ. ދީޕިކާ ވަނީ މިހާތަނަށް ފިލްމްފެއަރ އެވޯޑްސް ތިން ފަހަރު ކާމިޔާބުކޮށްފައެވެ. އަދި މިދިޔަ އަހަރުގެ ޓައިމްސް މަޖައްލާގެ ދުުނިޔޭގެ އެންމެ ނުފޫޒުގަދަ މީހުންގެ (މޯސްޓް އިންފްލުއެންޝަލް ޕީޕަލް) ލިސްޓުގައި ވެސް ހިމެނިފައެވެ.


IGMH ge Naruhunge uniform ah anekkaaves badhaleh | Mihaaru\nއައިޖީއެމްއެޗުގެ ނަރުހުންގެ ޔުނިފޯމަށް އަނެއްކާ ވެސް ބަދަލެއް\nއައިޖީއެމްއެޗްގެ ނަރުހުން މިހާރު ބޭނުންކުރާ ޔުނީފޯމް.\n11 ޖުލައި 2020 - 20:47\nއައިޖީއެމްއެޗުގެ ނަރުހުންގެ ޔުނީފޯމަށް އަނެއްކާވެސް ބަދަލެއް ގެނެސް މާދަމާ އިން ފެށިގެން އާ ޔުނިފޯމެއް ލާ ގޮތަށް ހަމަޖައްސައިފި އެވެ.\nސަރުކާރުގެ މައި ހޮސްޕިޓަލުން ވަނީ މެއި 12، 2018 ގައި ވެސް ނަރުހުންގެ ޔުނީފޯމް ބަދަލުކޮށްފަ އެވެ. އޭރު ބަދަލުކުރީ ވިލު ނޫ ކުލައަކަށް ދާ ޔުނީފޯމަކަށެވެ. އޭގައި ހުދު ކުލަ އާއި ވިލު ނޫ ކުލައިގެ މާތަކެއް ހުރެ އެވެ.\nއަލަށް ބޭނުންކުރާ ޔުނިފޯމުގެ ކުލައަކީ ވެސް ވިލު ނޫ ކުލަ އެވެ. މިހާރުގެ ޔުނިފޯމާ އަޅާބަލާއިރު މާ ބޮޑު ބަދަލުތަކެއް ނެތަސް ކުލަ ތަންކޮޅެއް މަޑުވެފައި އެއްވެސް ޑިޒައިނެއް ނުހުންނާނެ އެވެ.\nމިހާރު ބޭނުންކުރާ ޔުނީފޯމް ހުންނަނީ އަތް ކުރުކޮށެވެ. ބުރުގާގެ ގޮތުގައި ބޭނުންކުރަނީ ވެސް ވިލު ނޫކުލައިގެ ވަށް ބުރުގަލެވެ. ނަމަވެސް އާ ޔުނީފޯމުގެ އަތް ދިގުވެފައި، ވަށް ބުރުގާގެ ބަދަލުގައި ޝޯލް އެޅޭނެ އެވެ.\nގިނަ ނަރުހުން މިހާރު ޔުނީފޯމު ލަނީ ޑިއުޓީ އަށް ނުކުމެފަ އެވެ. މިދުވަސްކޮޅު ގެއިން އާ ޔުނީފޯމް ލައިގެން ދިޔަ ކަމުގައި ވިއަސް، އެ ޔުނީފޯމާ އެކު ގެއަށް ނުދެވޭނެ ކަމަށް އެ ހޮސްޕިޓަލުން ނަރުހުންނަށް އަންގާފައި ވެ އެވެ.\nއެންމެ ކުރިން ނަރުހުން ލީ ހުދު ކުލައިގެ ޔުނީފޯމެކެވެ. މިއީ މިފަހުން ޔުނީފޯމް ބަދަލު ކުރި ތިން ވަނަ ފަހަރެވެ.\nހޮސްޕިޓަލް އައިޖީއެމްއެޗު ނަރުހުން\n40 ކޮމެންޓް, 109 ރިއެކްޝަންސް\nރާއްޖޭގެ ރައީސް އަދި މަޖިލިހުގެ ރައީސް ޔުނިފޯއްމު ލައްވަބަލަ...\nރޯމާ ދުވާލު ހިންގާ ކޮރަޕްޝަން. ކޮންމެ ވެރިކަން ބަދަލުވާ ފަހަަރަކު ބަޔަކަށް ޖާއިޒް ފައިދާ ހޯދަ ދޭނެ. ފެއިލް އިބޫ.\nތިޔަ ހޮސްޕިޓަލްގެ ޕަބްލިކް ފާޚާނާތަކުގެ މުށިތައްވެސް ކޮންމެ6މަހަކުން ބަދަލު ކުރާ ތަނެއް! ބޭނުމަކީ ފައިސާ ހޯދުން!\nގައު މުގެ މައިބަދަ ކަ މުގަވާ ރިސޯޓު މުވައްޒަފުން ހާލުގަ ޖެހި ދައުލަތް ބަނގުރޫޓުވާއިރުވެސް ޔުނީފޯ މުތޯ ބަދަލު ނުކުރެވިގެން މިއުޅެނީ އަޑިނޭނގޭ ޑީލެއްތިޔަނިން މާލީވެސް ރިސޯޓު މުވައްޒަފުންނައް އެ މީހުންގެ ޕެންޝަންފަންޑުގެ %50 ލިބޭގޮތް ހަދާބަލަ މިހާލުގަ ދެވަނަ ރާޅެއް ބިންދަން ތައްޔާރުވެފަ މިވަނީ\nހާދާރީތި ކުދިންނޭ ދޯ އައި ޖީ އެމް ހޮސްޕިޓަލް ގަ އުޅެނީ\nއޮފީސް ދާއިޜާގެ ބޭފުޅުން ޔުނީފޯފް ނުލައްވާތޯ ، ޓެކްނީސަނުން ގެ ޔުނީފޯރމް އަދިވެސދް ނުނިމޭ ތޯ\nނަރުހުން ލައްވާނެ ޔުނީފޯމެއް ނެތިގެންތަ މިއުޅެނީ އެކަމަކާއިގެން ތެޅިމަރުވަނީތި؟\nކަލޯ އަންނީ އަވަހަށް ބުނޭ ތިމަންނައޭ ތިޔަ ކަންވެސް ނިންމާނީ. ނުވާނެ ދޫކޮށްލައިގެން އިގޭ ....\nޔުނީފޯމު ބަދަލުވުމުން ހޮސްޕިޓަލުން ލިބޭ ޚިދުމަތްރަގަޅުވޭބާ؟ ނާސިންކެއަރ ރަގަޅުވޭބާ؟ ޕަބްލިކުރިލޭޝަން ރަގަޅުވޭބާ؟ ކަރެޕްޝަނަށް މަގުފަހިވާގޮތަށޤ ކުރާ ކަންކަން ހުއްޓޭބާ؟\nމިއީ މިހާލަތުގައި ކޮންމެހެން ކުރަންޖެހޭކަމެއްބާ؟


America ge Congress ge Muslim2memberun Israel ah vanun manaa koffi | Mihaaru\nއެމެރިކާގެ ކޮންގްރެސްގެ މުސްލިމް ދެ މެންބަރުން ކަމަށްވާ އިލްހާން (ވ) އާއި ތަލީބް. --ފޮޓޯ:އޭއެފްޕީ\nއެމެރިކާގެ ކޮންގްރެސްގެ މުސްލިމް ދެ މެންބަރުން އިޒްރޭލަށް ވަނުން މަނާކޮށްފި\n16 އޯގަސްޓް 2019 - 12:307comments\nތެލް އަވީވް (އޮގަސްޓް 16) - އެމެރިކާގެ ކޮންގްރެސްގައި ހިމެނޭ މުސްލިމް ދެ މެންބަރުން ކަމަށްވާ ރަޝީދާ ތަލީބާއި އިލްހާން އުމަރު އިޒްރޭލަށް އެތެރެވުން މަނާކޮށްފި އެވެ.\nއިޒްރޭލް ސަރުކާރަށް ފާޅުގައި ފާޑުކިޔަމުން ދިޔަ ދެ މެންބަރުން ކަމަށްވާ އިލްހާން އާއި ތަލީބް ވަނީ އަންނަ ހަފުތާގައި ފަލަސްތީނުގެ ހުޅަނގު އައްސޭރި އާއި އިރުމަތީ ގުދުސް އަށް ވަޑައިގަތުމަށް ނިންމަވައިފަ އެވެ. އެ ދަތުރުގައި އިޒްރޭލުގެ ބައެއް ތަންތަނަށް ވެސް ދެ މެންބަރުން ޒިޔާރަތް ކުރުމަށް ވަނީ ހަމަޖެހިފަ އެވެ. އިޒްރޭލް ބޮއިކޮޓް ކުރުމަށް ތާއީދުކުރާ މުސްލިމް ދެ މެންބަރުން އިޒްރޭލަށް ވަނުމުގެ ހުއްދަ ދީފި ނަމަ އެއީ "ނިކަމެތި ކަމެއް" ކަމަށް އެމެރިކާގެ ރައީސް ޑޮނަލްޑް ޓްރަމްޕް ވަނީ ވިދާޅުވެފަ އެވެ. ޓްރަމްޕް ކުރިން ވަނީ އިޒްރޭލާއި ޔަހޫދީން ދެކެ ރުޅި އަންނަ އެ ދެ މެންބަރުން އިޒްރޭލަށް ވަނުން މަނާކުރުމަށް ގޮވާލައްވައިފަ އެވެ.\nއިލްހާން ވިދާޅުވީ އިޒްރޭލް ސަރުކާރުގެ ނިންމުމަކީ ޑިމޮކްރެޓިކް ހަމަތަކަށް ކުރި މަލާމާތެއް ކަމަށެވެ.\nއިޒްރޭލުގެ ގާނޫނު އޮންނަ ގޮތުން އެ ގައުމު އެއްވެސް ގޮތަކަށް ބޮއިކޮޓް ކުރުމަށް ގޮވާލާ ބޭރުގެ ފަރާތްތަކަށް ވިސާ ދިނުން މަނާކުރެ އެވެ.\nތަލީބަކީ ފަލަސްތީން ދަރިކޮޅު މީހެކެވެ. އޭނާގެ ދަތުރުގައި ހުޅަނގު އައްސޭރީގައި ދިރިއުޅޭ މާމަ އަށް ޒިޔާރަތްކޮށް މާމަ ގާތުގައި ދެ ދުވަހު މަޑުކުރަން އޮތީ ޕްލޭންކޮށްފަ އެވެ. އެމެރިކާގެ ކޮންގްރެސް އަށް ހޮވުނު ފަލަސްތީން ދަރިކޮޅުގެ ފުރަތަމަ މެންބަރު ތަލީބް، 43، އުފަންވީ މިޝިގަންގަ އެވެ. މިނެސޮޓާގެ މެންބަރުކަން ކުރައްވާ އިލްހާން، 37، އުފަންވީ ސޯމާލިއާގަ އެވެ. އޭނާ އެމެރިކާ އަށް ހިޖުރަކުރީ ވަރަށް ޅަ އުމުރުގަ އެވެ.\nއިޒްރޭލްގެ ބޮޑު ވަޒީރު ބެންޖަމިން ނަތަންޔާހޫ ނެރުއްވި ބަޔާނެއްގައި ވިދާޅުވެފައި ވަނީ އެމެރިކާ އާއި އެ ގައުމުގެ ކޮންގްރެސް އަށް އިޒްރޭލަށް ވުރެ ބޮޑަށް އިހުތިރާމް ކުރާ ގައުމެއް ދުނިޔޭގައި ނޯންނާނެ ކަމަށެވެ. އެކަމަކު ކޮންގްރެސްގެ މުސްލިމް އަންހެން ދެ މެންބަރުންގެ ދަތުރުގެ ބޭނުމަކީ އިޒްރޭލަށް ގެއްލުން ދިނުން ކަމަށް ވިދާޅުވި އެވެ.\nއިތުރު ލިޔުންތައް އިޒްރޭލް ޔޫއެސް ކޮންގްރެސް އެމެރިކާ މުސްލިމުން އެމެރިކާ\nޓްރަމްޕާ ދެކޮޅަށް ތެދުވާނަން: މުސްލިމް މެންބަރު\nއެމެރިކާގެ ކޮންގްރެސްގައި މުސްލިމުންނަށް ބުރުގާ އެޅޭނެ


ސުންގަޑި: 16 އޮކްޓޫބަރު 2019 1500\nކ.ތިލަފުށީގައި ޓަކްޝޮޕެއް ހިންގައިދޭނެ ފަރާތެއް ހޯދުމަށް.\nކ.ތިލަފުށީގައި ޓަކްޝޮޕެއް ހިންގައިދޭނެ ފަރާތެއް ހޯދަން ބޭނުންވެއްޖެއެވެ. ވީމާ، މިމަސައްކަތް ކުރުމުގެ ތަޖްރިބާ އާއި ޤާބިލްކަން ހުރި ފަރާތްތަކަށް ބީލަން ހުށަހެޅުމުގެ ފުރުޞަތު ޢާންމުކޮށް ހުޅުވައި ދަޢުވަތު އަރުވަމެވެ.\n10 އޮކްޓޯބަރ 2019 އިން 16 އޮކްޓޯބަރ 2019 އަށް\nބިޑް ސެކިއުރިޓީގެ ގޮތުގައި 10,000.00ރ. (ދިހަ ހާސް ރުފިޔާ) ގެ ޑިޕޮސިޓެއް ބަހައްޓަންވާނެއެވެ. އަދި ބިޑް ސެކިއުރިޓީގެ މުއްދަތު ބީލަން ބާޠިލްވާ މުއްދަތަށްވުރެ 30 (ތިރީސް ދުވަސް) އިތުރު ވާންވާނެއެވެ.


Dheenah Furahsaara Kuramundhaa Aaniyaa Ah Maruge Inzaaru Dheefi - Vaguthu\nދީނަށް ފުރައްސާރަ ކުރަމުންދާ އާނިޔާއަށް މަރުގެ އިންޒާރު ދީފި\nއާނިޔާ ޓްވިޓާ ފޮޓޯ ---\nމިސްކިތްތަކަށާއި ދީނީ އިލްމުވެރިންނަށް އަދި އިސްލާމް ދީނަށް ފުރައްސާރަކޮށް އެތައް ވާހަކައެއް ދައްކަމުންދާ އައިޝަތު އާނިޔާއަށް މަރުގެ އިންޒާރު ދީފިއެވެ. އާނިޔާ އަށް މަރުގެ އިންޒާރު ދީފައިވަނީ އޭނާވެސް ދީނަށް އެންމެ ގިނައިން ފުރައްސާރަ ކުރާ ޓްވިޓަރ ގައެވެ.\n"ކަމަނައެމްވީ" ގެ ނަމުގައި ޓްވިޓަރ ގައި ހަރަކާތްތެރިވަމުންދާ އައިޑީ އަކުން އާނިޔާ އަށް އިންޒާރު ދީފައިވާއިރު، އެ އައިޑީ އިން ޓްވީޓު ކޮށްފައިވާ ފަރާތުން ބުނެފައިވަނީ މުސްލިމުން ކޮންމެވެސް ދުވަހަކުން އާނިޔާ މަރާލާނެކަމަށެވެ. ހަމައެހެންމެ، އެ އައިޑީ އިން އާނިޔާއާ ދެކޮޅު އިތުރު ބައެއް ޓްވީޓުތައްވެސް ކޮށްފައިވެއެވެ.\nމި އައިޑީ އިން މިކަންކަން ބަޔާންކޮށްފައިވާއިރު، މޯލްޑިވްސް ޕޮލިސް ސަރވިސް އާއި އެމްއެންޑީއެފްގެ އެކައުންޓުތައް ޓެގު ކޮށްފައިވެއެވެ. އެހެންނަމަވެސް، ފުލުހުން ދެކެ ބިރު ނުގަންނަކަމަށް ބުނެފައިވެއެވެ.\nމިކަމާ ގުޅިގެން އާނިޔާ ބުނެފައިވަނީ މިއީ ނިރުބަވެރި އިންޒާރެއް ކަމުގައެވެ. ފުލުހުންނާއި ސިފައިންގެ ޓްވިޓަރ އެކައުންޓާއި، އެކްޓިންގ ކޮމިޝަނަރ އޮފް ޕޮލިސް މުޙައްމަދު ހަމީދާއި، ޑިފެންސް މިނިސްޓަރ މާރިޔާ ދީދީ ޓެގު ކޮށް، އާނިޔާ އިތުރަށް ބުނެފައިވަނީ ނޭޝަނަލް ކައުންޓަރ ޓެރަރިޒަމް ސެންޓަރަށް މިކަން އެނގޭތޯއެވެ.\nއާނިޔާ އަށް ގިނަ ބައެއްގެ ފާޑު ކިޔުން އަމާޒުވެފައިވަނީ ޝައިޚް ސަލްމާން މިސްކިތަކަށް ހުތުރު ތަނެއްކަމަށް ބުނުމުންނެވެ. ހަމައެހެންމެ، އޭނާ ވަނީ ދީނީ ދަރުސްތަކަކީ ފިތުނަ ފެތުރުންކަމަށްވެސް ބުނެފައިވެއެވެ.\nމިނިވަން 97 ގައި މަސައްކަތް ކުރާ އާނިޔާ އަކީ އެމްޑީޕީގެ އެކްޓިވިސްޓެކެވެ. އޭނާ، ދީނާ ޚިލާފު ލިޔުމެއް ލިއުން މައްސަލަ 2007 ވަނަ އަހަރުވެސް ބަލާފައިވެއެވެ.\nމިސަރުކާރުން ވެލެޒިނީ، އާނިޔާ ހިމާޔަތްކުރާނެ... ލާދީނީ މީހުންގެ ހިމާޔަތުގަ ކިނބޫ\nޖެނުއަރީ 5, 2019 21:58\nމެރުން ތަ އޮންނަނީ\nޖެނުއަރީ 5, 2019 22:15\nކޮބާ ހީވޭ. ޖަހާލަތު ބައިގަނޑު ހިލިގެންފި\nޖެނުއަރީ 5, 2019 22:26\nމަރުގެ އިންޒާރު ދީފުޔޭ ކިޔައިގެން ދީނަށް ފުރައްސާރަ ކުރަމުން ދައުލަތުގެ ވަސީލަތް ބޭނުން ކޮއްގެން ހިމާޔަތް ހޯދަން ތިއުޅެނީ.\nޖެނުއަރީ 5, 2019 22:29\nމި ގޮއްޔަ ގުރައިދުއަށް ގެންގޮސްދިން މީހަކަށް އިނާމެއް ދޭނަން\nޖެނުއަރީ 5, 2019 22:42\nއެމްޑީޕީ ވީމާއެންމެފަހުން ތިއަންހެންމީހާވެސްވާނީސިކުޑިހަމަ ނުޖެހޭމީހަކަށް\nޖެނުއަރީ 5, 2019 22:55\nއުހު ދޫކުއްލުން އޮންނަނީ\nޖެނުއަރީ 5, 2019 23:03\nމިއާނިޔާއެއްގެ އުނދަގޫ ހާދަ ބޮޑުވެއްޖެއޭދޯ! މިކަހަލަގެ މީހުންނަށް މިގޮތަށް މިނިވަންކޮށް އުޅެވޭތީ މަ ކަންބޮޑުވަނީ!\nޖެނުއަރީ 5, 2019 23:10\nމަރު އޮތީ ވަރަށް ކައިރީ\nޖެނުއަރީ 5, 2019 23:12\nއައިސަތު އާނިޔަ ވަރަށް އަވަހަ ޣައިރު މުސްލިމް ގައުމް ތަކުގަ ހިމާޔަތު ލިބެމުންދަނީ.\nޖެނުއަރީ 5, 2019 23:14\nމިހާރު ހުއްނާނީ ރާކަނިމަހު ފަނި ބޮވިފަ\nފުއްޕާފަ އުޅޭނީ ގޭމީހުންކައިރީ\nޖެނުއަރީ 5, 2019 23:16\nމީހުން މަރަން ގޮވުން އެއީ ކޮށްގެންވާނެ ކަމެއްނޫން...ކޮންމެ މުސްލިމަކުވެސް އަނެކާ އަށް ވިސްނައިދީ ހެޔޮގޮތުގައި ކަންތައްތައްކުރުމަށްބާރުއަޅާ ރިވެތި އުސޫލުން ކަންކަން ކުރެވޭތޯ ބަލަންވީ\nޖެނުއަރީ 5, 2019 23:37\nޖެނުއަރީ 5, 2019 23:44\nޖެނުއަރީ 5, 2019 23:58\nބަލަ! މޭޔަރ ޝިފާ ބުނާގޮތުން އެއީ މިނިވަން ޚިޔާލުގެ ގަބީލާގެ ބަތަލުން. މާތްﷲ\nއަށް ގޮންޖަހާފައި މިއުޑުދަށުގަ ލަކަދުވަހު އުޅެވިއްޖެދޯ؟ އަނިޔާއަށް މިސްކިތާ ދިމާލަށް\nބަލާލަންވެސް ނުކެރީ ތާދޯ؟ ބަލަ! އާނިޔާގެ ގެޔާހެދި އެޔޮއްރީތި އެއާޕޯޓް ނުޕޯޓް\nފެނުމުން މަހުރޫމްވެފައި ތިބި މިސްކިއްރީތި މާގިނަމީހުން މިފަސްގަނޑުގައި އެބަތިބިދޯ؟\nޖެނުއަރީ 6, 2019 08:44\nއާއިޝަތު އާނިޔާ ތައުބާވެ، ﷲ ގެ މަގަށް އެނބުރި އައުމަށް ގޮވާލަން. އަދި މުރުތައްދުވާ މީހުންނާއި ހަނގުރާމަ ކުރުމަކީ މުސްލިމުންގެ މަައްޗަށް ލާޒިމް ވެގެނވާ ކަމެއް ދެއްތޯ؟\nދެންބުނޭ ތިޔަ އާނިޔާއަކީވެސް ނަފުސާނީ ބައްޔެއް ހުރިމީހެކޭ! އެމްޑީޕީގެ ފިކުރު އަސްލުގައިވެސް އޭނާ އެހާމަކުރަނީ!\nޖެނުއަރީ 6, 2019 12:59\nދީނަށް ފުރައްސާރަކޮށް ހަޖޫޖެހުމަކީ ނުހައްގުން ކުރާކަމެއްކަން ޔަގީން މީނައށްވެސް ޖެހޭނީ ސަލްމާނު ރުސްދީއަށް ޖެހުނުހާލު\nޖެނުއަރީ 6, 2019 17:31\nއެމްޑީޕީ ގާ ވަރަށް ގިނަ ވާނެ އާނިޔާ ކަހަލަ ލާދީނީބައިގަނޑު އެމީހުން ބޭނުން ވަނީ މިރާއްޖޭގައި އެމީހުން ބޭނުން ހާ ދީނާ ކަށް އުޅެން. މި ރާއްޖެއިން އިސްލާމްދީން ފޮހެލަން. އެމްޑީޕީ އަށް މަޖްލިސް މެޖޯރިޓީ ދީފިނަމަ މިކަން ކުރާނެ. ރައްޔިތުން ވިސްނާ


ޢާއިލީގުޅުން ހަރުދަނާކުރުމުގެ މުހިއްމުކަން – ދިވެހި ނޫސް\nHome ⁄ ދީން ⁄ ޢާއިލީގުޅުން ހަރުދަނާކުރުމުގެ މުހިއްމުކަން\nޢާއިލީގުޅުން ހަރުދަނާކުރުމުގެ މުހިއްމުކަން\nނޯޓް: މިއީ ޑރ. ޢަބްދުލްމަޖީދު ޢަބްދުލްބާރީ “ހިދާޔަތުގެ އަލި” މަޖައްލާ ޢަދަދު: 24 އަށް 2014 ގައި ލިޔުއްވާފައިވާ މަޟްމޫނެކެވެ.\nއިންސާނީ މުޖުތަމަޢެއް އުފެދެނީ ކުދިކުދި ޢާއިލާތަކުންނެވެ. އެހެން ކަމުން މިކުދިކުދި ޢާއިލާތައް ހަރުދަނާ ކުރެވިގެން މެނުވީ ހަރުދަނާ މުޖުތަމަޢެއް ބިނާ ނުކުރެވޭނެކަން އަޅުގަނޑުމެން ދަންނަންޖެހެއެވެ.\nމިއަދު އަޅުގަނޑުމެން އެންމެގެ ވެސް ޝަކުވާއަކީ މުޖުތަމަޢުގެ އަފްރާދުންގެ އަޚްލާޤީ ފެންވަރު ދުވަހެއް ދުވަހަކަށް ދަންވަމުނާދާ ވާހަކައެވެ. ޢާއިލާގެ ތެރޭގައި އޮންނަންވާ ރަނގަޅު ގުޅުން ނޯންނަ ވާހަކައެވެ. ޢާއިލާ ރޫޅި ވިއްސިވިހާލި ވަމުންދާ ވާހަކައެވެ. މިކަންތައްތައް އިޞްލާޙުކުރަން މަސައްކަތް ކުރަންވެއްޖެ ވާހަކައެވެ.\nމުޖުތަމަޢުގެ އަފްރާދުންގެ އަޚްލާޤީ ފެންވަރު ދަށްވާން ދިމާވާ އެންމެ ބޮޑު އެއްސަބަބަކީ ޝައްކެއް ނެތް ގޮތުގައި ބޮޑުވަމުން އަންނަ އަޅުގަނޑުމެންގެ ދަރިންނަށް ދެވޭ ތަރުބިޔަތެވެ. ދަރިން ތަރުބިޔަތުކުރެވޭ ގޮތެވެ. ދަރިން ގެންގުޅެވޭ ގޮތެވެ. ދަރިންނަށް ދެވޭ ތަޢުލީމެވެ. ދައުލަތުގެ ބައިތުލްމާލުން ބޮޑުއެއްޗެއް ހޭދަކުރަމުން މިއަދު މިދަނީ މަގު ގެއްލިފައިވާ ޒުވާނުންތަކެއް ބެލެހެއްޓުމަށެވެ. ކޮންމެ އިންސާނަކު ވެސް މިދުނިޔެ އަށް އުފަން ވަނީ ފިޠުރަތުގެ ސާފުކަންމަތީގައި ކަން ކަށަވަރެވެ. އޭގެފަހުގައި އެކުއްޖާ އެކި ގޮތްގޮތަށް ބައްޓަންވެގެން ދަނީ އެ ކުއްޖާއަށް ދެވޭ ތަޢުލީމަކާއި ތަރުބިޔަތަކުންނެވެ. އެކުއްޖާ ގެންގުޅެ ބޮޑުކުރެވޭ ގޮތަކުންނެވެ. މިކަން ބަޔާންކުރައްވަމުން ލޮބުވެތި ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވާ ބަސްފުޅުގެ މާނައިގައި ވެއެވެ. “ފިޠުރަތުގެ ސާފުކަންމަތީގައި މެނުވީ އެއްވެސް ކުއްޖަކު ދުނިޔެއަށް އުފަންނުވެއެވެ. ފަހެ އެކުއްޖާ ޔަހޫދީއަކަށް ނުވަތަ ނަޞާރާއަކަށް ނުވަތަ މަޖޫސީއަކަށް ހަަދަނީ އެކުއްޖާގެ މައިންބަފައިންނެވެ. މީގެއިތުރުން ވެސް ރަސޫލާ ޞައްލަﷲ ޢަލައިހި ވަސައްލަމަގެ އެހެން ޙަދީޘްފުޅެއްގެ މާނައިގައި ވެއެވެ. “އަންހެނުންގެ ތެރެއިން އެންމެ ހެޔޮވެގެންވާ މީހަކީ، އޭނާގެ ފިރިމީހާ، އޭނާއަށް ބަލާ ހިނދު އުފާވާ އަދި އޭނާއަށް އަމުރު ކޮށްފިކަމުގައިވާ ނަމަ، ކިޔަމަންވާ އަދި އޭނާ ނެތް ތަނެއްގައި އޭނާގެ ޢިއްފަތްތެރިކަމާއި އޭނާގެ މުދަލަށް ރައްކާތެރިވާ އަންހެނާއެވެ.”\nމުޖުތަމަޢު ބިނާވަނީ ކުދިކުދި ޢާއިލާތަކަކުން ކަމުގައި ވީހިނދު، ޢާއިލާއެއްގެ ބިންގާއެޅުމުގެ ކުރިން ވިސްނަންޖެހޭ މުހިއްމު ކަންތައްތަކެއް ވެސް ވޭމެއެވެ. އެންމެ ފުރަތަމަ އެއްކަމަކީ ޒަވާޖީ ޙަޔާތުގެ ރަނގަޅު ބައިިވެރިއަކު އިޚްތިޔާރުކުރުމެވެ. މިގޮތުން ބައިވެރިއަކު އިޚްތިޔާރު ކުރަންވީ ގޮތުގެ އިރުޝާދު، ލޮބުވެތި ރަސޫލާ ޞައްލަﷲ ޢަލައިހި ވަސައްލަމް ވަނީ އަޅުގަނޑުމެންނަށް އިރުޝާދު ދެއްވައިފައެވެ. މިގޮތުން ޚުލްޤު ރަނގަޅު ޞާލިޙު އަދި ޙަސަބާއި ނަސަބުގެ ގޮތުން ތިމާއާ އަރަފޯދޭ ކުފޫހަމަވާ ބައިވެރިއަކު އިޚްތިޔާރުކުރުމީ ހަރުދަނާ ގޮތެއްގައި ޢާއިލާއެއް ދެމިގެންދިއުމުގައި ވަރަށް މުހިއްމު ދައުރެއް އަދާކުރާ ކަމެއްކަން އަންގަވާފައިވެއެވެ. ކައިވެނިކުރާ މީހާއަކީ އަޚްލާޤީގޮތުން ކިހާފެންވަރެއްގެ މީހެއްކަން ދަނެގަތުމަށް އަންގަވާފައިވެއެވެ. ހަމައެފަދައިން ޞާލިޙު ދީންވެރި އޯގާތެރި ޚުލްޤުރަނގަޅު މީހަކު ޙަޔާތުގެ ބައިވެރިއެއްކަމުގައި ޚިޔާރުކޮށްފިނަމަ އެމީހަކަށް ހިތްހަމަޖެހުން ލިބޭނޭކަން ޔަޤީނެވެ. މިކަމާބެހޭ ގޮތުން ރަސޫލާ ޞައްލަﷲ ޢަލައިހި ވަސައްލަމްގެ ޙަދީޘްފުޅެއްގެ މާނާގައި ވެއެވެ. “ކައިވެނި ކުރާއިރު އަންހެނާގެ ކިބައިގައިވާ ހަތަރު ކަމަކަށް ޢާއްމުކޮށް މީހުން ބަލައި އުޅެއެވެ. އެއީ، އޭނާގެ ފައިސާވެރިކަމަށާއި، އޭނާގެ ޙަސަބާއި ނަސަބަށާއި، އޭނާގެ ރީތިކަމަށާއި، އޭނާގެ ދީންވެރިކަމަށެވެ. މީގެ ތެރެއިން ދީންވެރިކަމުގެ ސިފައަށް އެންމެ ބޮޑު އިސްކަމެއް ދޭށެވެ! ހުރިހާ ކާމިޔާބެއް އޮތީ މިގޮތަށް ޢަމަލުކުރުމުގައެވެ.”\nކައިވެނިކުރާއިރު ހަތަރުކަމަކަށް ބެލުމަށް އިސްލާމްދީނުގައި ވަނީ އަންގަވާފައެވެ. އެއީ އެ އަންހެނާގެ ފައިސާވެރިކަމާއި ޙަސަބާއި ނަސަބާއި އޭނާގެ ރީތިކަމާއި އޭނާގެ ދީންވެރިކަމެވެ. މީގެ ތެރެއިން ދީންވެރި އަންހެނާ ލިބިގެންފި މީހާ ކާމިޔާބުވެއްޖެއެވެ. މިޙަދީޘްފުޅުގައި މިވާ ހުރިހާ ސިފަތަކެއް ނުވަތަ އޭގެ ތެރެއިން ގިނަ ސިފަތަކެއް އެކެއްގެ ކިބައިގައި ހުރެއްޖެނަމަ، އެއީ ފުރިހަމަކަމަށް އިތުރު ފުރިހަމަ ކަމެކެވެ. ނަމަވެސް އެހެން ހުރިހާ ސިފައެއް ހުރެފައި ވެސް ދީންވެރިކަމުގެ ސިފަ ނެތިއްޖެނަމަ، އެކަމުގެ ނޭދެވޭ އަސަރު ޢާއިލާއަށް ފޯރާނެތެވެ. – ނުނިމޭ-\nފާފަ ފުއްސެވުމަށް އެދޭ މީހާ ވުޟޫކޮށްގެން ނަމާދަށްދާއިރު ދެމެދުގަ ނަމާދުކުރުން ނޫން ކަމެއް ނުކުރާށެވެ!\nރޯދަ މަހު މިގޮތަށް ހެދިކާ ހަދާތި


galehiri: މަޑަވެލީ މޫސިޔާގެ ޢާއިލާއިން – ތިންވަނަބައި\nމަޑަވެލީ މޫސިޔާގެ ޢާއިލާއިން – ތިންވަނަބައި\nހުވަދުއަތޮޅުގެ ތަޢުލީމުގެ ބާނީ\nއާދެ! އެބޭފުޅެއްގެ މަޢުލޫމާތު، މިފޮތުގައި އަޅުގަނޑު ގެނެސްދީފައިމިވާ ބޭފުޅަކީ، ދެފަހެއްގެ މަތީން 31 އަހަރު ހުވަދު އަތޮޅުގެ ވާރުވެރިކަމާއި، ފަހުން އަތޮޅުވެރިކަން ކުރެއްވުމުގެ އިތުރަށް ތަފާތު އެތައް ކަމެއްގައި، އެންމެ އިސްދަވްރެއް އަދާކުރައްވާ ފައިވާ، ހަވަރުތިނަދޫ އަލްމަރުޙޫމް ޙާޖީ މުޙަންމަދު ކަލޭފާނު (ޢާއްމުނަމުން މަޝްހޫރުވެފައިވާ ކަޅުބެއްޔާގެ ރެކިބެއްޔާ) ގެ ޙަޔާތުން ބައެކެވެ. އެ މަޢުލޫމާތުކޮޅު އަޅުގަނޑުމެންނާއި ހަމަޔަށް ވާޞިލްވުމުގައި މުހިއްމު ދައުރެއް އަދާކުރީ ގދ.ތިނަދޫ ޖަނަވަރީގޭ އަލްމަރުޙޫމް ޙަސަން ޙިލްމީ (ތުއްތުކަތީބު) ލިޔުއްވާފައިވާ ލިޔުއްވުމެކެވެ. ޙަސަން ޙިލްމީއަކީ، ދުނިޔެ ތަޙައްމަލް ކޮށްފައިވާ ވަރަށްބިރުވެރި ދަތި އުނދަގޫ ދުވަސްވަރެއް ކަމަށްވާ ދެވަނަ ބޮޑުހަނގުރާމައިގެ ދުވަސްވަރު ރަނގަޅަށް ދެކެވަޑައި ގެންފައިވާ ބޭފުޅެކެވެ. އޭނާއަކީ، އެދުވަސްވަރު ހުވަދު އަތޮޅު ހިންގުމުގެ ޢަމަލީ މައިދާނުގައި އިސްކޮށް ޙަރަކާތްތެރިވެ ވަޑައިގެންނެވި ބޭފުޅުންގެ ތެރެއިން މުހިއްމު ބޭފުޅެކެވެ.\nޙާޖީ މުޙަންމަދު ކަލޭފާނަކީ، އޭނާކުރެއްވި ވެރިކަމުގެ ގޮތުންނާއި އަމިއްލަފުޅު ގޮތުން ހުވަދު އަތޮޅަށް ކޮށްދެއްވާފައިވާ ޚިދުމަތްތަކުގެ ގޮތުން ވަރަށްޙާއްޞަ ބޭފުޅެކެވެ. ޝަޚުޞީގޮތުން ވިދުންގަދަ ޝަޚްޞެކެވެ. އާދެ! އޭނާއަކީ، ހުވަދު އަތޮޅުގައި ފާހަގަކޮށްލެވޭ ޝަޚްޞިއްޔަތްތަކުގެ އެންމެ އުސް ކުންނެވެ. ހުވަދު އަތޮޅަށް ޢާއްމުކުރައްވައިގެން ތަޢުލީމީ ހިޔާވަހި ކަމެއްގެ ބިންގާ އެންމެ ފުރަތަމަ އަޅުއްވައިދެއްވީ ވެސް އޭނާ އެވެ. ވީމާ، އޭނާގެ ނަން "ރަންއަކުރުން" ފާގަކޮއްލަން ޖެހެއެވެ. ހުވަދު އަތޮޅުގެ ތަޢުލީމަށްޓަކައި، އޭނާ އެ އެޅުއްވި ބިންގަލަކީ ނުވަތަ އެ ޢިމާރާތަކީ، ޚާއްޞަކޮށް ހަވަރުތިނަދޫ ޢާއްމުކޮށް ހުވަދު އަތޮޅުގެ ތަޢުލީމަށްޓަކައި އެންމެ ފުރަތަމަ ހުޅުއްވެވި "އެދުރުވެހި" ކަމަށްވާ "މަދަރުސަތުލްއަޞްބާޙު" އެވެ. އެފަޚްރުވެރި ތާރީޚާކީ ޖުމާދިލް އައްވަލް 17، 1350ހ. (އޮކްޓޫބަރ 2، 1931މ.) އެވެ.\nއާދެ! ޢަރަބި ތަޢުލީމަކީ، އެދުވަސްވަރު ވެސް އަދި މިދުވަސްވަރު ވެސް މާލެފިޔަވައި އަތޮޅުތަކަށް އެހާ ޢާއްމު ތަޢުލީމެއް ނޫންކަމަށް ވިއަސް އެ ތަޢުލީމު ވެސް އެމަދަރުސާގައި އޭނާ ވަނީ، ފައްޓަވާ ދެއްވާފަ އެވެ. އޭގެ ފަހުން މި މަދަރުސާގެ ނަން ދެފަހަރަށް ބަދަލުވި އެވެ. ފުރަތަމަ ބަދަލުވީ "މަދަރުސަތުސުބުލައްސަލާމް" މި ނަމަށެވެ. "ދޮންތުއްކަލާގެ އައްޑު ދަތުރު" މި ފޮތަށް ރިޢާޔަތްކުރުމުން، އެ މަދަރުސާގެ ރަންޒަމާނަކީ 1950މ. އާއި 1954މ. އާއި ދެމެދުގެ ދުވަސްވަރެއް ކަމަށް ލަފާކުރެވެ އެވެ. އެ މަދަރުސަގެ ނަން ދެން ބަދަލުވީ "މަދަރުސަތުލްއަމީރުއިބްރާހީމް" މި ނަމަށެވެ. އަމީރު އިބްރާހީމްގެ ނަން ނިސްބަތްވާ ފަރާތަކީ، ބޮޑުވަޒީރު އަލްއަމީރު އިބްރާހީމް ފާމުލަދޭރި ކިލެގެފާނެވެ. ހަވަރުތިނަދުވަށް ވަޑައިގެން އެ މަދަރުސާ ހުޅުއްވައިދެއްވީ އެ ކިލެގެފާނެވެ. އޭނާ ބޮޑުވަޒީރުކަންކުރެއްވީ މާރޗް 11،1954މ. (ރަޖަބް 5،1373ހ.) ޑިސެމްބަރ 12،1957މ.(ޖުމާދަލް އައްވަލް 20، 1377ހ.) ށެވެ.\nމަދަރުސަތުލްއަޞްބާޙުގެ ފުރަތަމަ ނާޒިރަކީ، އައްޝޭޚު މުޙައްމަދު ފަހުމީ ފާއިޒް (ދެކުނުގޭ ދޮންމަނިކު) އެވެ. އޭނާއަކީ، އައްޝޭޚް ޙުސައިން ޞަލާޙުއްދީން އަރިހުން (ރާއްޖޭގައި) ދަސްވެނިވި ބޭފުޅެކެވެ. މިޒަމާނުގެ ޢިބާރާތުން ދަންނަވާނަމަ ދެކުނުގޭ ދޮންމަނިކަކީ، ޑިގްރީ ހޯލްޑަރެކެވެ. ހުވަދުއަތޮޅު ރަށްރަށަށް ތަޢުލީމާއި، ތަހްޒީބާއި، ތަމައްދުނު ގެންގޮދިން އިސް މޭސްތިރީންނަކީ، ނުވަތަ އުސްތާޒުންނަކީ، ދެކުނުގޭ ދޮންމަނިކުގެ ނާޒިރުކަމުގެ ދަށުން ދަސްވެނިވި ބޭފުޅުން ނެވެ. މި ދެންނެވި ތަޢުލީމާއި، ތަހްޒީބާއި، ތަމައްދުނު އެޢިމާރާތެއްގެތެރޭގައި ބައްޓަންވެގެންދިޔަ ޢިމާރާތުގެ ބާނީއަކީ، އަލްމަރުޙޫމް ޙާޖީ މުޙަންމަދު ކަލޭފާނެވެ. އޭނާއަކީ، ލާމަޘީލު ޝަޚްޞިއްޔަތެކެވެ. އަގުހުރި ޤަވްމީ ބަޠަލެކެވެ. އޭނާގެ މަތިވެރި ޒިކުރާއަށް ނިމުމެއް ނެތެވެ.\nޙާޖީ މުޙަންމަދު ކަލޭފާނު ފައްޓަވައިދެއްވި މަދަރުސަތުލްއަޞްބާޙުގެ ނަން ކުރިން މިދެންނެވި ގޮތަށް ނަން ބަދަލު ކުރެވެމުންގޮސް އަލްމަރުޙޫމް ޢަބްދު ﷲ ކަތީބު (ހިރިހަމައިދިގޭ ޢަބްދުﷲ މޫސާ މަނިކުފާނު) އިސްކޮށް ހުންނަވައިގެން މަދަރުސަތުލްއަމީރުއިބްރާހީމުގެ ނަމަށް ނަން ބަދަލުކުރެވުނު މަދަރުސާގެ ކިޔެވުން ނިމުމަކަށް އައީ ފުރަތަމަ ފަހަރަށް ސަރުކާރާ ދެކޮޅަށް ހަވަރުތިނަދޫގައި ކުރި ބަޣާތާއި ގުޅިގެން އޭރުގެ ބޮޑުވަޒީރު އަލްފާޟިލް އިބްރާހީމް ނާޞިރު އެ ރަށަށް ވަޑައިގެން ޖުލައި 17، 1959މ. (މުޙައްރަމް 12، 1379ހ.) ހުކުރު ދުވަހު ސަރުކަރުގެ ބާރުގެދަށަށް އެ ރަށް ގެނައުމާއި ގުޅިގެން ނެވެ. ހައިވަކަރާއި، ސައްކެޔޮލަކުޑި ބޭނުންކޮށްގެން ރަނގަނޅު ފެންވަރަކަށް ހަދާފައިވާ 90 ފޫޓް 60 ފޫޓުގެ މި ޢިމާރާތުގައި އޭގެފަހުން ހިނގަމުންދިޔައީ، ސަރުކާރުގެ (ވިޔަފާރި) ކުންފުނިތަކުގެ މައި މަރުކަޒެވެ. އެކަން ނިމުމަކަށް އައީ ހުވަދު އަތޮޅު ހަވަރުތިނަދޫގައި ދެވަނަ ފަހަރަށް ސަރުކާރާއި ދެކޮޅަށް ބަޣާވާތް ކުރުމާއިގުޅިގެ ޖެނުއަރީ 31، 1962މ. (ޝަޢުމާން 25، 1381ހ. ބުދަ ދުވަހު ބޮޑުވަޒީރު އަލްފާޟިލް އިބްރާހީމް ނާޞިރު ހަވަރުތިނަދުވަށް ވަޑައިގެން އެ ރަށުން މީހުން ބޭލުއްވުމާއި ގުޅިގެންނެވެ.\nއާދެ! ހަވަރުތިނަދޫން މީހުން ބޭލުމުން ހުވަދު އަތޮޅުގެ ރަށްރަށަށްދިޔަ މީހުން، އެ ރަށްރަށުގައި މަދަރުސާތަކެއް ޤާއިމުކޮށް ކިޔަވައި ދިނެވެ. އެކަމުގެ ސަބަބުން ހުވަދު އަތޮޅު ވަރަށްގިނަ ރަށްރަށަށް، ޚާއްޞަކޮށް ތަޢުލީމީ ރޮގުން، ޢާއްމުކޮށް އެހެނިހެން ރޮނގުތަކުން ވެސް ވަރަށްގިނަ ކުރިއެރުންތަކެއް ލިބިފައިވެ އެވެ. އޭފެފަހުން އޮގަސް 22، 1966މ. (ޖުމާދަލްއައްވަލް 6، 1386ހ.) ގައި ދެވަނަ ފަހަރަށް އެރަށް އާބާދުކުރުމާއި ގުޅިގެން ވެސް އަތޮޅުގެ ރަށްރަށުގެ ކުދިން ތިނަދުވަށް ގޮސް ތަޢުލީމު ޙާޞިލުކުރި އެވެ.\nދެވަނަ ފަހަރަށް ހަވަރުތިނަދޫގައި މީހުން އާބާދުކުރުމަށްފަހު، ކިޔަވައި ދިނުމަށްޓަކައި، އަލްފާޟިލް ތުއްތީދި ދޮންމަނިކުގެ ބެއްލެވުމުގެ ދަށުން ރައްޔިތުންގެ ނަމުގައި އަމީރުއިބްރާހީމްގެ ނަމުގައި ކިލާހެއް ހިންގެވި އެވެ. ނަމަވެސް ގަވާޢިދުން ފުރަތަމަ ހުޅުވުނު މަދަރުސާއަކީ "މަދަރުސަތުލްމިސްބާޙުލްހުދާ" އެވެ. އެ މަދަރުސާގެ ކިޔެވުން ފެއްޓެމުން، ހުއްޓެމުން އަދި ވެއްޓެމުން ކަހަލަ ގޮތަކަށް ގޮސް، އެތަނުގެ ކިޔެވުން މުޅިން ނިމުމަކަށް އައީ 1984މ. (1405ހ.) ހާތާނގައި އަތޮޅު ތަޢުލީމީ މަރުކަޒް ޤާއިމު ކުރެއްވުމާއި ގުޅިގެން ނެވެ. އެ މަރުކަޒަށް ފުރަތަމަ ވަޑައިގެންނެވި ހެޑްމާސްޓަރަކީ ހދ.ކުޅުދުއްފުށީގެ ބޭފުޅެއްކަމަށްވާ އަލްފާޟިލް ސަޢީދު އަޙުމަދެވެ. އޭގެފަހުން ވަޑައިގަތީ އަލްފާޟިލް ބޮއި ޚަލީލު އެވެ. އެ އަތޮޅަށް އިނގިރޭސި ތަޢުލީމު ތަޢާރަފުވީ އެ މަދަރުސާގެ ދުވަސްވަރުގަ އެވެ.\nޙާޖީ މުޙަންމަދު ކަލޭފާނުގެ ސިޔަރަތުގެ ކޮއްރާހެއް\nތިރީގައި ނަކަލުކޮށްފައި އެވަނީ، ޙާޖީ މުޙަންމަދު ކަލޭފާނާއި ބެހޭގޮތުން ގދ.ތިނަދޫ މަދަރުސާދޮށުގޭ އަލްފާޟިލާ ފާޠިމަތު ޒީދާ ޢަބްދުﷲ އޭނާގެ ކާފަ ގދ. ތިނަދޫ ޖަނަވަރީގޭ އަލްމަރުޙޫމް ޙަސަން ޙިލްމީގެ ލިޔުއްވުންތަކާއި ޙަވާލާދެއްވައި ލިއުއްވާ ފައިވާ ބަޔާނެކެވެ. ޙަސަން ޙިލްމީއަކީ، މުހަންމަދު ކަލޭފާނުގެ ވެރިކަމުގައި ހަވަރުތިނަދޫގައި ކަތީބަކަށް ހުންނެވި ބޭފުޅެކެވެ. އޭރު އޭނާ ކައިވެނި ކުރައްވައިގެން ހުންނެވީ، އޭނާގެ މަންމަފަރާތުގެ މާފަ، ޙާޖީ މުޙައްމަދު ކަލޭގެފާނަށް ކާފަ ވިދާޅުވާ ޢާއިޝަތު ޤާސިމް (އައިސާފާނު) އާއި އެވެ. އޭގެ އިތުރަށް ޙަސަން ޙިލްމީ އަކީ، މުޙަންމަދު ކަލޭފާނުގެ އަތޮޅުވެރިކަމުގެ ދަވްރުގައި، މުޙަންމަދު ކަލޭގެފާނު ރަށުގައި ވަޑައިގެން ނޫޅުއްވާ ދުވަސްތަކުގައި ވާރުގެ (އަތޮޅު އޮފީސް) ހިންގެވުމުގައި ވެސް އިސްދައުރެއް އަދާކުރައްވާ ފައިވާ ފަރާތެވެ. އެގޮތުން މުޙަންމަދު ކަލޭފާނާއި ބެހޭގޮތުން ޞައްޙަ މަޢުލޫމާތު ހުންނާނޭ އެއްބޭފުޅަކީ، ޙަސަން ޙިލްމީކަމަށް ޤަބޫލުކުރަން ޖެހެ އެވެ. ފާޠިމަތު ޒީދާ ޢަބުދުﷲ އެއްފަރާތުން ނިސްބަތް ވަނީ ޙާޖީ މުޙައްމަދު ކަލޭގެފާނުގެ ޢާއިލާ އަށެވެ. ޙާޖީ މުޙަންމަދު ކަލޭފާނަށް ހުވަދު އަތޮޅުގެ ވާރުވެރިކަން (އަތޮޅުވެރިކަން) ލިބިވަޑައިގަތީ، އައްސުލްޠާން މުޙަންމަދު ޝަމްސުއްދީނުގެ ފުރަތަމަ ރަސްކަމުގެ ދަވްރުގަ އެވެ.\n"އެދުވަސްވަރު އަތޮޅުވެރިކަންކުރާ ރަށަކީ، ހޯނޑެއްދޫ އެވެ. މުޙަންމަދު ކަލޭފާނަށް މިކަން ލިބިވަޑައި ގެންނެވިތާ ވަރަށް ކައިރީގައި ރަޖަބް 26، 1349ހ. (ޑިސެމްބަރ 16، 1930މ.) ގައި ހޯނޑެއްދޫގައިހުރި ވާރުގެ (މިހާރުގެގޮތަށް ބަލާނަމަ އަތޮޅުގެއާއި، އަތޮޅު އޮފީސް) ރޫޅާލައްވައިގެން ތިނަދޫގައި ވާރުގެ ރާނަން ފައްޓަވައިފި އެވެ. މިބަދަލު ސަރުކާރުން ގެންނެވީ، އެދުވަސްވަރު ކަންތައްތަކަށްއައި ބަދަލުތަކާއެކު،ހޯނޑެއްދުވަށްވުރެ ތިނަދޫގައި އަތޮޅުގެ ވެރިކަމާއިބެހޭ މަސައްކަތް ކުރެއްވުމަށް ފަސޭހަވެފައިވާތީ އެވެ. ހުވަދު އަތޮޅު ހޮވޮއްޑާއިން މީހުން ބާލުއްވައި، ތިނަދޫ ބަރާސިލު އަވަށުގައި ތިބޭ ފައިފަލަބަލީގެ މީހުން (ފައިލޭރިއާ މީހުން) މި އަތޮޅު ހަވޮއްޑާއަށް ގެންދެވީ ވެސް މިއަހަރުގެ ތެރޭގަ އެވެ. އެއީ މިބަލި ފެތުރެމުންދާލެއް އަވަސްކަމާއި، ބައްޔަށް ދޭނޭ ޚާއްޞަ ފަރުވާއެއް އެ ދުވަސްވަރު ލިބެންނެތުމުގެ ސަބަބުން، ސަލާމަތުންތިބި މީހުންގެ ރައްކާތެރިކަމަށާއި، ބަލި ކޮންޓްރޯލް ކުރުމަށް އެޅެންއޮތް ފިޔަވަޅެއްގެ ގޮތުންނެވެ. މިކަން މިގޮތަށް ހަމަޖެހުނީ، ވާރުވެރިޔާާއާއި އަތޮޅުގެ ކުރިއަށްތިއްބެވި ބޭފުޅުންނަށް މިކަން މިގޮތަށް ގެންދެވުމަށް ފެނިވަޑައިގެން، ދަވްލަތުގައި އެވާހަކަދަންނަވައި ހުއްދަ ލިބިވަޑައިގެން ނެވެ.\nމުޙަންމަދު ކަލޭފާނުގެ މި ދަވްރުގައި ޝައްވާލް 10، 1348 (މާރޗް 10، 1930މ.) ގައި ހަވަރު ތިނަދޫ ދެކުނުކޮޅު (ދެކުނު އަވަށު) މިސްކިތް ޢިމާރަތް ކުރުމަށް ބިންގާއެޅައި އެ މަސައްކަތް ފެށުނެވެ. މިމިސްކިތް (ފާށަނާމިސްކިތް) ރޫޅާލެވުނީ ތިނަދޫގައި ދެވަނަ ފަހަރަށް މީހުން ވަޒަންވެރިވީ ފަހުންނެވެ. އެމިސްކިތްހުރީ މިހާރުގެ އެސް. 21 ނަންބަރު ބްލޮކުގެ އިރުއުތުރު ކަންމަތީގައި، މަގާއި އިންވެގެން، އެ ބްލޮކުން ބައެއްގަ އެވެ.\nޙާޖީ މުޙަންމަދު ކަލޭފާނު އަތޮޅުގެ ވާރުވެރިކަމާއި ހަވާލުވެ ވަޑައިގެންނެވިއިރު އަތޮޅުގެ ތަޢުލީމީ ޙާލަތުއޮތީ އެހިނދަށް ބަލާއިރު ވެސް ތަންކޮޅެއް ދަށުގައިކަމަށް އޭނާއަށް ފާހަގަ ކުރެވުނެވެ. މިހެންކަމުން އަތޮޅާއި އަދި ތިނަދޫގެ ބޮޑުންނާއި މަޝްވަރާ ކުރެއްވުމަށްފަހު އަތޮޅުގެ އެކިރަށްރަށުގައި، އެރަށްރަށަށް އެވަގުތަށް ބޭނުންވާނޭކަމަށް ފެންނަ މިންވަރަކަށް ކުދީންނަށް ތަޢުލީމު ދިނުމުގެ މަސައްކަތް ފެއްޓެވި އެވެ. މިގޮތުން ތިނަދޫގައި ޖުމާދިލްއައްވަލް 17، 1350ހ. (ސެޕްޓެމްބަރ 29، 1931މ.) ގައި ތިނަދޫގެ އޭރުގެ އެންމެބޮޑު އަދި އެންމެ މަޝްހޫރު ޢިމާރާތް، ތަޢުލީމު ދެއްވުމަށްޓަކައި ބިންގާ އެޅުއްވި އެވެ. އެންމެ ފުރަތަމަ އެތާގައި ހިނގީ މަދަރުސަތުލްއަޞްބާޙު އެވެ. އޭގެފަހުން މަދަރުސަތުސުބުލައްސަލާމްއެވެ. ފަހުން އެތާގައި ޢިމާރާތްކުރެއްވީ މަދަރުސަތުއަމީރުއިބްރާހީމްއެވެ. އަހަރުތަކެއްގެ ފަހުން މިޢިމާރާތުގައި ސަރުކާރުގެ ޤަވްމީ ކުންފުނީގެ ގ.އަތޮޅުގޮފި ވެސް ހިންގި އެވެ. ބޮޑުއަށިގޭގެ ނަމުން މަޝްހޫރުވެފައިވާ މި ޢިމާރާތް ތަޅާލެވުނީ، ދެވަނަ ފަހަރަށް ތިނަދޫގައި މީހުން ވަޒަންވެރިވުމާއި ގުޅިގެން ނެވެ. މި ޢިމާރާތުގެ މަސައްކަތް ނިމެންދެން ކުދީންނަށް ކިޔަވައިދެމުން ގެންދެވީ މަދަރުސަތުލްއަޞްބާޙްގެ ނަމުގައި އަތޮޅުގެ ތަޢުލީމަށްޓަކައި ތިނަދޫގައި ހުޅުއްވެވި މަދަރުސާގަ އެވެ. އެއީ ޖުމާދަލްއާޚިރާ 15، 1350ހ.(އޮކްޓޫބަރ 17، 1931މ.) ގަ އެވެ. މި މަދަރުސާގައި އިސް އުސްތާޒެއްގެގޮތުން ކިޔަވައިދެއްވި އެއްބޭފުޅަކީ، ކުރީގެ މަދަރުސަތުލްއަޞްބާޙުގެ ނާޡިރު އައްޝޭޚް މުޙަންމަދު ފަހްމީ ފާއިޒް (ދެކުނުގޭ ދޮންމަނިކު) އެވެ. މީނާއަކީ، ފަޟީލަތުއްޝޭޚް ޙުސައިން ޞަލާޙުއްދީނުގެ އިސްދަރިވަރެކެވެ.


Russia aai China aa dhemedhu dhen viyafaareege muaamalaaithah kuraanee Ruble aai Yuan un Russia aai China aa dhemedhu dhen viyafaareege muaamalaaithah kuraanee Ruble aai Yuan un\nރަޝިޔާ އާއި ޗައިނާއާ ދެމެދު ދެން ވިޔަފާރީގެ މުޢާމަލާތްތައް ކުރާނީ ރުބެލް އާއި ޔުއާނުން\nރަޝިޔާގެ ރައީސް ވްލަޑިމީރް ޕުޓިން އާއި ޗައިނާގެ ރައީސް ޝީ ޖިންޕިންގް ވަލްޑިވޮސްޓޮކްގައި ފޮޓޯއަކަށް ހުއްޓީވަޑައިގެން- ފޮޓޯ: ޝިންހުއާ\nރަޝިޔާ އާއި ޗައިނާއާ ދެމެދު ކުރާ ވިޔަފާރީގެ މުޢާމަލާތްތަކުގައި އެ ދެ ޤައުމުގެ ފައިސާ ބޭނުންކުރުމަށް އެއްބަސްވެއްޖެއެވެ. މިކަން ހާމަކުރައްވަމުން ރަޝިޔާގެ ރައީސް ވްލަޑިމީރް ޕުޓިން ވިދާޅުވީ، ޑޮލަރުގެ ބަދަލުގައި ރަޝިޔާގެ ރުބެލް އާއި ޗައިނާގެ ޔުއާނުން ވިޔަފާރީގެ މުއާމަލާތްތައް ކުރުމަށް އީސްޓަރން އިކޮނޮމިކް ފޯރަމްގައި އޭނާ އާއި ޗައިނާގެ ރައީސް ޝީ ޖިންޕިން އެއްބަސްވެވަޑައިގެންނެވިކަމަށެވެ.\nއީސްޓަރން އިކޮނޮމިކް ފޯރަމަކީ ރަޝިޔާގެ އިރުމަތީގެ އެކަހެރި ސަރަހައްދުތަށް ތަރައްޤީ ކުރުމަށް ބޭނުންވާ ބޭރުގެ އިންވެސްޓްމަންޓްތައް ހޯދުމަށްޓަކައި 2015 ވަނަ އަހަރުއްސުރެ ކޮންމެ އަހަރަކު ރަޝިޔާއިން ކުރިޔަށްގެންދާ އިޤުތިޞާދީ ފޯރަމެކެވެ. އެ ފޯރަމުގައި ދުނިޔޭގެ އެތައް ޤައުމަކުން ބައިވެރިވެއެވެ.\nކުރީ އަހަރުތަކެކޭ އެއްގޮތަށް މި އަހަރުގެ އީސްޓަރން އިކޮނޮމިކް ފޯރަމްވެސް އޮތީ ރަޝިޔާގެ އިރުމަތީގެ ސިޓީއެއްކަމަށްވާ ވަލްޑިވޮސްޓޮކްގައެވެ. އެ ސިޓީގައި އަންގާރަދުވަހު ފެށި އިޤްތިޞާދީ ފޯރަމުގައި ޗައިނާގެ ރައީސް ޝީ ޖިންޕިން ބައިވެރިވެވަޑައިގެންނެވިއެވެ.\nމި ފޯރަމްގެ ހަވާސާގައި ނޫސްވެރިންނަށް ދެއްވި ބަޔާނެއްގައި ޕުޓިން ވިދާޅުވީ، ބައިނަލްއަޤުވާމީ ވިޔަފާރީގެ މުއާމަލާތްތަކުގައި އެމެރިކާ ޑޮލަރުގެ ބާރު ކުޑަކުރުމަކީ ދުނިޔޭގެ ބާޒާރުތަކަށް ހަމަޖެހުން ގެނަސްދޭނެ ކަމެއްކަމަށް އެމަނިކުފާނާއި އާއި ރައީސް ޝީޖިންޕިން ދެކެވަޑައިގަންނަވާތީ، ރަޝިޔާ އާއި ޗައިނާއާ ދެމެދު ކުރާ ވިޔަފާރީގެ މުއާމަލާތްތަކުގައި އެ ދެ ޤައުމުގެ ފައިސާ ބޭނުންކުރުމަށް ދެ ބޭފުޅުން އެއްބަސްވެ ވަޑައިގެންނެވިކަމަށެވެ.\nރަޝިޔާ އާއި ޗައިނާއާ ދެމެދު ހިންގާފައިވާ ވިޔަފާރީގެ މުއާމަލާތްތަކުގެ މިންވަރު މިދިޔަ އަހަރު 87 ބިލިޔަން އެމެރިކާ ޑޮލަރަށް އަރާފައިވާއިރު، މި އަހަރު އެ ޢަދަދު 100 ބިލިޔަން ޑޮލަރަށް އަރާނެކަމަށް އެ ދެ ޤައުމުން އަންދާޒާކުރެއެވެ. ރަޝިޔާ އާއި ޗައިނާގެ އިތުރުން އީރާނާއި ތުރުކީވިލާތުންވެސް ވަނީ އެ ދެ ޤައުމުގެ ދެމެދު ކުރާ ވިޔަފާރީގެ މުއާމަލާތްތަކުގައި އެމެރިކާ ޑޮލަރުގެ ބަދަލުގައި އެ ދެ ޤައުމުގެ ފައިސާ ބޭނުންކުރުމަށް އެއްބަސްވެފައެވެ.\nސިޔާސީ މަޤްޞަދުތައް ޙާސިލްކުރުމަށްޓަކައި ރަޝިޔާ، އީރާން އަދި ތުރުކީވިލާތާ ދެކޮޅަށް އެމެރިކާއިން ދަތިކުރުމުގެ ފިޔަވަޅުތައް އަޅާތީ އެ ތިން ޤައުމު ގެންދަނީ ޑޮލަރާނުލައި ވިޔަފާރީގެ މުއާމަލާތްތައް ހިންގޭނެ ނިޒާމެއް ޤާއިމުކުރުމަށް މަސައްކަތްކުރަމުންނެވެ. މި ކަމަށް އެއްބާރުލުން ދިނުމަށް ޗައިނާވެސް ވަނީ ނިންމާފައެވެ. އަދި ޗައިނާ ދާދި ފަހުން ވަނީ، އެ ޤައުމުން ކުރާ ތެލުގެ ވިޔަފާރިވެސް ޔުއާނުން ކުރުމަށް ނިންމާފައެވެ.\nއަދި ޗައިނާ އިސް ދައުރެއް އަދާކުރާ ބްރިކްސްގެ ޤައުމުތަކުންވެސް ވަނީ އެ ޤައުމުތަކުގެ މެދުގައި ހިންގާ ވިޔަފާރީގެ މުއާމަލާތްތައް އެ ޤައުމުތަކުގެ ފައިސާ ބޭނުންކޮށްގެން ކުރެވޭނެ ނިޒާމެއް ޤާއިމުކުރުމާބެހޭގޮތުން މަޝްވަރާތަކެއް ކޮށްފައެވެ. މީގެ އިތުރުން، ވިލާތުގެ އެންމެ ބޮޑު އިޤްތިޞާދު ކަމަށްވާ ޖަރުމަނުވިލާތުންވެސް ވަނީ، ބައިނަލްއަޤުވާމީ ވިޔަފާރީގެ މުއާމަލާތްތަކުގައި އެމެރިކާ ޑޮލަރުގެ އިތުރުން އެހެން ފައިސާތައްވެސް ބޭނުންކުރެވޭނެ ނިޒާމެއް ޤާއިމުކުރުމަށް މަސައްކަތްކުރާނެ ކަމަށް ބުނެފައެވެ.\nރަޝިޔާގެ ވަލްޑިވޮސްޓޮކްގައި ފެއްޓި އީސްޓަރން އިކޮނޮމިކް ފޯރަމްގައި ދުނިޔޭގެ ބައެއް ޤައުމުތަކުގެ އިތުރުން ގިނަ ޢަދަދެއްގެ ބޮޑެތި ކުންފުނިތަކުގެ އިސްވެރިންނާއި މާލީ ބައެއް މުއައްސަސާތަކުގެ އިސްވެރިންވެސް ބައިވެރިވެވަޑައިގަންނަވައެވެ.


SunOnline: Raajjeygai gaanoonu thah faaskuranee ehn gaumuthakun copy kohgen: Jabir\nރާއްޖޭގައި ގާނޫނުތައް ފާސްކުރަނީ އެހެން ގައުމުތަކުން ކޮޕީކޮށްގެން: ޖާބިރު\n19 Oct 2020, 11:12\nރާއްޖޭގައި ގާނޫނުތައް ފާސްކުރާ އެހެން ކޮންމެވސް ގައުމަކުން ހަދާފައި ހުންނަ ގާނޫނުތައް ކޮޕީކޮށްގެން ކަމަށް ކާށިދޫ ދާއިރާގެ މެމްބަރު އަބްދުﷲ ޖާބިރު ވިދާޅުވެއްޖެ އެވެ.\nޖާބިރު އެހެން ވިދާޅުވީ މަޖިލީހުގައި މިއަދު ކުރިއަށް ދާ ޕޭމެންޓ ސިސްޓަމާއި ޕޭމެންތް ހިދުމަތްތަކުގެ ބިލުގެ އިބްތިދާއީ ބަހުސް މަރުހަލާގައި ވާހަކަ ދައްކަވަމުންނެވެ. އޭނާ ވިދާޅުވީ ގާނޫނުތައް ހަދަން ޖެހޭނީ ރާއްޖޭގެ ސިސްޓަމަށް ފެތޭ ގޮތަށް ކަމަށެވެ. އެހެން ނަމަވެސް ރާއްޖޭގައި ކަން ހިނގާ ގޮތަކީ އެހެން ގައުމުތަކުން ހަދާފައި ހުންނަ ގާނޫނުތައް ކޮޕީ ކޮށްލާފައި ފާސްކޮށްލުން ކަމަށް ވިދާޅުވި އެވެ.\nގާނޫނެއް ފާސްކުރާއިރު ރާއްޖޭގައި އަމަލުކުރާ ގޮތާއި ގުޅުން ހުރި އެހެން ގާނޫނުތަކުގައި އޮންނަ އޮތް ބަލަން ޖެހޭ ކަމަށް ޖާބިރު ވިދާޅުވި އެވެ.\n"ގިނަ ފަހަރު އަޅުގަނޑުމެން ގާނޫނެއް މި ހަދަނީ އަޅުގަނޑުމެންނަށް ސޫޓް ވާގޮތަކަށް ނޫން. އިޓަލީގެ ރޯމްގައި ހުންނަ މީހަކު ހަދާފައި ހުންނަ ކޯޓެއް އަޅުގަނޑަށް ސައިޒް ދިމާ ނުވަނީސް އެ ކޯޓު އަޅުގަނޑު ލީމަ ކަމަކު ނުދާނެ ނޫންތޯ. ގިނައިން މިތަނުގާ ގާނޫނުތައް މި އުފަން ކުރެވެނީ ކޮންމެސް ތަނަކުން ކޮޕީކޮށްފައި ނެގޭ ގާނޫނުތައް." ޖާބިރު ވިދާޅުވި އެވެ.\nޖާބިރު ވިދާޅުވީ ދުނިޔޭގެ ގައުމުތަކުގައި ގާނޫނުތައް ހަދަނީ ވިޔަފާރިތައް ކުރިއަރުވާ ވިޔަފާރިވެރިނަށް ފަސޭހަކުރަން ނަމަވެސް ރާއްޖޭގައި އެކަން ހިނގަނީ އެ މަގުން ނޫން ކަމަށެވެ.\n"ކުރިއަށް ދިއުމަށްޓަކައި ވަރަށް ގިނަ ކަންކަން ރަނގަޅު ކުރަން އެބަޖެހޭ. އެކޮޅުކޮޅުން މި ރާއްޖޭގައި ހުރިހާ ކަމެއް ހުރީ. ހުރިހާ ކަމެއް ވިޔަފާރިއާ މުޅިން އިދިކޮޅަށް. ވިޔަފާރި ކުރާތާ 30 އަހަރުވެއްޖެ. ހާދަހާ އުނދަގުލޭ މި ރާއްޖޭގައި ވިޔަފާރި ކުރަން." ޖާބިރު ވިދާޅުވި އެވެ.\nއޭނާ ވިދާޅުވީ މި ރާއްޖެ ނޫން ތަނަކަށް އޭނާ ލައްވާލި ނަމަ މިހާރު ހުންނާނީ ޓްރިލިއަން ޑޮލަރުގެ އޮޕަރޭޝަނުގައި ކަމަށެވެ. ވިޔަފާރި ނުކުރެވެނީ ރާއްޖޭގެ ސަރުކާރުތަކުން ދަތިކުރާވަރުން ކަމަށް ޖާބިރު ވިދާޅުވި އެވެ.\nވިޔަފާރިވެރިނަނަށް ދަތި ނުވާ ގޮތަށް ގާނޫނުތައް ފާސްކުރަން ޖާބިރު ވަނީ ގޮވާލާފަ އެވެ.


Gellunu kujjaa nufeney, fenijje nama angan edhijje | ThePress\n16 October 2021, 20:39\nވ. އޮޅުވެލި ރިސޯޓުކައިރިން ކަނޑުމަތިން ލޯންޗު ބަންދުން ޖަހާލި ހާދިސާގައި ގެއްލުނު4އަހަރުގެ ޖުޔަލް ޖިނާހު ---\nވ. އަތޮޅަށް ދަތުރު ކުރަމުން ދިޔަ ލޯންޗެއް ސަން ޝިޔާމް އޮޅުވެލި ރިސޯޓު ކައިރިން އަޑިއަށް ދިޔަ ހާދިސާގައި ގެއްލުނު ހަތަރު އަހަރުގެ ކުޑަކުއްޖާ ފެނިއްޖެ ނަމަ، އަވަހަށް އަންގަން އެމްއެންޑީއެފުން އެދިއްޖެއެވެ.\nމި ހާދިސާގައި ކަނޑަށް ވެއްޓުނު ތިން މައިންގެ ތެރެއިން، މަންމަ ނިޔާވެފައި ވާއިރު، އޭގެ ތެރެއިން އެއް ކުއްޖަކު އަދިވެސް ނުފެންނަ ކަމަށާއި، އާއިލާ އާއި ގުޅިގެން އެ ކުއްޖާ ހޯދުމުގެ މަސައްކަތް ކޯސްޓް ގާޑުން ކުރަމުންދާ ކަމަށް އެމްއެންޑީއެފުން ބުންޏެވެ.\nމި ހާދިސާ ހިނގާފައި ވަނީ އޮޅުވެލި ރިސޯޓުގެ އިރު ދެކުނުން އެއް ނޯޓިކަލް މޭލު ބޭރުން ކަމަށް، އެމްއެންޑީއެފުން މައުލޫމާތު ދެއެވެ.\nއެމްއެންޑީއެފުން ބުނީ މިކުއްޖާ ލައިގެން ހުރީ ކަޅު ޓީޝާޓެއް ކަމަށް މައުލޫމާތު ލިބިފައިވާ ކަމަށާއި، އެ ހާދިސާ ހިނގި ސަރަހައްދުގައި އެމްއެންޑީއެފްގެ ކޯސްޓް ގާޑު ޝިޕް، ޝަހީދު އަލީ ދަނީ އެ ހަރަކާތްތެރިވަމުން ކަމަށެވެ.\nއެހެންވެ، އެ ސަރަހައްދުން ދަތުރު ކުރަމުންދާ އުޅަނދު ފަހަރާއި ރަށްރަށުން، އެ ކުއްޖާގެ ހަބަރެއް ވޭތޯ ބަލައިދިނުމަށް އެމްއެންޑީއެފުން ވަނީ އެދިފައެވެ. އަދި އެކުއްޖާގެ ހަބަރެއް ވެއްޖެ ނަމަ، ލަސްނުކޮށް އެ މައުލޫމާތު ހިއްސާ ކުރަންވެސް ވަނީ އެދިފައެވެ.\nމައުލޫމާތު ހިއްސާކުރަން ގުޅަންވީ ނަންބަރުތައް؛\nކޯސްޓް ގާޑުގެ ހިލޭ ގުޅޭ ނަންބަރު: 191\nކޯސްޓް ގާޑުގެ ހޮޓްލައިން: 3398898/3395981\nއޮޅުވެލި ރިސޯޓު ކައިރިން ލޯންޗު އަޑިއަށް ދިޔަ ހާދިސާ ހިނގަން މެދުވެރިވީ އެ ލޯންޗަަށް އެރި ރާޅަކާ ގުޅިގެންނެވެ.\nއެ ހާދިސާގައި ލޯންޗުން ދަތުރު ކުރި މީހުންގެ ތެރެއިން ނިޔާވެފައި ވަނީ ކ. މާލެ، މ. ގްރީން ޕީކް އުމުރުން 33 އަހަރުގެ މަރިޔަމް ނާހިދާއެވެ. ހަތަރު މީހަކަށް މި ހާދިސާގައި ލިބުނު އަނިޔާތަކަށް ގުރައިދޫގެ ސިއްހީ މަރުކަޒުގައި ދަނީ ފަރުވާ ދެމުންނެވެ.\nމި ދުވަސްވަރަކީ މޫސުން ގޯސް ދުވަސްވަރެއް ކަމަށް ވުމުން، ކަނޑު ދަތުރުކުރާ ފަރާތްތަކުން މޫސުމަށް ސަމާލުވުމަށް އެމްއެންޑީއެފް އިން އިލްތިމާސް ކުރެއެވެ.\nހަބަރު ކަނޑުމަތީގެ ހާދިސާ އެމްއެންޑީއެފް\nކަނޑަށް ވެއްޓުނީ ތިންމައިންނެއް ނޫން. ދެމައިންނާ އެހެން ފިރިހެނެއް


އަޚްލާޤް – Page 16 – DhiSalafiyyah\nތަޤުވާއާއި އޭގެއަހުލުވެރިންގެ ޞިފަތަކާއި އޭގެ މޭވާތައް -1-\nއެއީ އަޅާ ﷲ ތަޢާލާގެ ކޯފާއާއި ޢަޒާބުން ރައްކާތެރިވުމަށް މަސައްކަތް ކުރުމެވެ. ﷲ ތަޢާލާގެ އަމުރުފުޅުތަކަށް ކިޔަމަންގަތުމާއެކު އެއިލާހު ނަހީކުރެއްވި ކަންތައްތަކުން ދުރުހެލިވެގަތުމެވެ.\n18/02/2012 އަޚްލާޤް, ދީންއައްޝައިޚް އަޙްމަދު މިޙްސަން މުޙައްމަދު\nގޭގެއަށް ވަނުމުގެ ކުރިން ހުއްދަ ހޯދުން\nالحمد لله والصلاة والسلام على رسول الله وعلى آله وصحبه أجمعين. ގޯތިގެދޮރަކީ ﷲ ތަޢާލާ ޙުރުމަތްތެރިކުރައްވާފައިވާ ތަންތަނެވެ. އެތަންތަނަށްވަނުމުގައި ޚާއްޞަ ޝަރުޢީ އަދަބުތަކެއްވެއެވެ. އަޅުގަނޑުމުންގެ މުޖުތަމަޢުގައި ބައެއް ރަށްފުށު ހިސާބުތަކުގައި އެއްބަޔަކު އަނެއްބަޔެއްގެ ގެއަށް ހުއްދަނެތި ވަނުން އެއީ ގާތްކަމެއްކަމުގައި ދެކެވުނަސް އެއީ ވަރަށް ބޮޑު ކުށްހީއެކެވެ. އަދި ވަރަށްވެސް ބޮޑުފަސާދައެކެވެ. ގެއެއްގެ ދޮރުގެ ގޮތުގައި ފޮތިގަނޑެއްދަމާފައި ހުރިނަމަވެސް އެގެއަކަށް ހުއްދަނުހޯދާ ވަދެގެންނުވާނެއެވެ. “ﷲ ސުބުޙާނަހޫ ވަތަޢާލާ ވަޙީ ކުރައްވާފައިވެއެވެ: ﴿ يَا…\n09/02/2012 އަޚްލާޤް, ދީންއަލް އުޚްތު އުއްމު ޢަބްދިﷲ\nالحمد لله رب العالمين والصلاة والسلام على رسول الله وعلى آله وصحبه أجمعين ދެމަފިރިންނަކީ އެއްބަޔަކު އަނެއްބަޔަކަށް އަޅާލާ ހެޔޮކޮށް ހިތަންޖެހޭ ބައެކެވެ. ﷲ ތަޢާލާގެ ވަޙީ ބަސްފުޅު ތަކުންނާއި ރަސޫލާ صلى الله عليه وسلم ގެ ޙަދީޘްފުޅު ތަކުން މިކަމަށް ނުހަނު ބާރު އަޅުއްވާފައިވެއެވެ. ﷲ ތަޢާލާ ވަޙީ ކުރައްވާފައިވެއެވެ. (وَلَهُنَّ مِثْلُ الَّذِيْ عَلَيْهِنَّ بِالمَعْرُوْفِ) (سورة البقرة 228) މާނައަކީ “އަދި ޝަރުޢީ ހަމައިން (ފިރިންނަށް އަދާކުރުން) އެކަނބަލުންގެ…\n14/01/2012 އަޚްލާޤް, ދީންއަލް އުޚްތު އުއްމު ޢަބްދިﷲ\nމައިންބަފައިން ދަރިންގެ މައްޗަށްކުރާ ދުޢާ އިޖާބަވެގެންވެއެވެ.\nއަބޫ ހުރައިރާ ވިދާޅުވިއެވެ. ނަބިއްޔާ ޞައްލަﷲ ޢަލައިހިވަސައްލަމަ ޙަދީޘް ކުރެއްވިއެވެ. ((ثَلاَثُ دَعَوَاتٍ مُسْتَجَابَاتٌ لاَ شَكَّ فِيهِنَّ: دَعْوَةُ الْمَظْلُومِ وَدَعْوَةُ الْمُسَافِرِ وَدَعْوَةُ الْوَالِدِ عَلَى وَلَدِهِ)) މާނައީ: “ޝައްކެއްނުވާ، އިޖާބަކުރަނިވި ތިން ދުޢާއެއްވެއެވެ. އަނިޔާލިބިފައިވާ މީހާގެ ދުޢާއާއި، ދަތުރުވެރިޔާގެ ދުޢާއާއި، ބައްޕައަކު އޭނާގެ ދަރީގެ މައްޗަށްކުރާ ދުޢާއެވެ.”(1) ވިސްނަވާލައްވާށެވެ! އަބޫ ހުރައިރާ ރަޟިޔަﷲ ޢަންހު ވިދާޅުވިއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘް ކުރައްވަނިކޮށް ތިމަން އެހީމެވެ. “މީސްތަކުންގެ ތެރެއިން އެއްވެސް…\n01/01/2012 އަޚްލާޤް, ދީންއައްޝައިޚް މުޙައްމަދު ސިނާން\nދަތް އުނގުޅުމުގެ މުހިއްމުކަން.\nދަތް އުނގުޅައި، ދަތްތަކާއި އަނގަ ސާފުކޮށްބެހެއްޓުމަކީ އިސްލާމްދީނުގައި ވަރަށް ބޮޑަށްބާރު އަޅުއްވާފައިވާކަމެކެވެ. އަދި އެއީ ނަބިއްޔާ ޞައްލަﷲ ޢަލައިހިވަސައްލަމަގެ ސުންނަތެކެވެ. އެކަލޭގެފާނު ޙަދީޘް ކުރައްވާފައި ވެއެވެ. ” لَوْلاَ أَنْ أَشُقَّ عَلَى أُمَّتِي ، لأَمَرْتُهُمْ بِالسِّوَاكِ مَعَ كُلِّ صَلاَةٍ. ” أخرجه البخاري މާނަ: ” ތިމަންކަލޭގެފާނުގެ އުއްމަތުގެ މީސްތަކުންނަށް ދަތިކަމަކަށް ނުވާކަމުގައި ވާނަމަ ، ކޮންމެނަމާދަކަށް ދަތް އުނގުޅުމަށް ތިމަންކަލޭގެފާނު އަމުރުކުރެއްވީމުހެވެ. “ މަތީގައި ބަޔާންކުރެވުނު ޙަދީޘުން ، ދަތްއުނގުޅުމަށް އިސްލާމްދީނުގައި…\n29/11/2011 އަޚްލާޤް, ދީންއަލް އަޚް ބިލާލް ޢަބްދުއްސައްތާރު\nއެއްބަޔަކު އަނެއްބަޔަކަށް ރަޙުމުކުރާ ބަޔަކަށް އަޅުގަނޑުމެން ވަމާތޯއެވެ.\nލިބިފައިވާ މަޤާމެއްގެ ސަބަބުން ނުވަތަ މުއްސަދި ކަމެއްގެ ސަބަބުން ބޮޑާވެ ކިބުރުވެރި ވެގަންނަ ބަޔަކަށް އަޅުގަނޑުމެން ނުވަމާތޯއެވެ. އެއްވެސް މީހަކީ ތަޤުވާވެރިކަމުން މެނުވީ އަނެއްމީހާގެ މައްޗަށް ﷲ ތަޢާލާގެ ހަޟްރަތުގައި މާތްކަން ލިބޭނޭމީހެއްނޫނެވެ. ﷲ ތަޢާލާ ދުނިޔެވީ ނިޢުމަތްތައް އެކި މީހުނަށް އެކި މިންވަރަށް ދެއްވަނީ އޭގެ ސަބަބުން މީސްތަކުން އިމްތިޙާން ކުރެއްވުމަށްޓަކައެވެ. ޝައްކެއްވެސް ނެއްގޮތުގައި އަޅުގަނޑުމެން ހުރިހައި ޙާލަތްތަކެއްގައިވެސް ނަމޫނާއަކަށް ބަލަންޖެހޭނީ ، މުއުމިނުންގެ ނަމޫނާއެއްގެ ގޮތުގައި ﷲ ތަޢާލާ އިޚްތިޔާރު ކުރެއްވި މާތް ނަބިއްޔާ…\n25/11/2011 އަޚްލާޤް, ދީންއަލް އަޚް ބިލާލް ޢަބްދުއްސައްތާރު\nދަރިފުޅާއެވެ! ބައްޕައާއި މަންމައަށް ކުޑަ ވަގުތުކޮޅެއް ދޭށެވެ.\nލޯބިވާ ދަރިފުޅާއެވެ! މަސައްކަތުގައި އަވަދިނެތި އުޅެމުންދާކަން މިބައްޕައަށާއި މަންމައަށް އެނގޭޙާލު، ދަރިފުޅުގެ ވަގުތުގެ ތެރެއިން ކުޑަ ވަގުތުކޮޅެއް ދޭށެވެ. ބައްޕައާއި މަންމަގެ މިބަސްކޮޅުން ދަރިފުޅަށް ދުނިޔެއާއި އާޚިރަތުގައި ފައިދާކޮށްފާނެކަމަށް އުއްމީދުކުރަމެވެ. ދަރިފުޅު ދުނިޔޭގައި ހުރެއްޖެނަމަ ހަމަމިދުވަސް ދަރިފުޅު ދެކޭހުއްޓެވެ. މިބަސްކޮޅުގެ ފައިދާ ދަރިފުޅަށް ދެއްވުން އެދޭ ޙާލު ބުނަމެވެ. ދަރިފުޅާއެވެ! ދަރިފުޅަށް ނޭނގުނުކަމުގައިވީނަމަވެސް، މިމަންމަގެ ބަނޑުގައި ދަރިފުޅު ނުވަސްމަދުވަސް ހޭދަކުރިއެވެ. މީސްތަކުން، އެބައިމީހުންގެ އަރާމު ނިދީގައި ވަގުތުތައް ގުނަމުންދާ ރޭގަނޑުގެ އަނދިރިކަމުގައި ދަރިފުޅަށްޓަކައި މަންމަ ނިދިނަގާލީ ކިތައްކިތައް…\n19/11/2011 އަޚްލާޤް, ދީންއައްޝައިޚް މުޙައްމަދު ސިނާން\nއަވައްޓެރިންނަށް ހެޔޮކޮށް ހިތާށެވެ.\nރަސޫލުﷲ ޞައްލަﷲ ޢަލައިިހި ވަޞައްލަމަ އަކީ ހުރިހާގޮތަކުންވެސް އަޅުގަނޑުމެންނަށް ހުރި ފުރިހަަމަ ނަމޫނާއެކެވެ. ދިރިއުޅުމުގެ ހުރިހާ މައިދާނެއްގައިވެސް މެއެވެ. ލޮބުވެތި އަޚުންނޭވެ! އަޅުގަނޑުމެންގެ ދިވެހި މުޖުތަމަޢުއަކީ އަވައްޓެރިންނަށް ވަރަށްބޮޑަށް އިސްކަންދީ ޤަދަރާއި އިޙްތިރާމާއި އެހީތެރިކަންދީގެން އުޅެމުން އައި ވަަރަށް އެކުވެރި މުޖުތަމަޢުއެކެވެ. ނަމަވެސް މި ރީތި އާދަ މިހާރު ވަނީ މުޅީންހެން ނެތިގެން ދާންފަށައިފައެވެ. މިއީ ވަރަށް ހިތާމަހުރި ކަމެކެވެ. އަޅުގަނޑުމެންގެ މާތް ނަބިއްޔާ ޞައްލަﷲ ޢަލައިިހި ވަޞައްލަމަ ދައްކަވާދެއްވާފައިވާ ރިވެތި އުސޫލުތައް އަޅުގަނޑުމެން ފުރިހަމަގޮތުގައި ބަލައިގަނެ…\n11/11/2011 އަޚްލާޤް, ދީންއަލް އަޚް ބިލާލް ޢަބްދުއްސައްތާރު\nސަލާމް ކުރުމުގެ މަތިވެރިކަން.\nالحمد لله رب العالمين والصلاة والسلام على أشرف الأنبياء والمرسلين و على آله و صحبه و من تبعهم بإحسان إلى يوم الدين ޝައްކެއްވެސް ނެއްގޮތުގައި މާތްވެގެންވާ އިސްލާމްދީން އިންސާނާއަށް އެއްމެ ސީދާވެގެންވާ މަގަށް މަގުދައްކައެވެ. އެއީ ފަލާޙާއި ކާމިޔާބު ލިބެނިވިމަގެވެ. އެންމެހާ ރިވެތި އަޚްލާޤީ ޞިފަތަކެއް އިސްލާމްދީން އަޅުގަނޑުމެނަށް ދަސްކޮށްދެއެވެ. މާތްނަބިއްޔާ މުޙައްމަދު صلى لله عليه وسلم ވަނީ އެ ނަމޫނާ އުއްމަތަށް ދައްކަވާފައެވެ. މުޖުތަމަޢުގެ ހަމަޖެހުމާއި…\n03/11/2011 އަޚްލާޤް, ދީންއަލް އަޚް ބިލާލް ޢަބްދުއްސައްތާރު\nﷲ ސުބުޙާނަހޫ ވަޠަޢާލާ ހެއްދެވި މަޚްލޫގުންގެ ތެރެއިން އިންސާނުންނަށްވަނީ އިމްތިޙާނަށްޓަކައި އިޚްތިޔާރާއި ބާރު ދެއްވައި، ހަށިގަނޑުގައި ހިއްސުތަކަކާ އުދާސް ތަކެއްލައްވައި، ހެޔޮ ވިސްނުން ދެއްވައި އެހެން ހުރިހާ މަޚުލޫގުންނަށްވުރެ މާތް ކުރައްވައި އިންސާނުންގެ ދަރަޖަ ވަނީ މަތި ކުރައްވާފައެވެ. ދުނިޔެ މަތީގައި ދިމާވާ ކަންތައްތައް ތަހައްމަލު ކުރުމަށްޓަކައި އިންސާނާ ގަދަ އަޅައި މަސައްކަތް ކުރަން ޖެހެއެވެ. މިގޮތުން އިންސާނާގެ ހަށިގަނޑުގައި ލައްވާފައިވާ އެކިއެކި ސިފަތަކަށް ބަލައިލި ކަމުގައިވީނަމަވެސް، ކޮންމެ ސިފައަކީވެސް އޭގެ ޒާތުގައި ރަނގަޅު، ނުވަތަ ނުބައި…\n26/10/2011 އަޚްލާޤް, ދީންއަލް އަޚް މުޙައްމަދު ނިހާދު ޖަމާލު\nޒުހުދުވެރިކަމާއި ވަރަޢަވެރިކަމުގެ ފަރަޤު\nޔަޙްޔާ ބިން މުޢާޛް ވިދާޅުވިއެވެ. “3 މީހެއްގެ ޢަމަލާމެދު އަހުރެން ޢަޖާއިބުވަމެވެ. ﷲއަށް ޚާލިޞްކޮށް ޢަމަލުކުރުމުގެ ބަދަލުގައި، އޭނާފަދަ އެހެން މަޚުލޫޤަކަށް ދެއްކުމަށްޓަކައި ޢަމަލުކުރާމީހާއާއި، އޭނާގެ ވެރިރައްބު، ފަހުން ބަދަލު ދެއްވާނެކަން އަންގަވައި އޭނާގެ މުދަލުން މިންވަރަކަށް އެދިވޮޑިގެންނެވުމުންވެސް ނުދީ ބަޚީލުވެގަންނަ މީހާއާއި،\n13/10/2011 އަޚްލާޤްއައްޝައިޚް މުޙައްމަދު ޝަމްޢޫން\nއަދި މިހުރިހާކަމެއް އެކުލެވިގެންވާ ޒުހުދުވެރިކަމަކީ، ﷲތަޢާލާ ފިޔަވައި، އެހެން ހުރިހާ ފަރާތަކަށް ޒުހުދުވެރިވުމެވެ. (ހަމައެކަނި އެއިލާހުގެ ޙަޟްރަތުން ކަންކަމަށް އެދުމެވެ.) އަދި އެއިލާހުގެ މަތިން ހަނދުމަކުރުމުން އެއްކިބާކުރާ ހުރިހާ ކަމަކުން ޒުހުދުވެރިވުމެވެ.\n12/10/2011 އަޚްލާޤްއައްޝައިޚް މުޙައްމަދު ޝަމްޢޫން\nދަރީން ތަރުބިއްޔަތު ކުރުން…4\n7. ޚިތާނު ކުރުން ޚިތާނުކުރުމަކީ އިސްލާމްދީން ނުހަނު ބާރު އަޅާ ކަންތައްތަކުގެތެރެއިން އެއްކަމެވެ. ޚިޠާނު ނުކޮށް ހުރުމުގެ ސަބަބުން ކުޑަކަމުދާ އެތިކޮޅުތައް ހަންގަނޑުގެ ތެރެއަށްވަދެ ނަޖިސްވެދެއެވެ. ވީމާ މިކަމުން ސަލާމަތްވެ ޠާހިރުވުމަށްޓަކައި ޚިޠާނުކުރުމަށް އިސްލާމްދީން ނުހަނު ބާރު އަޅައެވެ. ކިޠާނުކުރުމަކީ ހަމަ އެކަނި ފިރިހެން ކުދީންނަށް އޮތްކަމެއްނޫނެވެ. އެކަން އަންނަނިވި ޙަދީޘުން ޘަބިތެވެ. ކީރިތި ރަސޫލާ ޙަދީޘް ކުރައްވައެވެ. “އަނބިމީހާއާއެކު އެއްދާންކޮށް، ޚިތާނާއި(ލަދުވެތިގުނަވަނާއި) ޚިތާނު(ލަދުވެތިގުނަވަން) ޖެހިއްޖެނަމަ(ޖިމާޢުވެއްޖެނަމަ) ހިނައިގައިގަތުން ވާޖިބުވެއްޖެއެވެ.” ވީމާ މިކަމަށް ރައްކާތެރި ވުން ހުއްޓެވެ. ކުދީން…\n11/10/2011 އަޚްލާޤް, ދީންއަލް އަޚް މުޙައްމަދު ނިހާދު ޖަމާލު\nފާފަތަކުން ދުރުހެލިވުމަށް ލަދުވެތިކަން އިޚްތިޔާރު ކުރާށެވެ\nލަދުވެތިގުނަވަން ރައްކާތެރި ކުރާށެވެ! ޙަރާމްކަންތައްތަކަށް މަގުފަހިވާފަދަ ތަންތަނަށް ދިއުމުން ތިބާގެ ފައި މަތަކުރާށެވެ! ފާފައެއް ކުރަންހުއްޓާ ތިބާގެ އަޖަލު ހަމަވެ، އެޙާލުގައި ތިބާ ޤިޔާމަތްކުރައްވައި ﷲ ގެ ދަރުބާރަށް ޙާޟިރުކުރެވޭނެ ކަމާއިމެދު ލަދުވެތިވެ ފާފަތަކުން ދުރުހެލިވާށެވެ!\n04/10/2011 އަޚްލާޤް, ދީންއައްޝައިޚު ޢަބްދުލްމަތީން ޢަބްދުލްމަޖީދު\nﷲގެ ރަސޫލާއަށް ތަބާވާށެވެ.\nއަޅުގަނޑުމެން އެންމެންވެސް ނަމޫނާ އަކަށް ބަލަން ޖެހޭނީ ކީރިތި މާތް ނަބިއްޔާ އެވެ. އެކަލޭގެފާނަކީ ޢާލަމްތަކަށް ރަޙްމަތެއްކަމުގައި ފޮނުއްވި މާތްﷲ ގެ ރަސޫލާއެވެ. އަލް އަމީނެވެ. އެކަލޭގެފާނު ދުނިޔެ ދޫކުރެއްވުމުގެ ކުރީން އެކަލޭގެފާނުވަނީ މާތްﷲ ގެ ފޮތާއި އަދި އެކަލޭގެފާނު ސުންނަނަތުގައި ބާރަށް ހިފަހައްޓައިގެންތިބުމަށް މީސްތަކުންނަށް ވަޞިއްޔަތް ކުރައްވާފައެވެ. އެކަލޭގެފާނުގެ ޞަޙާބާއިންނާއި، ތާބިޢީން އަދި ތަބާއައްތާބިޢީން ހިންގެވީ އެކަލޭގެފާނު ހިންގެވި މަގުންނެވެ. އަދި މީގެ އިތުރުން އުއްމަތުގެ ބޮޑެތި ޢިލްމުވެރީންނާއި މުޙައްދިޘުންނާއި މުޞްލިޙުންނާއި، މުޖުތަހިދުންނާއި، މިފަދަ ބޭބޭކަލުންވެސް…\n02/10/2011 އަޚްލާޤް, ދީންއަލް އަޚް މުޙައްމަދު ނިހާދު ޖަމާލު\nޝައްކެއްނެތެވެ.ރަޙްމަތްތެރިންނަކީ ރަނގަޅު ސާލިޙް ބައެއްކަމުގައިވާނަމަ،މާތްﷲއެމުޤައްދަސް ގުޅުމުގައި ބަރަކާތްލައްވާނެއެވެ.އެހެންކަމުން،އިސްލާމްދީނުގައި ރަޙްމަތްތެރިން ކަމުގައި ހެޔޮ ސާލިޚް މީހުން އިޚްތިޔާރު ކުރުމަށް އަންގަވާފައިވެއެވެ.އިންސާނުންނަކީ، އަނެކާގެ ތަބީޢަތުން ވަރަށް އަވަހަށް އަސަރުތައް ލިބިގަންނަ ބައެކެވެ.އެމީހުންގެ އުޅުމާއި އާދަތައް ދަސްކުރާބައެކެވެ.ސާލާމާއި ޞާލަވާތް ލެއްވި ކައުއިތުރު ނަބިއްޔާ ޞައްލައްﷲ ޢަލައިހިވަސައްލަމް ހަދީޘްކުރައްވާފައިވެއެވެ. (ا لمرء على دين خليله فلينلظر أ حد كم إ لي من يخا لل” (رواه أبو داود “ މާނައީ:”މީހާވަނީ އޭނާގެ ރަޚްމަތްތެރިޔާގެ ދީނުގައެވެ.ފަހެ ތިޔަބައިމީހުންގެ ތެރެއިން…\n29/09/2011 އަޚްލާޤްއަލް އަޚް އަޙްމަދު އަނީލް


ޓުއަރިޒަމް ދުވަހުގެ ތަހުނިޔާ ރައީސް ފޮނުއްވައިފި | Sandhaanu\nޓުއަރިޒަމް ދުވަހުގެ ތަހުނިޔާ ރައީސް ފޮނުއްވައިފި\nމިއަދު ފާހަގަކުރެވެމުންދާ ޓުއަރިޒަމް ދުވަހުގެ ތަހުނިޔާ ރައީސް އިބްރާހިމް މުޙައްމަދު ޞާލިޙް ފޮނުއްވައިފިއެވެ.\nއެމަނިކުފާނުގެ ދުވަހުގެ ތަހުނިޔާ ފޮނުއްވާފައިވަނީ ޓްވީޓެއް މެދުވެރި ކުރައްވައެވެ. އެޓްވީޓުގައި އެމަނިކުފާނު ވިދާޅުވެފައިވަނީ ޓޫރިޒަމް ދާއިރާގެ ތަރައްގީ އަށާއި ކުރިއެރުމަށް މަސައްކަތްކުރާ ހުރިހާ ޖަމްއިއްޔާތަކަށާއި ދާއިރާގައި މަސައްކަތްކުރާ މުވައްޒަފުންނަށާއި އެހެންމެހާ ފަރާތްތަކަށް ދުވަހުގެ ތަހުނިޔާ އަރިސްކުރައްވާ ކަމަށެވެ.\nއަދި ވިދާޅުވެފައިވަނީ ކޮވިޑް19 އާއެކު ދިމާވި ގޮންޖެހުންތަކުން އަރައިގަތުމަށް މަސައްކަތްކުރާ މި ދަނޑިވަޅުގައި ރާއްޖެ ޒިޔާރަތްކުރާ ހުރިހާ ފަރާތްތަކަށް ރާއްޖޭގެ ގޮނޑުދޮށްތަކަށް މަރުހަބާ ކަމަށެވެ.\nރައީސްގެ އިތުރުން ޓޫރިޒަމް މިނިސްޓަރ ޑރ ޢަބްދުﷲ މައުސޫމްވެސް ވަނީ ދުވަހުގެ މުނާސަބަތުގައި ޓޫރިޒަމް ދާއިރާގައި މަސައްކަތްކުރާ ހުރިހާ މުވައްޒަފުންނަށް ދުވަހުގެ ތަހުނިޔާ ފޮނުއްވައިފައެވެ.\nޑރ މައުސޫމްވެސް ޓްވީޓް މެދުވެރި ކުރައްވައި ތަހުނިޔާ ވިދާޅުވިއިރު އެމަނިކުފާނުގެ ޓްވީޓްގައި އިތުރަށް ލިޔުއްވައިފައި ވަނީ ދާއިރާގެ ކުރިއެރުމަށް ގުޅިގެން މަސައްކަތްކުރާ ހުރިހާ ފަރާތްތަކުން ކުރާ މަސައްކަތް ފާހަގަ ކުރައްވާ އެ ފަރާތްތަކަށް ވެސް މިނިސްޓަރު ވަނީ ޝުކުރު އަދާކުރައްވައި ދުވަހުގެ ތަހުނިޔާ އަރިސްކުރައްވައިފަ އެވެ.\nމޫސާ މުހައްމަދު ސެޕްޓެމްބަރ 27, 2020 At 6:22 ޕމ\nމަރުޙަބާ ރައީސް! ކުރިއަށްވުރެ ގާތުން ކަންތައްތައް ބައްލެވުމަށް ދަންނަވަމެވެ. އެހެނީ ޢަލީވަހީދުވެސް ދޮނެއް ކަޅެއް އަންގާނުލާ އެވަނީ މަނިކުފާނުގެ ސޯލިޙުކަމާއި މެދު ސުވާލުއުފައްދާ ހިސާބަށް ގޯސް ހިންގާފައެވެ. ޝުކުރިއްޔާ ރައީސް.\nސިޔާސީ ފަހަލަ ސަޢީދު - ޑިސެމްބަރ 4, 2021 1


Furtama quartergai STO ge faidhaa 10 % ithuru\nއެސްޓީއޯގެ މެނޭޖިން ޑިރެކްޓަރު ހުސެއިން އަމްރު: މިދިޔަ ކުއާޓަރުގައި ބޮޑު ފައިދާއެއް އެ ކުންފުނިން ހޯދި-- ފޮޓޯ އަވަސް އާކައިވް\nސްޓޭޓް ޓްރޭޑިން އޮގަނައިޒޭޝަން (އެސްޓީއޯ) އަށް މި އަހަރުގެ ފުރަތަމަ ކުއާޓަރު (ފުރަތަމަ ތިން މަހު) ލިބުނު ސާފު ފައިދާ މިދިޔަ އަހަރުގެ މި މުއްދަތާ އަޅާ ބަލާއިރު، 10 ޕަސެންޓް އިތުރު ވެއްޖެ އެވެ.\nސަރުކާރުގެ އެންމެ ބޮޑު ކުންފުނި އެސްޓީއޯ އަށް މި އަހަރުގެ ފުރަތަމަ ކުއާޓަރުގައި ސާފު ފައިދާގެ ގޮތުގައި 114 މިލިއަން ރުފިޔާ ވަނީ ލިބިފަ އެވެ. މިއީ މިދިޔަ އަހަރުގެ ފުރަތަމަ ތިން މަހު ލިބުނު 103 މިލިއަން ރުފިޔާއާ އަޅާ ބަލާނަމަ 10 ޕަސެންޓުގެ ފައިދާ އިތުރުވުމެކެވެ. އަދި މިއީ މިދިޔަ އަހަރުގެ ފަހު ކުއާޓަރުގައި ލިބުނު 82 މިލިއަން ރުފިޔާއާ އަޅާ ބަލާއިރު ވެސް އިތުރު ވުމެކެވެ.\nއެސްޓީއޯގެ މާލީ ރިޕޯޓަށް ބަލާއިރު މިދިޔަ އަހަރު އެ ކުންފުނިން 2.1 ބިލިއަން ރުފިޔާގެ ވިޔަފާރިކޮށްގެން އާމްދަނީގެ ގޮތުގައި 2.4 ބިލިއަން ރުފިޔާ ހޯދާފައިވެ އެވެ. އެ ކުންފުންޏަށް މި ކުއާޓަރުގައި ލިބުނު އާމްދަނީ އިތުރުވި މައިގަނޑު ސަބަބަކީ ތެލުން ލިބުނު އާމްދަނީ އިތުރުވުމެވެ.\nތެލުން އާމްދަނީގެ ގޮތުގައި އެ ކުންފުންޏަށް 1.7 ބިލިއަން ރުފިޔާ ލިބިފައިވެ އެވެ. ނަމަވެސް މިދިޔަ އަހަރުގެ ފަހު ކުއާޓަރުގައި ލިބިފައިވަނީ 1.6 ބިލިއަން ރުފިޔާ އެވެ. ތެޔޮ ނޫން އެހެން ވިޔަފާރިތަކުން އާމްދަނީގެ ގޮތުގައި 773 މިލިއަން ރުފިޔާ ލިބިފައިވެ އެވެ. އަދި އެ ކުންފުންޏަށް މިދިޔަ ކުއާޓަރުގައި ޖުމްލަ ފައިދާގެ ގޮތުގައި 357 މިލިއަން ރުފިޔާ ހޯދާފައިވެއެވެ.\nއެ ކުންފުނީގެ ސާފު ފައިދާ މިދިޔަ ކުއާޓަރުގައި އިތުރުވީއިރު، ހިއްސާއަކަށް ޖެހިފައިވަނީ 101 ރުފިޔާ އެވެ. ނަމަވެސް މިދިޔަ އަހަރުގެ ހަތަރު ވަނަ ކުއާޓަރުގައި ހިއްސާއަކަށް ޖެހުނީ 73ރ. އެވެ.


ގޯދިއްޔާ ފުޓުސަލް ކަޕް: މިރޭގެ ދެވަނަ މެޗު އެފްސީ ޒެފިއާ ކާމިޔާބުކޮށްފި - AO News\nގޯދިއްޔާ ފުޓުސަލް ކަޕް: މިރޭގެ ދެވަނަ މެޗު އެފްސީ ޒެފިއާ ކާމިޔާބުކޮށްފި\n"ހެޕީމާކެޓު ގޯދިއްޔާ ފުޓުސަލް ކަޕް 2019" ގެ މިރޭގެ ދެވަނަ މެޗުގައި ފެދޫ ޔުނައިޓެޑް ފްރެންޑްސްއާއި ހިތަދޫ އެފްސީ ޒެފިއާއި، ބައްދަލުކުރި މެޗު ޒެފިއާ ކާމިޔާބު ކޮށްފިއެވެ.\nމަރަދޫ ވެމްބޮޅުފިށި ދަނޑުގައި ކުޅުނު މި މެޗު އެފްސީ ޒެފިއާ ކާމިޔާބު ކުރީ 4-2 ލަނޑުންނެވެ.\nAdvertisement މިރޭގެ މެޗުގެ ފުރަތަމަ ހާފް ނިމުނީ 1-1 ލަނޑުން ދެ ޓީމް އެއްވަރު ވެގެންނެވެ. ޔުނައިޓެޑް ފްރެންޑްސްގެ ފުރަތަމަ ލަނޑު ޖަހައިދިނީ އެޓީމުގެ ޖާޒީ ނަމްބަރ 20 އިބްރާހީމް މުޙައްމަދެވެ. އެމީހުންގެ ދެވަނަ ލަނޑު ޖަހައިދިނީ ޖާޒީ ނަމްބަރ 21 ޢަބްދުﷲ ޢިމްރާނެވެ. އެފްސީ ޒެފިއާގެ ލަޑުތައް ޖަހައިދީފައިވަނީ ޖާޒީ ނަމްބަރ 30 ޙަސަން ރާއިފް އަޙުމަދެވެ. ދެވަނަ ލަނޑު ޖަހައިދިނީ ޖާޒީ ނަމްބަރ7މުޙައްމަދު އާލިފް ފަހުމީއެވެ. ތިންވަނަ ލަނޑުޖެހީ ޖާޒީ ނަމްބަރ9އިބްރާހީމް ސަޢީދެވެ.4ވަނަ ލަނޑުޖަހައިދިނީ ޖާޒީ ނަމްބަރު 10 ޙަސަން އިރުފާނެވެ.\nމިމެޗުގެ މޮޅު ކުޅުންތެރިއަކަށް ހޮވިފައޮވަނީ އެފްސީ ޒެފިއާގެ ޖާޒީ ނަމްބަރު 30 ޙަސަން ރާއިފް އަޙުމަދެވެ. މާދަމާރޭ ވެސް މި މުބާރާތުގެ ދެ މެޗު ކުޅޭނެއެވެ. ފުރަތަމަ މެޗުގައި ބައްދަލު ކުރާނީ މަރަދޫ ޒިލޯންއާއި މަރަދޫފޭދޫ އެފްސީ އަފިރިން އެވެ. މިމެޗު ކުޅެނީ 21:30 ގައެވެ. ނެވަނަ މެޗުގައި ބައްދަލުކުރާނީ ފްރެންޑްސް ކުލަބާއި މަލްޓި ޖީނިއަސް ސިޓީއެވެ. މިމެޗު ފަށާނީ 22:30 ގައެވެ. މި ދެމެޗުވެސް ކުޅޭނީ މަރަދޫ ވެމްބޮޅުފިށި ދަނޑުގައެވެ.\nމި މުބާރާތުގައި ޖުމްލަ 16 ޓީމު ވަނީ ބައިވެރިވެފައެވެ. މުބާރާތް ކުރިއަށް ގެންދަނީ4ގުރޫޕަކަށް ބަހާލައިގެންނެވެ.\nމުބާރާތުގެ ޓައިޓަލް ސްޕޮންސަރަކީ ހެޕީމާކެޓެވެ. ޓްރެވެލް ޕާޓްނަރަކީ ސްރީލަންކަން އެއާލައިންސެވެ. ޓެލްކޮމް ޕާޓްނަރަކީ އުރީދޫ މޯލްޑިވްސް އެވެ. ޝޮޕިން ޕާޓްނަރުންނަކީ އިދުރީސް ޓްރޭޑިންއާއި، އެސްޓޯރިއާ އެވެ. ޕްރިންޓިން ޕާޓުނަރަކީ ކޮންޓްރޯލްޕީއެވެ. އޮންލައިން މީޑިއާ ޕާޓުނަރަކީ އޭއޯ ނިއުސްއެވެ. ކޭޓަރިން ޕާޓްނަރަކީ ޕާމްވިލެޖެއެވެ. ސްޕޯޓްސް ޕާޓްނަރަކީ ފަލަކް ސްޕޯޓްސްއެވެ.


Shakhsu Olhuvaalaigen Raajje Etherevaan Ulhey Meehun Ithuru Vejje - vNews.mv\nސަޚުސު އޮޅުވާލައިގެން ރާއްޖެ އެތެރެވާން އުޅޭ މިީހުން އިތުރުވެއްޖެ\nމަރްޔަމް ލީން Hulhule | 16 January 2020, 15:59\nސަޚުސު އޮޅުވާލައިގެން ރާއްޖެ އެތެރެވާން އުޅޭ މީހުން އިތުރުވެފައިވާ ކަމަށް އިމިގްރޭޝަނުން ބުނެފިއެވެ.\nއިމިގްރޭޝަނުން ބުނިގޮތުގައި މި ހިނގާ ޖެނުއަރީ މަހު އެކަނިވެސް ނަކަލުކޮށްފައިވާ ޕާސްޕޯޓު ބޭނުންކޮށްގެން7މީހަކު ރާއްޖެއަށް އެތެރެވާން މަސައްކަތް ކޮށްފައި ވެއެވެ. މިއީ މިދިޔަ އަހަރުގެ 12 މަސް ދުވަހާ އަޅައިބަލާއިރު މަހެއްގެ މައްޗަށް ބޮޑުތަނުން އިތުރު އަދަދެކެވެ.\nއިމިގްރޭޝަން ކޮންޓްރޯލަރ މުހައްމަދު އަހްމަދު ހުސެއިން (ހަނަފީ) ވިދާޅުވީ ނަކަލުކޮށްފައިވާ ޕާސްޕޯޓުގައި ރާއްޖެއަށް އެތެރެވާ މީހުން ހުއްޓުވަނީ އިމިގްރޭޝަންގެ އޮފިސަރުންގެ ކުޅަދާނަކަމުން ކަމަށާއި އޮފިސަރުންގެ މަސައްކަތާމެދު ފަޚުރުވެރިވާ ކަމަށެވެ.\nމިދިޔަ އަހަރު އެކަނި ވެސް ގާތްގަނޑަކަށް 33 މީހަކު ނަކަލުކޮށްފައިވާ ޕާސްޕޯޓާއެކު ރާއްޖެއަށް އެތެރެވާން މަސައްކަތް ކޮށްފައި ވެއެވެ. ސަޚުސު އޮޅުވާލައިގެން ރާއްޖެ އެތެރެވާން މަސައްކަތްކުރި މީހަކު މިއަދު ވެސް މޯލްޑިވްސް އިމިގްރޭޝަނުން ވަނީ ހުއްޓުވާފައެވެ.\nވެލާނާ އިންޓަނޭޝަނަލް އެއާޕޯޓުން ހިފަހައްޓާފައިވަނީ ރާއްޖެ އެތެރެވާން މަސައްކަތްކުރި 53 އަހަރުގެ ބިދޭސީއެކެވެ. އިމިގްރޭޝަނުން ބުނެފައިވާ ގޮތުގައި އެމީހާގެ ޕާސްޕޯޓުގެ ބައެއް މައުލޫމާތު ވަނީ ނަކަލުކޮށްފައެވެ.\nމިފަދައިން ޝަޚުސު އޮޅުވާލައިގެން ރާއްޖެ އެތެރެވާން މަސައްކަތްކުރި ގިނަބަޔަކު މިފަހުން އިމިގްރޭޝަނުން ވަނީ ހުއްޓުވާފައެވެ.\nވަގު ޕާސްޕޯޓުގައި ރާއްޖެއަށް އެތެރެވާން އުޅުނު 12 މީހަކު މިދިޔަ އަހަރުގެ ސެޕްޓެންބަރު ހަމާހަ ހަމައަށް ހުއްޓުވާފައިވާ ކަމަށް އިމިގްރޭޝަނުން ވަނީ ހާމަކޮށްފައެވެ. އޭގެ ފަހުން 21 މީހަކު މިގޮތަށް ރާއްޖެއަށް އެތެރެވާން މަސައްކަތްކުރިއެވެ.


Corruption ge massala tha balan Ranil ves thaaeedhu kuravvaane: Sirisena | Mihaaru\nކޮރަޕްޝަނުގެ މައްސަލަ ބަލަން ރަނިލް ވެސް ތާއީދުކުރައްވާނެ: ސިރިސޭނާ\nސްރީ ލަންކާގެ ރައީސް ސިރިސޭނާ ވާހަކަ ދައްކަވަނީ.\nކެންޑީގައި ބޭއްވި ކެމްޕޭނު ބައްދަލުވެއްގައި ވާހަކަ ދައްކަވަމުން ސިރިސޭނާ ވިދާޅުވީ އިދިކޮޅު ޕާޓީތަކުން ވެސް ކުރަންޖެހޭ ކަމަކީ އެމަނިކުފާން ބަލިކަށި ކޮށްލުމުގެ ބަދަލުގައި ކޮރަޕްޝަނާ ދެކޮޅަށް ކުރާ މަސައްކަތަށް ހިތްވަރު ދިނުން ކަމަށެވެ.\nސިރިސޭނާ ވިދާޅުވީ 2014 ވަނަ އަހަރު ސަރުކާރުން ވަކިވުމުން އެސްއެލްއެފްޕީގެ މެންބަރުން އެމަނިކުފާން ބަދުނާމް ކުރި ކަމަށާއި މިހާރު މިފެންނަނީ ޔޫއެންޕީގެ މެމްބަރުން އެމަނިކުފާން ބަދުނާމް ކުރާ ތަން ކަމަށެވެ. އެކަމަކު އެއްވެސް މީހަކަށް ބޭވަފާތެރިވެފައި ނުވާނެ ކަމަށާއި މަސައްކަތް ކުރައްވަނީ ކޮރަޕްޝަނާއި ވައްކަމާއި ޚުދުމުޚްތާރުކަމާ ދެކޮޅަށް ކަމަށް ވިދާޅުވި އެވެ.\nކުރީގެ ރައީސް މަހިންދާ ރާޖަޕަކްސާ އަށް އިޝާރާތް ކުރައްވާ ސިރިސޭނާ ވިދާޅުވީ ދައުރުގައި ބާކީ ދެ އަހަރު އޮއްވާ ރާޖަޕަކްސާ އިންތިޚާބު އިއުލާން ކުރެއްވީ އިގްތިސާދު މެނޭޖް ނުކުރެވިގެން ކަމަށެވެ.\n"ސެންޓްރަލް ބޭންކުގެ ކޮރަޕްޝަނުގެ ވާހަކަ ކުރީގެ ރައީސް ސްޓޭޖްތަކުގައި ދައްކަވާ އިރު ރަވީ ކަރުނަނަޔަކައިގެ އިތުބާރު ނެތްކަމުގެ މައްސަލާގައި ޕާލަމެންޓަށް ވަޑައިގެން އޭނާއާ ދެކޮޅަށް ވޯޓު ދެއްވައިފައެއް ނުވޭ. އޭގެ ބަދަލުގައި ރަވީ އަށް ގުޅުއްވާ ހިތްވަރު ދެއްވާފައި ވަނީ،" ސިރިސޭނާ ވިދާޅުވި އެވެ. "ސެންޓްރަލް ބޭންކުގެ ކޮރަޕްޝަނުގެ ވާހަކަ ދައްކާ އިރު 2008 ވަނަ އަހަރުން ފެށިގެން ކޮރަޕްޝަން ހިންގާފައިވާކަން ފަނޑިޔާރުން ވަނީ ފާހަގަކޮށްފައި."\nސިރިސޭނާ ވިދާޅުވީ ޗައިނާ އަށް ގައުމު ވިއްކާލައިފި ކަމަށް ސްޓޭޖްތަކުގައި މިހާރު ގޮވާ މީހުންގެ ވެރިކަމުގައި ވަނީ ޕޯޓް ސިޓީ އެއްބަސްވުމުގައި 240 އޭކަރުގެ ބިން ޗައިނާ އަށް ދީފައި ކަމަށެވެ.\nރައީސް ސިރިސޭނާ ދާދި ފަހުން ވަނީ ލަންކާގެ އިގްތިސާދީ ހުރިހާ ކަމެއް ރަނިލްގެ ބާރުގެ ދަށުން ނަގާ އެމަނިކުފާން ހަވާލުވެވަޑައިގެންފަ އެވެ.\nސްރީ ލަންކާ ކޮރަޕްޝަން މައިތުރިޕާލާ ސިރިސޭނާ\nތިޔައީ ހަމަ ނަޝީދުވެސް ޖަހާ ލަވަ.. ތިޔަ ލަވަ ބައުވެއްޖެ. ކަލޯ ރާގު ބަދަލު ކުރޭ.. އެހެން ނޫނީ ފޭލް


Irushaadh ekan koffi, dhen ves kiyevumugai | Mihaaru\nއިރުޝާދު، އޭނާގެ މަންމަ އާއި ބޭބެއާ އެކު އިއްޔެ ސީއެޗުއެސްއީއަށް ދަނީ: މުސްތަގުބަލާ މެދު ފޮނި އުއްމީދުތަކެއް ކުރޭ.- ފޮޓޯ: ނިޝާން އަލީ/ މިހާރު\nއަތުން އެހާ ބޮޑު ހަރަކާތެއް ނުކުރެވެ އެވެ. ހިނގުމުގެ ނަސީބުން ވަނީ މަހުރޫމްވެފަ އެވެ. އެއީ ކިޔެވުމަށް އޮތް ހުރަހެއް ކަމަށް ދެކޭ ނަމަ އިރުޝާދު ގާސިމް މިއަދު އޮންނާނީ އެނދުމަތިވެފަ އެވެ. އެކަމަކު އެ ގޮންޖެހުންތަކާ އެކު ވެސް އުފަން ރަށް، ށ. މަރޮށިން މިދިޔަ އަހަރު އޯ ލެވެލް ނިންމާލީ، އިމްތިހާނު ހެދި އަށް ކުދިންގެ ތެރެއިން ނަތީޖާ އެންމެ ރަނގަޅު ތިން ދަރިވަރުންގެ ތެރޭގައި ހިމެނިގެންނެވެ.\nނުހިނގޭ ކުއްޖަކަށް ވުމުން ކިޔަވައިދީގެން ވާނެ ފައިދާއެއް ނެތް ކަމަށް ބުނެ އިރުޝާދަށް ބައެއް މީހުންނާއި ބައެއް ކުދިން މަލާމާތް ވެސް ކުރި އެވެ. އެކަމަކު އެ ފާޑުކިޔުންތަކަށް ބީރުކަންފަތެއް ދީ، ކުރިއަށް ދެވެން ހުރި ވަރަކުން ކިޔަވައިދޭން މަންމަ، ނަސީމާ އުސްމާން ހުރީ ތައްޔާރަށެވެ. އުމުރުން ގާތްގަނޑަކަށް ދިހަ އަހަރުގައި ނުހިނގެން ފެށުމުން ސްކޫލަށް އެންމެ ފުރަތަމަ ގެންދިޔައީ ބަރޯގަ އެވެ. ފުރޮޅުލީ ގޮނޑި ލިބުނީ އޭގެ ފަހުންނެވެ.\nއެކަމަކު ރަށުގެ ގިނަ ބައެއްގެ ހީކުރުންތަކާ ހިލާފަށް، ކިޔެވުމުގެ ފުރަތަމަ 10 އަހަރު، އިރުޝާދު ނިންމާލީ ކާމިޔާބުކަމާ އެކު އެވެ. އޯ ލެވެލްގައި ފަސް މާއްދާއިން ރަނގަޅަށް ފާސްވި އެވެ. އޭގެ ތެރެއިން ދިވެހިން އޭ ސްޓާ ހޯދި އެވެ. އެ ނަތީޖާތަކާ އެކު އޭ ލެވެލްއަށް ކިޔަވަން މާލެ އައިސް މިހާރު އޭނާ އަކީ ސީއެޗުއެސްއީގެ ދަރިވަރެކެވެ. އެހެންކަމުން އޭނާގެ ކިޔެވުން ދެން ވެސް އެ އޮތީ ކުރިއަށެވެ.\nއިރުޝާދު ބުނިގޮތުގައި އޯ ލެވެލްއާ ހަމައަށް ކިޔެވުމުގައި ކްލާސް ކުދިންނާއި ޓީޗަރުންގެ ފަރާތުން ވަރަށް ބޮޑު އެހީތެރިކަމެއް ލިބުނެވެ. އެކަންކަމުން ހިތްވަރު ލިބިގަނެ، އޭ ލެވެލްގައި ވެސް ރަނގަޅު ނަތީޖާއެއް ހޯދުމަކީ ވަރަށް ބޮޑު އަމާޒެކެވެ.\nއިރުޝާދު، ސީއެޗުއެސްއީގެ ކްލާހުގައި ކިޔަވަނީ -- ފޮޓޯ: ނިޝާން އަލީ/ މިހާރު\nނުހިނގުމުގެ އިތުރުން ވެސް އިރުޝާދަށް ޖިސްމާނީ އެހެން އުނދަގޫތަކެއް ކުރިމަތިވެ އެވެ. އޭގެ ތެރޭގައި ކަނދުރާ ހަރުނުލުމާއި އަމިއްލައަށް ފައިގެ އެއްވެސް ހަރަކާތެއް ނުކުރެވުން ހިމެނެ އެވެ. މިއީ ކިޔެވުމަށް ވެސް އޭނާ ކުރިމަތިލާން ޖެހުނު ގޮންޖެހުމެކެވެ. އެކަމަކު އަބަދުވެސް އުއްމީދުތައް ހާސިލްކުރުމުގައި ފަހަތަށް ޖެހޭކަށް ބޭނުމެއް ނުވެ އެވެ. ރަށު ސްކޫލުގައި ޕްރިފެކްޓްކަމާއި ތިމާވެށީގެ ކްލަބްގެ ރައީސްކަންކުރި އެވެ.\nފުރޮޅުލީ ގޮނޑީގައި އިރުޝާދު ސްކޫލަށް ގެންދަނީ މަންމަ އެވެ. އޭނާ ކްލާހަށް ވައްދައި، ކްލާހުގެ ގޮނޑީގައި ބައިންދަ އެވެ. ލިޔެވެނީ މީހަކު އަތަށް ގަލަން ލައިދިނުމުންނެވެ. މި ސަބަބުތަކަށްޓަކައި އޯ ލެވެލް އިމްތިހާނުގައި އޭނާއަށް އިތުރު ވަގުތު ލިބުނެވެ.\nއިރުޝާދުގެ ރައްޓެހިންތަކަކާ އެކު އޭނާގެ އުފަން ދުވަހު ކޭކު ފަޅަނީ: ގާތް ރައްޓެހިންގެ އެހީތެރިކަން އޭނާ ފާހަގަކުރޭ\nނަސީމާ ބުނީ ގޭގައި ވެސް އިރުޝާދުގެ އަތަށް ފޮތް ދިނުމުން ކިޔަވާނެ ކަމަށެވެ. ކިޔެވުމަށް އޭނާގެ ބޮޑު ޝައުގެއް އޮތް ނަމަވެސް، ބައެއް މީހުންގެ ފަރާތުން އިވޭ ވާހަކަތަކުން ނަސީމާ ހިތުގައި ޖެހެ އެވެ. އެކަމަކު ބަރާބަރަށް ނަމާދުކޮށް، ރޯދަ ހިފައި ރަނގަޅު ދަރިޔަކު ތަރުބިއްޔަތު ކުރެވުމުގެ އުފާ ވެސް އެހާމެ ބޮޑެވެ.\n"ކިޔަވައިދޭށާއި ކުދިން ޑޮކްޓަރަށް ދައްކަން މާލެ އަންނަން އުޅުނީމަ ވެސް ބައެއް މީހުން ބުނި ކީއްކުރަންހޭ ކިޔަވައިދެނީ. އެކަހަލަ ކުއްޖަކަށް ކިޔަވައިދީގެން ވާނެ ފައިދާއެއް ނޯންނާނެއޭ. އެކަމަކު އިރުޝާދަށް ކިޔެވުން ހުރި ވަރަކުން ކިޔަވައިދޭނަން،" 10 ކުދިންގެ މަންމަ ބުންޏެވެ.\nނަސީމާ (މ)، އޭނާގެ ދެ ކުދިން ކަމަށްވާ އިރުޝާދު އަދި ޒަހާއާ އެކު.-- ފޮޓޯ: ނިޝާން އަލީ/ މިހާރު\nނުހިނގޭތާ ހަތް އަހަރު، ވާ ގޮތެއް ނޭނގޭ!\nއިރުޝާދުގެ އުމުރުން މިހާރު 17 އަހަރެވެ. އެއްކޮށް ނުހިނގެން ފެށުމުގެ ކުރިން ވެސް ދޭތެރެ ދޭތެރެއިން އޭނާ ވެއްޓެ އެވެ. އެކަން އެނގުނީ ވެސް އިރުޝާދަށް ދެ އަހަރު ވީ ފަހުންނެވެ. އެކަމަކު ހިނގުމުން މަހުރޫމްވީ އިރުޝާދުގެ ބައްޕަ، ގާސިމް އަބްދުﷲ، މީގެ ހަތް އަހަރު ކުރިން، މަރުވި މަހު އެވެ.\nގާސިމް މަރުވުމުގެ ކުރިން، އިރުޝާދަށް ވާ ގޮތެއް ބަލަން ދެ ތިން ފަހަރަކު އިންޑިއާއަށް ވެސް ދިޔަ އެވެ. އެތަނަށް ގޮސް އަގުބޮޑު ޓެސްޓުތަކެއް ހެދި އެވެ. އެކަމަކު ވާ ގޮތެއް ނޭނގުނެވެ.\nNamoonaa maeh: Bali dharinthaa eku fahaiy belumeh neiy!\nއިރުޝާދުގެ އާއިލާއާ ގުޅޭ ގޮތުން "މިހާރު"ގައި މިދިޔަ އަހަރު ލިޔުނު ލިޔުމެއް\nނުހިނގެން ފެށުމުގެ ކުރިން އަމިއްލައަށް އަތުގެ ހަރަކާތް ވެސް ކުރެވެ އެވެ. އެކަމަކު ހިނގުމުގައި ދިމާވި މައްސަލަތަކާ އެކު، އަތަށް ވެސް އޭގެ ނުބައި އަސަރުތައް ކުރަން ފެށި އެވެ.\n"ބޭރަށް ވެސް ދިޔައިން ދެ ތިން ފަހަރަކު އެ ކުއްޖާއަށް ވާ ގޮތެއް ބަލަން. ބޮޑެތި ޓެސްޓުތަކެއް ވެސް ހެދިން. އެކަމަކު ވާ ގޮތެއް ނޭނގޭ ހަމަ،" އެންމެ ހަގު ދަރިފުޅާ ބެހޭ ގޮތުން ނަސީމާ ބުންޏެވެ.\n"މިހާރު ކުރިއަށް ވުރެ ހާލަތު ގޯސް. ދުވަސްވާ ވަރަކަށް ސަކަރާތް ވަމުންދަނީ."\nބޭބެއާ އެކު އިރުޝާދު އިއްޔެ ސްކޫލަށް ދަނީ .- ފޮޓޯ: ނިޝާން އަލީ/ މިހާރު\nއިރުޝާދުގެ އިތުރުން އެ އާއިލާގައި ނުހިނގޭ އިތުރު ދެ ކުދިން ތިއްބެވެ. އެ ދެ ކުދިން ވެސް އޯ ލެވެލްއާ ހަމައަށް ކިޔެވި އެވެ. އޭގެ ތެރެއިން ދޮއްޓަށް ހުރި ރިލްވާން ގާސިމް މިދިޔަ އޭޕްރީލް ވަނީ މަރުވެފަ އެވެ. ދެން ހުރި ޒަހާ ގާސިމްގެ އުއްމީދަކީ ފުރުސަތެއް ލިބިއްޖެ ނަމަ ގުރުއާން ނުވަތަ ދީނީ ރޮނގުން ކިޔެވުމެވެ.\nއިރުޝާދަށް ކިޔަވައިދޭށާއި، އޭނާ އާއި އޭނާގެ ދައްތަގެ ބޭސްފަރުވާ ވެސް ފަސޭހައިން ހަމަޖެހޭނީ މާލޭގައި ކަމަށް ވާތީ، ނަސީމާމެން މިހާރު ވަނީ މާލެއަށް ދިރިއުޅުން ބަދަލުކޮށްފަ އެވެ. އޭނާ ބުނި ގޮތުގައި ވަރަށް ގިނަ ބައެއްގެ އެހީތެރިކަން އާއިލާއަށް ލިބެ އެވެ. އެހެންކަމުން އޭނާ އެ އެންމެންނަށް ޝުކުރު އަދާކުރި އެވެ.\nކިޔެވުމުގައި ފަހަތަށް ޖެހޭކަށް އިރުޝާދު ބޭނުމެއް ނުވެ އެވެ. އޭނާ އެވަނީ، ޖިސްމާނީ ނުކުޅެދުންތެރިކަމަކީ ދިރިއުޅުމުގެ އެހެން ކަންކަމަށް އޮތް ހުރަހެއް ނޫންކަން ސާބިތުކޮށްދީފަ އެވެ. އަދި ކުރިއަށް އޮތީ ވެސް އެ ސާބިތުކަމުގައި ހުރެ، ތައުލީމައިގެން ކުރިއަށް ދިއުމުގެ އަޒުމެވެ.\nސީއެޗުއެސްއީގެ މެނޭޖްމަންޓާއި ކްލާހުގެ އެހެން ދަރިވަރުންގެ އެހީތެރިކަން މިހާރު ވެސް އޭނާއަށް ބޮޑެވެ. އެއީ ރަށުގައި، އޭނާގެ ގާތް ރަހުމަތްތެރިންގެ ފަރާތުން ވެސް ލިބުނު ފަދަ އެހީތެރިކަމެކެވެ. އިރުޝާދު ހިތުގައި އެ އެންމެންނަށް ވެސް އޮތީ ލޯތްބެވެ.\n"ދެއްވި ނިއުމަތްތަކަށް މާތްﷲއަށް ޝުކުރުވެރިވަން،" ހިނިތުންވުމަކާ އެކު އިރުޝާދު ބުންޏެވެ.\n"މިހާރުގެ އަމާޒަކީ އޭ ލެވެލްގައި ވެސް ރަނގަޅު ނަތީޖާއެއް ހޯދުން."\nތައުލީމް ނުކުޅެދުންތެރިކަން ހުންނަ މީހުން ސީއެޗްއެސްއީ\n14 ކޮމެންޓް, 205 ރިއެކްޝަންސް\nވަރައް ހިއްވަރުގަދަ ކުއްޖެއް، ހެޔޮއެދޭ ތައުލީމީ ފަރާތަކުން އިޜްޝާދު އައް ބޭނުން ނަމަ ކެރިޔަރް ގައިޑެން ދެއްވަން ފަނޭ. ސުކޫލު ތަކުގަވެސް ކެރިޔަ ޑޭ ފާހަގަކޮއް ކެރިޔަރް ކައުސިލިން ދެންފެނޭ.\nހިތްވަރެއް ހުރިއްޔަ ވާނެ. ނުކުޅެދުންތެރިކަން ހުރުމަކީ ކިޔެވުމަށް އޮތް ހުރަހެއްނޫން، މިއީ އެކަމުގެ އަލިގަދަ މިސާލެއް.\nވަރަށް ދެތަވެއްޖެ ތިިޚަބަރު ކިޔާފަ ދުޢާއަކީ ﷲ ގެހެޔޮ ރަޙުމަތް ތިޢާއިލާއައް މިންވަރުކޮއްދެއްވުން\nކާމިޔާބަށް އެދެން.. ހިތްވަރަށް ހަމަ ސެލިއުޓް ..\nމިފަދަ އާއިލާތަކަށް މާލެއިން ފުލެޓް ދޭންޖެހޭ، މިއީ އަސްލު ހަޤީޤީ ސޯޝަލް ހައުސިން ދޭންޖެހޭ ފަރާތްތަކަކީ. ބޮޑެތި މުސާރަ ލިބޭ މީހުންނަ ދައުލަތުން ނުޖެހޭ ބޯހިޔާވަހިކަން ދޭކަށް.\n"ދެއްވި ނިއުމަތްތަކަށް މާތްﷲއަށް ޝުކުރުވެރިވަން،" ހިނިތުންވުމަކާ އެކު އިރުޝާދު ބުންޏެވެ. ވަރަށް އިބުރަތްތެރި ބަސްކޮޅެއް، ސާބަސް އިރުސާދާއި އޭނަގެ މަންމަ އަށް\nނިއުމަތް ތަކުގެ މަތިން ހަދާންވަނީ އެހެންމީހުންގެ ވޭން އިހުސާސް ކުރެވުނީމައެވެ. މާތް ﷲ އީ ކޮންމެ ކަމަކަށް ކުޅަދުންވަންތަ ކަލާންގެއެވެ.\nހިތްވަރުގަދަ ކުއްޖެއް. ތިކުއްޖާގެ ހިތްވަރާއި ތި ހޯދި ކާމިޔާބީ އަށްޓަކައި ތަހުނިޔާ އާއި މުބާރަކުބާދީ. ނުހިނގޭ ކުއްޖަކަށްވީމަ ކިޔެވުމުގެ ފާއިދާއެއް ނެތްކަމަށް ބުނާމީހުނަކީ ހަގީގަތް ވިސްނޭ ބައެއް ނޫނެވެ. ނުހިނގޭ ކުއްޖަކަށް ކިޔެވުން މާ ބޮޑަށް މުހިންމު. ގޮނޑިއެއްގަ އިށީދެއިދެ ނުކިޔަވައިހުރި މީހަކުކުރާނެ ކަމެއްނެތް. އެކަމަކު ކިޔަވާފަ ހުރި މީހަކަށް ގޮނޑިއެއްގައި އިނދެ އޮފީސް މަސައްކަތް ކުރެވޭނެ. ޑިރެކްޓަރުކަންވެސް ކުރެވޭނެ.\nފާޑަކަށް ފެންކަޅި ވެއްޖެ. الحَمْدُ للهِ ... ތިބާގެ ތިމަސަތްކަތުގައި بركات ލަށްވާށި.\nމާޝާﷲ.ވަރަށް ހިތްވަރުގަދަ ދަރިވަރެއް.ނުކުޅެދުންތެރިކަން ހުރި އެތައް ބަޔަކު ވަނީ ދުނިޔޭގަ ފާހަގަކޮށްލެވޭފަދަ ކާމިޔާބް މީހުންނަށް ވެފަ.މީގެ ތެރޭގަ ލުޑްވިގް ބީތޮވޭން ، އެންޑިރިއާ ބޮސެލީ ، ނިކް ވުޖިސިޗް ، ސްޓެފަން ހޯކިންގް ، ޖޯން ނަޝް އަދި ފްރިދާ ކަލޯ ފަދަ އެތައް ބަޔަކު އެބަތިބި.އިރުޝާދު ކުރިއަށް ވަޑައިގަންނަވާ.ހަމަ ޔަގީނުން ވެސް އިރުޝާދުގެ މައިންބަފައިން އެއީ ކެތްތެރިބައެއް.މާތްﷲ ވޮޑިގެންވަނީ ކެތްތެރީންނާއެކުކަން ކަށަވަރު.ވ.ވެދުން


Suzain aai Imran qaumee team aa gulhi, Bassam ge dhashah | Mihaaru\n08 ފެބުރުއަރީ 2020 - 21:49 14 comments\nސުޒޭން ހަވާލުވީ ގައުމީ ޓީމުގެ އެސިސްޓަންޓް ކޯޗުކަމާ އެވެ. ގައުމީ ޓީމަށް 17 އަހަރު ކުޅުނު އިމްރާން ހަވާލުވީ ގައުމީ ޓީމުގެ ގޯލްކީޕަރު ޓްރޭނަރުގެ އެސިސްޓަންޓުގެ މަގާމާ އެވެ.\nސުޒޭނާއި އިމްރާން، އެފްއޭއެމްގެ މިހާރުގެ ލީޑާޝިޕުން ހުށަހެޅި ގައުމީ ޓީމުގެ މަގާމްތަކެއް ގަބޫލުކުރުމުން ގިނަ ބަޔަކަށް ވަރަށް ބޮޑު ހައިރާން ކަމެއް ލިބޭނެ އެވެ. ސުޒޭން ވަނީ ފަހަކަށް އައިސް ނޫސްވެރިންނާ ބައްދަލުވާ ކޮންމެ ފަހަރަކު އެފްއޭއެމްގެ އުސޫލުތަކަށް ފާޑުކިޔައިފަ އެވެ. އެފްއޭއެމުން ދިރާގު ދިވެހި ޕްރިމިއާ ލީގުގެ ޕްރީ މެޗު ނޫސްވެރިންގެ ބައްދަލުވުންތައް "ކެންސަލް" ކުރި އެއް ސަބަބަކީ ވެސް ލަފާކުރެވޭ ގޮތުގައި އެ ބައްދަލުވުންތަކުގައި ސުޒޭން ފޮނުވާލާ ބަހުގެ ހަމަލާތައް ހުއްޓުވުމެވެ.\nއިމްރާން ވެސް ވަނީ ނިއު ރޭޑިއަންޓުން އޭނާ އަށް ދޭން ޖެހޭ ފައިސާތަކެއް އެފްއޭއެމުން ގަސްދުގައި ހިފެހެއްޓި ކަމަށް ބުނެ ފާޑުކިޔައިފަ އެވެ. އިމްރާން ތުހުމަތުކުރި ގޮތުގައި އެ ފައިސާ ނުދީ އެފްއޭއެމުން ހިފެހެއްޓީ ސޯޝަލް މީޑިއާ މެދުވެރިކޮށް އޭނާ ބައްސާމަށް ފާޑުކިޔާތީވެ އެވެ. ސުޒޭނާއި އިމްރާން އެފްއޭއެމްގެ ޓީމާ މި ގުޅުނީ އެފްއޭއެމްގެ އިންތިހާބު ބޯމަތިވެފައި އޮއްވަ އެވެ. ސުޒޭން އެންމެ ފަހުން މަސައްކަތްކުރި ކްލަބް ގްރީންސްޓްރީޓްސް އިން ވަނީ އެފްއޭއެމް އިންތިހާބުގައި ބައްސާމަށް ތާއީދުކުރާނެކަން އިއުލާންކޮށްފަ އެވެ. ސުޒޭން އެ ކްލަބުން ވަކިވީ އޭގެ ފަހުންނެވެ.\nސުޒޭން ވަނީ ގައުމީ ޓީމުގެ ކޯޗުކަން އެންމެ ފަހުން ކުރި ކްރޮއޭޝިއާގެ ކޯޗު ޕީޓަ ސެގާޓް އާއި އޮސްޓްރޭލިއާގެ ޑަރެން ސްޓެވާޓްގެ ނިންމުންތަކަށް ވެސް ވަރަށް ބޮޑަށް ފާޑުކިޔައިފަ އެވެ. ހާއްސަކޮށް ސެގާޓަށެވެ. ސުޒޭންގެ ހިތްހަމަނުޖެހުން ސެގާޓަށް އަމާޒުވީ ރަނގަޅު ފޯމެއްގައި ހުރި އަލީ އަޝްފާގު (ދަގަނޑޭ) ގައުމީ ޓީމުން ބާކީކޮށްފައި ބެހެއްޓުމުންނެވެ. އަދި ގައުމީ ޓީމާ މެދު މީހުން ފޫހިކުރުވާ ގޮތަށް ސެގާޓްގެ އަމަލުތަށް ހުންނަ ކަމަށް ސުޒޭން އޭރު ބުނެފައިވެ އެވެ.\nސުޒޭން މަސައްކަތްކުރާނީ ނެދަލެންޑްސްގެ މާޓިން ކޫޕްމަންގެ ދަށުންނެވެ. އަދި ސުޒޭނާ އެކު އެސިސްޓަންޓް ކޯޗެއްގެ ގޮތުގައި ޗެލްސީގެ ކުރީގެ ކޯޗު ގޫސް ހިޑިންކްގެ ކޮއްކޮ ރެނޭ ހިޑިންކް ވެސް މަސައްކަތްކުރާނެ އެވެ. އިމްރާން މަސައްކަތްކުރާނީ ގޯލްކީޕަރު ޓްރެއިނަރު މުހައްމަދު އަސްލަމުގެ ދަށުންނެވެ. މިއީ ދާދި ފަހުން ފުޓްބޯޅަ ކުޅުން ހުއްޓާލި އިމްރާން އެއްވެސް ސިފައެއްގައި ރަސްމީކޮށް ކޯޗިން އަށް ނުކުންނަ ފުރަތަމަ ފަހަރެވެ.\nސުޒޭން ވަނީ 2005 ވަނަ އަހަރުގެ ސާފް ޗެމްޕިއަންޝިޕުގައި ވެސް ގައުމީ ޓީމުގެ އެސިސްޓަންޓަކަށް މަސައްކަތްކޮށްފަ އެވެ. އޭރު އިމްރާނަކީ އެ ޓީމުގެ ގޯލްކީޕަރެވެ. ސުޒޭނަކީ އިމްރާނުގެ ކެރިއަރުގެ ރަން ދުވަސްވަރު، ވިކްޓްރީގައި އޭނާގެ ކޯޗެވެ. ސުޒޭން ވަނީ 2007 ވަނަ އަހަރު 23 އަހަރުން ދަށުގެ ގައުމީ ޓީމުގެ ކޯޗުކަންކޮށްފަ އެވެ. އަދި އިލްހާމް އަހުމަދު އެފްއޭއެމްގެ ރައީސްކަންކުރި އިރު ގައުމީ ޓީމުގެ ޑިރެކްޓަރެއްގެ ގޮތުގައި ވެސް މަސައްކަތްކުރި އެވެ. އެ ދުވަސްވަރު އޭނާ ސާފް ޗެމްޕިއަންޝިޕުގައި ގައުމީ ޓީމުގެ މެނޭޖަރުގެ ޒިންމާ ވެސް ނެގި އެވެ.\nއެފްއޭއެމްގެ މަގާމު ދޫކޮށް ސުޒޭން އަލުން ކޯޗިން އަށް ވަނީ 2014 ވަނަ އަހަރު މާޒިޔާގެ ކޯޗުގެ ގޮތުގަ އެވެ. އެ ޓީމާ އެކު ރާއްޖޭގެ ހުރިހާ މުބާރާތެއް ކާމިޔާބު ކުރުމަށް ފަހު ދެން ވެސް ފެނުނީ ކްލަބްތަކުންނެވެ. އެ ގޮތުން އޭނާ ވަނީ ވިކްޓްރީ އާއި ގދ. ތިނަދޫ ޓީމަށް ދިވެހި ޕްރިމިއާ ލީގުގައި ކޯޗުކޮށްދީފަ އެވެ. އެންމެ ފަހުން މަސައްކަތްކުރި ގްރީން ސްޓްރީޓްސްއާ ހަވާލުވީ 2018 ވަނަ އަހަރު އެވެ.\nކޫޕްމަންއާ އެކު އެފްއޭއެމުން އަމާޒުހިފާފައިވަނީ 2023 ވަނަ އަހަރުގެ އޭޝިއަން ކަޕަށް ކޮލިފައިވުމުގެ އިތުރުން މި އަހަރު ބަންގްލަދޭޝްގައި ބާއްވާ ސާފް ސުޒުކީ ކަޕް ދިފާއު ކުރުމެވެ.\nއިތުރު ލިޔުންތައް އެފްއޭއެމް ގައުމީ ފުޓްބޯޅަ ޓީމް އަލީ ސުޒޭން ގޯލް ކީޕަރު އިމްރާން މުހައްމަދު\nހާއްސަ މެޗުން އިއްމަ ގައުމީ ޓީމަށް އަލްވަދާއު ކިޔައިފި


އެމެރިކާ އާއި އިނގިރޭސިވިލާތަށް މިއަހަރު ތެރޭ ހަރޑް އިމިޔުނިޓީ...\nހަރޑް އިމިޔުނިޓީ ލިބުން\nބައެއް ސައިންޓިސްޓުން ގަބޫލުކުރާ ގޮތުގައި ހަރޑް އިމިޔުނިޓީ ހޯދުމަށް އާބާދީގެ 70 އިންސައްތަ ނުވަތަ އެއަށްވުރެ ގިނަ މީހުންނަށް ވެކްސިން ދޭންޖެހޭ\nއިނގިރޭސިވިލާތުގައި އާންމު ގޮތެއްގައި ދުވާލެއްގެ މައްޗަށް 434،444 ޑޯޒް އަންނަނީ ޖަހަމުން\nއެމެރިކާގައި ދުވާލެއްގެ މައްޗަށް 1.6 މިލިއަން ޑޯޒް އަންނަނީ ޖަހަމުން\n24 ފެބްރުއަރީ 2021 | ބުދަ 23:48\nކޮވިޑް ވެކްސިން ޖެހުމަށް ތައްޔާރުވަނީ\nއެމެރިކާ އާއި އިނގިރޭސިވިލާތުގައި ދުވާލެއްގެ މައްޗަށް ވެކްސިން ޖަހަމުންދާ އަދަދުތަކަށް ބަލާއިރު މިއަހަރު ނިމުމުގެ ކުރިން އެގައުމުތަކަށް ހަރޑް އިމިޔުނިޓީ ލިބޭނެކަމަށާއި ނަމަވެސް ޔޫރަޕްގެ މައި ގައުމުތަކަށް އެކަން ނުވާނެކަމަށް ދިރާސާ ރިޕޯޓެއްގައި ބުނެފިއެވެ.\nޖަރުމަނުވިލާތުގެ ޑާޓާބޭސް ފަރމެއް ކަމުގައިވާ ސްޓަޓިސްޓާ އިން ގައުމުތަކުގައި ދުވާލެއްގެ މައްޗަށް ވެކްސިން ދެމުންދާ އަދަދުތަކަށް ބަލައިގެން ވަނީ ދިރާސާއެއްކޮށްފައެވެ. އަންގާރަ ދުވަހު މިދިރާސާ ޝާއިއުކޮށްފައިވާއިރު ފެބްރުއަރީ މަހުގެ އަދަދުތަކަށް ބަލާއިރު އެމެރިކާގައި ދުވާލެއްގެ މައްޗަށް 1.6 މިލިއަން ޑޯޒް އަންނަނީ ޖަހަމުންނެވެ. އިނގިރޭސިވިލާތުގައި އާންމު ގޮތެއްގައި ދުވާލެއްގެ މައްޗަށް 434،444 ޑޯޒް އަންނަނީ ޖަހަމުންނެވެ. ޖަރުމަނުގައި ދުވާލެއްގެ މައްޗަށް ޖަހަނީ 110،714 ޑޯޒް ކަމަށާއި ފްރާންސްގައި ޖަހަމުންދަނީ ދުވާލެއްގެ މައްޗަށް 96،706 ޑޯޒް އަދި އިޓަލީގައި ޖަހަމުން އަންނަނީ ދުވާލެއްގެ މައްޗަށް 67،887 ޑޯޒް ކަމަށް މިރިޕޯޓްގައި ބުނެފައިވެއެވެ.\nއެމެރިކާ އާއި އިނގިރޭސިވިލާތުގައި ދުވާލަކު ވެކްސިން ދެމުން އަންނަނީ މިއަހަރު ނިމެންވާއިރު ހަރޑް އިމިޔުނިޓީ ލިބޭވަރަށް. އެހެންނަމަވެސް ޔޫރަޕްގެ ބައެއް ގައުމުތަކުގައި މިހާރު ދުވާލަކު ވެކްސިން ޖަހަމުން އަންނަ އަދަދުގެ ތިން ގުނަ އަށް ވެކްސިން ޖަހައިގެން ނޫނީ މިއަހަރު ނިމެންވާއިރު ހަރޑް އިމިޔުނިޓީއެއް ނުލިބޭނެ.\nއެމެރިކާ އާއި އިނގިރޭސިވިލާތަކީ ކޮވިޑްގެ ހާލަތަށް ބަލާއިރުވެސް ހާލަތު ގޯސް ދެ ގައުމެވެ. އެމެރިކާ އަކީ މިބަލީގައި އެންމެ ގިނަ އަދަދެއްގެ މީހުން މަރުވަމުން އަންނަ ގައުމެވެ. އިނގިރޭސިވިލާތަކީ ފަސް ވަނައަށް އެންމެ ގިނަ އަދަދެއްގެ މީހުން މަރުވެގެން ރިޕޯޓްކުރަމުން އަންނަ ގައުމެވެ.\nރިޕޯޓް ބުނާގޮތުން އެމެރިކާ ވެގެންދަނީ ޖީ20ގެ ގައުމުތަކުގެ ތެރެއިން އެންމެ ފުރަތަމަ ހަރޑް އިމިޔުނިޓީ ލިބޭނެ ގައުމަށެވެ. އަދި އިނގިރޭސިވިލާތް ވެގެންދަނީ ޔޫރަޕްގެ ބޮޑެތި ގައުމުތަކުގެ ތެރެއިން އެންމެ ފުރަތަމަ ހަރޑް އިމިޔުނިޓީ ލިބޭނެ ގައުމަށެވެ.\nއިނގިރޭސިވިލާތުގައި އުމުރުން ދޮށީ މީހުންގެ ތެރެއިން ތިން ބައިކުޅަ އެއް ބަޔަށްވުރެ ގިނަ މީހުންނަށް ވަނީ ވެކްސިންގެ ފުރަތަމަ ޑޯޒް ޖަހާފައެވެ.\nޔޫރަޕްގައި ވެކްސިން ފޯރުކޮށްދޭ ސްޕީޑްގައި ލަސްކަމެއް:\nދުނިޔޭގެ ސިއްހަތު ޖަމިއްޔާ (ޑަބްލިޔުއެޗްއޯ) ބުނާ ގޮތުން ކޮވިޑަށް ހަރޑް އިމިޔުނިޓީ ލިބޭނީ އާބާދީގެ ކިހާ އިންސައްތައަކަށް ވެކްސިން ދީގެން ކަމެއް އަދި ސާފެއް ނޫނެވެ.\nސައިންޓިސްޓުން އަންދާޒާކުރާ ގޮތުގައި ހަރޑް އިމިޔުނިޓީ އެކި އާބާދީ ތަކުގައި ލިބޭނީ އާބާދީގެ އެކި މިންވަރަށް ވެކްސިން ދީގެންނެވެ. ބައެއް ސައިންޓިސްޓުން ގަބޫލުކުރާ ގޮތުގައި ހަރޑް އިމިޔުނިޓީ ހޯދުމަށް އާބާދީގެ 70 އިންސައްތަ ނުވަތަ އެއަށްވުރެ ގިނަ މީހުންނަށް ވެކްސިން ދޭންޖެހޭނެއެވެ. ސްޓަޓިސްޓާގެ މޮޑަލުން ދައްކަނީ އާބާދީގެ 70 އިންސައްތަ އަށް ވެކްސިން ދީގެން ނޫނީ ހަރޑް އިމިޔުނިޓީ ނުލިބޭނެކަމުގައެވެ.\nއެހެންކަމުން މިއަދަދަށް ބަލާނަމަ ފްރާންސް، ޖަރމަނީ އަދި އިޓަލީގައި ދުވަލެއްގެ މައްޗަށް ވެކްސިން ދޭ މިންވަރު އިތުރުކޮށްގެން ނޫނީ މިއަހަރު ތެރޭގައި އެގައުމުތަކަށް ހަރޑް އިމިޔުނިޓީއާ ހިސާބަށް ނުދެވޭނެއެވެ.\nޖަރުމަނުގައި ދުވާލެއްގެ މައްޗަށް 315،200 މީހުންނަށް ވެކްސިން ދީގެން ނޫނީ އާބާދީގެ 70 އިންސައްތައަށް މިއަހަރު ނިމެންވާއިރަށް ވެކްސިންދީ ނުނިމޭނެއެވެ. ފްރާންސްގައި ދުވާލަކު 246،500 މީހުންނަށް ވެކްސިން ދޭންޖެހޭނެއެވެ. އިޓަލީގައި 229،900 މީހުންނަށް ދުވާލަކު ވެކްސިން ދޭންޖެހޭނެއެވެ.\nޔޫރަޕްގެ މިގައުމުތަކުގައި އެކަށީގެންވާ މިންވަރަށް ވެކްސިން ޖަހަމުން ނުދަނީ ސިޔާސީ ގޮތުން ހުރި ތަފާތުކުރުންތަކާއި އެއްބަސްވެފައިވާ ތާރީޚުތަކުގައި ވެކްސިން ލިބެމުން ނުދާތީއެވެ. ވެކްސިން އުފައްދާ ކުންފުނިތަކަށް ދުނިޔެ ބޭނުންވާ މިންވަރަށް ވެކްސިން އުފެއްދެމުންނެއް ނުދެއެވެ. އެހެންކަމުން ކުރިން އެއްބަސްވެފައިވާ ގޮތަށް ވެކްސިން ލިބެމުންނެއްނުދެއެވެ.\nއަނެއްކޮޅުން ޔޫރަޕިއަން ކޮމިޝަނުން ވެކްސިނަށް ހުއްދަ ދިނުމުގައި މާ ގިނަ ދުވަސްތަކެއް ނެގުމަކީވެސް ޔޫރަޕްގެ ބޮޑެތި ގައުމުތަކަށް ވެކްސިން ހަލުވި މިނެއްގައި ނުލިބޭ ސަބަބެކެވެ. ހޫނު މޫސުން ނިމެންވާއިރު ޔޫރަޕްގެ އުމުރުން ދޮށީ މީހުންގެ އާބާދީގެ 70 އިންސައްތައަށް ވެކްސިން ދިނުމަކީ އަމާޒެކެވެ. އެއަމާޒު ހާސިލްކުރުމަށް ޔޫރަޕުން އަންނަނީ މަސައްކަތްތަކެއް ކުރަމުންނެވެ.


09 ފެބުރުއަރީ 2022, 12:00 އިއުލާން\nމި އިޢުލާނާއެކު ދީފައިވާ މަޢުލޫމާތު ކަރުދާހާ އެއްގޮތަށް މި ކޮމިޝަނުގެ އައި.ސީ.ޓީ ޑިވިޜަން މަރާމާތުކޮށްދޭނެ ފަރާތެއް ހޯދަން ބޭނުންވެއެވެ. ވީމާ، ޝަރުތުފުރިހަމަވާ ހުރިހާ ފަރާތްތަކަށް ބީލަން ހުށަހެޅުމުގެ ދަޢުވަތު ހުޅުވާލަމެވެ.\nމި ބީލަމާ ގުޅޭގޮތުން ބާއްވާ ޕްރީ ބިޑް މީޓިންގ އޮންނާނީ 2022 ފެބްރުއަރީ 13 ވާ އާދިއްތަ ދުވަހުގެ 10:30 ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ބީލަން ހުޅުވުން އޮންނާނީ 2022 ފެބްރުއަރީ 21 ވާ ހޯމަ ދުވަހުގެ 10:30 ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ބީލަން ހުށަހެޅުމުގެ ފުރުޞަތު ދެވޭނީ ޕްރީ ބިޑް މީޓިންގ އަށް ޙާޒިރުވާ ފަރާތްތަކަށް އެކަންޏެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ސިޓީ އުރައިގެ ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަގުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.\nބީލަމާ ބެހޭގޮތުން އެއްވެސް ސުވާލެއްވާނަމަ، އީމެއިލް ކުރައްވާނީ 2022 ފެބްރުއަރީ 20 ވާ އާދިއްތަ ދުވަހުގެ 10:30 ގެ ކުރިން، [email protected] އީމެއިލް އެޑްރެހަށެވެ. މި އިޢުލާނު ކޮމިޝަނުގެ ވެބްސައިޓް www.elections.gov.mv އަދި ދިވެހި ސަރުކާރުގެ ގެޒެޓުގައި ޝާޢިއުކުރެވިފައިވާނެއެވެ.\n09 ފެބްރުއަރީ 2022